
2002 


de vignude di Crist 


IL 2002 AL RISPUINT: 

— al 6715 dal Circul Julian; 

— al 2755 de fondazion di Rome; 
— al 5762 dai Ebreos; 


— al 1423 (par nó, 1380) dai Maometans; 


— al 2183 de fondazion di Aquilee; 
— al 925 dal Stat patriarcjäl furlan; 
— al 56 de Republiche taliane. 


FIESTIS VARIABILIS: 

— la Cinise (13 di fevrar); 

Pasche (31 di marc); 

la Sense (12 di maj); 

— lis Pentecostis (19 di maj); 

— la Santissime Trinitat (26 di maj); 
— il Corpus Domini (2 di jugn). 


FIESTIS DI PRECET: 

— dutis lis doméniis; 

— il prin dal an; 

— la Pifanie (6 di genár); 

— la Madone di avost (15 di avost): 
— Fieste dai Sants (1 di novembar); 


— la Madone di dicembar (8 di dicembar); 


— Nadal (25 di dicembar). 


FIESTIS NAZIONALS: 
— la Liberazion (25 di avril); 
— la Fieste dal Lavór (1 di maj). 




















PREAMBUL 
MONEDIS GNOVIS 

In cuviartine e a cjâf di ogni mês, chest an il "Strolic' 
al compagne i letôrs cuntune biele viste: la riproduzion di 
beçs, venastai dutis lis varietâts dal gnûf euro, cul so de- 
nant bielavuál par ducj e il so daûr disferent Pais par 
Pais. Al è come la muse de gnove Europe, unitàt di une 
bande, pluralitàt di chéaltre. O come la lenghe furlane: 
une, ma cun lis varietáts zone par zone, vile par vile. E 
dal rest, il nestri "Strolic" al è simpri un spieli fedél de 
realtát lenghistiche regjonál, furlane, ma insioráde da lis 
fevelis di stamp venit, todesc e sloven e, cheste volte, 
cuntun voli ancje a lis espressions dal bisiac. 

Di simpri i furlans a son státs usáts a tigni inte sache- 
te i begs cun nons svariáts e dispès curios: carantan, 
scheo, boro, catàn, patàn, brustul, svanzighe, picul, solt, 
denár, vintin, bagatin, palanche, gazete, florin, frisachés, 
napoleon, ducát, osele, franc, lire... Rispiet a cheste ulti- 
me, almancul, vé un euro al é alc, o podin bevi un tai o 
un café e nus reste ancje cualchi centesin! Cemiit disevie 
che cjanzonute? "Se potessi avere 1000 lire al mese...". 
Poben, cumò la traduzion "1000 euro al més" e darès plui 
sodisfazion. 


Ma voléso meti il gust — co larin in Austrie o in Gjer- 
manie, in Spagne o in France — di no dové plui fastilià vie 
pes bancjs o pai buteghins par gambiá lis liris e podopo, 
tornáts a cjase, cori ancjemo vie par altris bancjs par las- 
sá ju i marcs o i francs o lis pesetis e vé indaiir lis liris? 
E ogni volte ti rispuindin: "No, chescj a son di fiér e no 
van ben, o cjapin su dome i becs di cjarte". "Poben, va- 
ressio di tornà di chéaltre bande par spindiju?" E: "A son 
5.000 francs di provision". "No le vevi pensade, a savé- 
lu...al ere miór spindi dut!". E ancjemò: "O pués fà in re- 
son di 1 a 140". "Ma ju ai compráts a 145...". "Eh, sár, il 
tas, la borse, il gambi, la valute..." 

Vonde! Libars! Vive l'euro! Al é un pecját no podé fa 
cussi ancje cui talars de Slovenie o cun lis sterlinis de 
Gran Bretagne: ma se dutis lis robis a laran a puest, tra 
cualchi an l'Europe Unide e sarà ancjemò plui largje e 
cul toc di cjarte che o varin in man, o podarin spindi a 
Madrid come a Nimes, a Nimis come a Berlin, a Udin e 
Viene, Morár, Navarons e Gruár. Magari intai prins agns 
cuntun euro al vignarà di une bande un pagnut e di une 
altre un pagnut e mieç, ma din timp al timp, no stin cla- 
mà gnot prin di soresere... 


PIER CARLO BEGOTTI 
Pordenon, Sit de Filologjiche, 1" di otubar dal 2001 

S. Basili il Grant 

S. Gjenoefe Vergjine 

S. Ermis Martar 

S. Melie Martare 

S. Lucian 

S. Severin Vescul 
S. Julian Ospedalir 
S. Aldo Rimit 

S. Paulin di Aquilee 
S. Modest Martar 

S. Maur Abát 

S. Marcel | Pape 

S. Antoni dal desert 

S. Prische Martare 

S. llari Vescul 

S. Gnés Vergjine - » 
S. Vincenz Diacun 

S. Merenziane Vergjine 

S. Francesc di Sales Vescul 
Conversion di S. Pauli 

Ss. Tito e Timoteu Martars 

S. ANZULE MERICI MUINIE 

29 M S. Costant Vescul 

30 M S. Martine Vergjine 

Sperance 


Une gote di Diu e je che e conte, 
cumo e simpri, 

tune melodie totál, 

i pics des margaritis. Une altre 

e cjale i riflés des aghis che a lusissin 
disot de lune. Jo o scolti, o spieti. 
Sperant (e la Storie intant e cor), 

o spieti intes peraulis e intai berlis, 

o spieti intal vueit e intal plen, 

0 spieti che al madressi il timp 

che mi tocje, che al madressi 

intai práts e intes duris stradis. 
Sperant di cressi, o spieti 

(e la Storie intant e cor), 

cjaminant inte ombrene e intal soreli. 


AGNUL DI SPERE 

EMIGRANT 


Il gno om, che al è nassút a Anduins (un país in culi- 
ne, ta la val d'Arzin, innomenát pe só aghe di solfar), al 
conte spes a so fi vecjis storiis, che ancje lui lis à sintu- 
dis a contá di so pari; storiis che a son verementri suce- 
dudis. 

Une di chestis storie e rivuarde il probleme de emi- 
erazion. 

A] ven a stái che une femine, che e veve l'om emi- 
grant in Gjermanie, e à vüt un frut cuntun atri om e che 
nissun al à mai saviit cui che al jere. 

Cuant che l'om al è tornát e al à cjatát la sorprese, al 
à fat il fisco e le à parade für di cjase cun dut il frut. 

Dopo cualchi més il predi dal pais al è lat a cjatà 
chest om, par viodi di podé sistemá la cuistion, ma 
cuant che j à domandat di perdonále e di tornà a cjapá- 
le in case, l'om j à rispuindît: ` 

— "Mi displás, sior plevan, ma jo chest an o ài fat il 
fen nome par une vacje". 


ANDREA LILLA KOKAI 








Cjase, dolze cjase 


Cjase, dolze cjase 
Cjase di madon 

Cjase di clap 

Cjase di ciment armát 


Pensirs 
Debits 
Sudórs 

Mál di schene 


I toi mûrs 

a sintin 

a viodin 

a taponin mil segrets 

biéi e bruts 

ma tu tu sés 

e tu sarás simpri cjase mé. 


GINETTO MATTIUSSI 

LA STRADA BASSA 


'Na volta lazó, in fondo al paese, fra mezo arbui e 
macioni de russe, coreva ‘na stradela che la portava lon- 
tan lontan, fora del temp... 

Proprio cussi, co se era putei, ti, Strada Bassa, te ne 
"npiave °l cor de luse, te ne portave in oni e nissun lo- 
go, te ne verzeve i oci su 'n mondo de magie. 

Do salti e ieresi ta la busata de Rusin, tan granda e 
mistariosa che dentro ve trovavasi de tut, quel che era e 
quel che no era. Framezo i macioni che te orlava de lon- 
£go fora se la godevisi a zercar nidi de usei e ramete de 
"ntaiar cul britulin. Ta’! canalet, che n'cora des, squasi 
pianzendo, core óro via, plociavisi cu pie discolsi par 
scossenar le crote Soto Nadal, su le to terzadure, quele 
in unbria, vignivisi a cior su `l mus'cio pa'l prasepio e, 
quan che `l prin sol de marz cantava la verta, i oapao dei 
te fossi e le boschete drio del zimiterio sprafumava de 
primule e de viole. Co ne ocoreva astichi pa’le fionde o 
altri strani impresti pa'i nostri strighezi, ti te ere li par 
ufrirne la vitrina de la busata del mecanico, la piü fur- 
nida botega (prima de la mode de anconi) del ciol e del 
fan da te. E po dopo, co ne pareva de no ver zaormai piü 


14 








‘| bugnigul sfrusignà, scrufadi drio cualche macion o ta 
la boschete de sambugari sparnizadi qua e là, un drio 
l’altro ghe davisi le prime tirade a le alfa, comprade 
siolte, de scondon, a li de la Maria de Oreste... 

Te go tornà a vedar pochi zorni fa, dopo tant temp, 
tan che portavo a spas al can. De quela stradela piena de 
vita, incormizada de verdo, che la scuminziava óro `l 
paese e la finiva fora del mondo, di là dei nui del temp, 
go trovà nome un mursigot, ‘na stradela che no sa piu 
né de mi né de ti, un poc sfaltada malamentre e a tochi 
'ncora piena de buse, de codui e rudinazi, scurtada de 
'na parte de le case che nasse come funghi e de quel- 
l'altra rosegada dei capanoni che vien vanti par in qua, 
savoltada de ruspe che le te roversa de sotto in su... 

Taponada l’ultima busa cu'l catrame, l'aqua sbrissa- 
rà via pa' i óri portando cu si mangie, ose de crote, de 
grii, de amori. Un sol macion de sambugar e quatro ve- 
ci talponi desmentegadi chissà parché 'ncora li, t'un 
sbrendulet de tera, no basta, cu i so spenaci croti alzadi 
contro “l ziel, a gratar via “l caligo del temp. 

Stradela dei ani de le me lusinghe, como che i te ga 
gambià! E i ma ga gambià *nca mi, che ancoi no go piü 
oci e cor par scalumar ta’l griso de la fumata e vedar an- 
cora quel vendo che no xe. 

DORINO FABRIS 

Un prodot gjenuin 
il mangjá di contadin 


L'odór di polente 

di muset e di brovade 
al é un sprofum risevát 
de nestre contrade. 


Polecs di curtil 
formadi furlan 
salam inte cevole 
"ce bon mangjá nostran!” 


Il fiát di ocje 

e il colombin rosolát 
bondant ladric cul poc, 
cul ardiel po ben cuinçât, 


mignestron cui fasti 

pet di dindi e di cunin 

zuf cun lat frét... 

"al è un ver mangjá gjenuin! " 











Bon vin di chel dal ort: 
american opâr clinton... 
nissune robe miór 

e buine pardabon! 


GLORIA LAUZZANA 


Se ... Se ... Gnovis News 


Se vedeis un omp e une femine che si tegnin par man ... 
si cocolin ... a son tun “brit di gjugjulis" ... a son amants. 
Se invecit si cridin ... si tegnin muse ... se a son rabiàts ... 
di sigúr a son maridats. 
DONATELLA STOCCO 

BARBA BORTUL DI MANIA 


A] era tant inzegnous, barba Bortul, Nuia al era im- 
pussibul par li so mans. Al faseva riscjei, dalminis, scò- 
vui, scovetis... A] lavorava par chei di cjasa só ma encja 
par parincj e vissinants, e sempri par santibus tuis. Ma, 
dato ch'al era un póc moscjous, a vora fata, al agradiva 
pi cumpliments chi lagnancis. Una di, a era rivada ui da 
lui, Vitorina Balota, cun una ombrela rota pai faighi cam- 
bia la tela roseada da li suriis. In ché volta, barba Bortul, 
al à cugnût ingrintási e doprà ogni fregul da la sô pas- 
siensa par taiá una sfódra, da una vecja spolvarina, e po 
cusila, e tacála intor da li costis. Vora chi, lui, al veva fat 
cun precision da misterant. Ma, la setemana davori al à 
cjapat li’ lagnancis di Vitorina Balota, ch'a j à dit: 

“Bortul, benedet om. Inta ché ombrena ch'i ti mi ás 
comedát, 1 ti mi ás mitút una tela massa svelandrina e, 
la prima volta ch'i l'ài doprada, sot la montana, a lassa- 
va passa i sclips a bagnámi duta, mostru...!”, 

E, barba Bortul, pitost sticát e cun trist mot, ai à ri- 
spundát. 

“Poben. Tu, alora, doprila cuant ch'a no plouf...!”. 
(Furlan di Mania) ALDO TOME 

IN GLESIE CUN MÉ MARI 


Cuant ch'o jeri un frut, mé mari mi puartave simpri 
in glesie a funzion. E mi sentave parsore il banc e a in- 
crosave lis mans sui miei zenoi. 

Jo o puartavi cun me une croste di pan fat in cjase da 
la none e o la frugulavi un tininin a la volte par sinti plui 
a lunc il savór dolcin de siale. O tignivi i vôi in siere par 
viodi su ogni cjandele impiade un grant lusór taront ator 
de flame. Ogni mit al jere bon par fà passa plui svelt il 
timp inta ché condizion ch'o vevi di tigni salt fin che 
durave la funzion. 

Sul altár maiór, san Niculau al tignive dür un libri 
cun tre balis parsore. Suntun altri altár, sante Palonie cu 
lis tanais in man mi someave la Franze ch'e vignive dis- 
pes a cjase nestre. Parsore de nicje, un parieterno cun- 
tune barbe svintulante, al tignive ancje lui in man une 
biele bale turchine. 

In coro, i cjantórs a intonavin la chiriele tirant cetant 
a lunc lis “ês” in ducj i tonos prin di fini l’ "eleison". In- 
d'jere une chiriele pe messe grande, une pe messe scle- 
te e une par une messe plui gnove clamade “dai agnui”. 

La chiriele plui solene cjantade intes grandis oca- 


sions e faseve capi che la fieste e veve di jessi impuar- 
tante. I cjantórs a frontavin la spale su pe paradane dal 
coro come s a vessin vit di poca für un pes straordena- 
ri. Invezit inte chiriele de messe sclete lis “és” a levin 
vie un póc plui di corse e si viodeve che i cjantórs a je- 
rin ancje mancul impegnáts. La messe dai agnui e jere 
une robe legre plui par feminis. Lis feminis a cjantavin 
robute lizere come chel cjant curiós ch'al scomencave 
cun “fra lori dori gor”, ch'al vignive a sta par talian "fra 
l'orrido rigor", un cjant nadalin. 

A Nadal, vie pe novene, i cjantórs a jerin impegnats 
cul "Missus", ma lu cjantave un di bessól. O Duri il 
Grant, cuntune vós di bas ch'al faseve stá la int cul flát 
stratignüt cuant ch'al jere un ninin becát, o Serafin fe- 
dàr cuntune vós trimulante di agnul. 

Dal gno puest o viodevi tal grum de int cualchi mu- 
se cognossinte che mi cjalave. O mi taponavi lis orelis 
par sintí il vuau-vuau dai cjant fin che mé mari severe 
mi tirave jü lis mans. Ma cuanche la funtzion e rivave 
al pont dal tantumergo ch’al ficuardave a proposit i 
gnocs de cene, al voleve di che e jere a moments l'ore 
di dismontá par torná a cjase. 


(Fevelade di Liussül) DEODATO CRAIGHERO 

Cidine cidine e tapone lis culinis 
stracant i miei voi che cimiant 
la cuchin de fressure dal balcon. 


E ven ju sgusiant il cil cuiet, 
zontant la tiere che polse 
al frét de buinore. 


Lis favitis sgrisignidis no cjatin padin 
cirint un fregul di ponche cjalde 
o une fuee secje par poiási a becota. 


Al semee di vivi intun altri mont, 
plui net dal nestri. 


La lás e jeve biel planchin 
daür la mont di Val 
screant chel blancór 


colát vie pe gnot. 


Ce sito! 


2] 


Une pás für dal timp 

che e jemple l'anime 

di no omps e nus lee 

cuntune glain di aiar 

ae nestre puare origjine di tiere. 


LUCIA FATTOR 


Soreli 


Scuierta 
Original ch’a fa 
Ris’ cialda. 

E rindi 
Luminous 

Il mont 


(Furlan di Ciasarsa - Scuola Media) NICOLE COLUSSI 

LEZIONS DI FURLAN 


Dós peraulis butadis li cuasi par cás a incussient vie, 
i Sorestants che si dan da fà cu la "Filologjiche" par in- 
vià li proceduris e subit dopo il mestri Falescjin al tache 
à spesseà cun zes e pecot, scribicant su la lavagne pe- 
raulis mai sintudis e zontant acents “circumflessos” un 
| pòc dapardut: vè, mi soi cjatàt, cence savé ni lei ni scri- 
vi, sintát suntune cjadreute cu la ribaltine, a struncjami 
il cjaf par fai jentra suns, regulis e fintremai vocals to- 
| nichis, participis fuarts, proclisis, enclisis e pronons cu- 

- biáts o no. 

` Di no crodi, a 60 e passe! Tornát frut sui bancs di 
. scuele: un sium, un biel sium, durât un lamp! 

| E di che no mi sint ni vecjo ni bacuc. Anzit, cjalant 
. la femine sentade dongje, mi è vignât il sclip te bocje, 
par no fevelà, po, di chés dós nininis che o vevi in ban- 
de o di chés altris tré par daür. A chest pont al è miór ta- 
. sé e cambiá discors, prime di cjapális. 

Ma o vuei concludi cheste mé fadie cuntun consei 
par chés bielis zovinis, consei robát a Tite Collorig che, 
| tes ultimis riis de sô poesie “Vin "ne sole primevere", al 

dis: 

"Su ... zornait frutats, frutatis,” 
“che “l stravint al ven tant prest!” 
“Vin "ne sole primevere" 

“e ancje ché le vin d'imprest!”. 


ZUANUT DAI STRADARÜI 


FURLANS, FEVELAIT FURLAN! 


Un trop di fruz, stant ch'al ploveve, al pensà di pro- 
fita de zornade par lá a cais. E vie lôr, cu l’onbrene, sot 
la ploe. 

Passe di li un siór in machine, li viót e ju clame. 

~ Ma dove andate, bambini, con questo tempaccio? 

Si férmin, si cjàlin e si conséin. 

— Cui sa, po’, cemùt ch'a si dis par talian, Cai? 

Po” si vòltin viers il sir, e j rispuindin: 

- Andiamo a CAGLIARI... 

— A Cagliari? A piedi e con la pioggia? 

- E cemüt podarèssino cjapà-su i cais, alore? 


DINO PERESSON 


BISUGNE SAVÉ IL TODESC 








In ché di la gnecute e veve volùt fermási a gusta li dai 
. nonos parce che la none i faseve i macarons. E saltave 
di ca e di là come un zupet, mateant cuntun balonut zál 
di chei che si sglonfiju cul flat. E tun e tun ... il balonut 
al lave simpri a sbati su la crodie spelade dal nono ch'al 
jere une vore impegnát cun libris e cuadérs. 
"Ce fastu, nono?" 
|, "Sta mo buine, Estere! No viodistu che o stoi stu- 
diant?” 
"[h, studiant! Ce studistu mai che no tu vâs nancje a 
scuele?" 
“O studi il todesc! AI è dificil, sastu! Al à il datif, il 
 gjenitif ... Tu lu impararàs ben ancje tu co tu saràs plui 
grandute!” 
La picule e fase un “ah...” e e lè te cusine, li de none. 
E tun e tun ... il balonut, cumo, al lave simpri a sbati in- 
tor de none che e jere dute indafarade a fá 1 macarons. 
"Su, mo Ester”, i disé stufe la none, “va un póc a zuiá 
cul cjan!”. La frutine e spalanca i vôi color dal cil e i do- 
mandà a sec: 
“Il nestri cjan al è un "pastore tedesco", no mo?" 

“Si, stele!” E la gnecute cun fà di saveone: 

"Jo o ai capit, cumò, parce che il nono al studie il to- 
desc". 

"Sintin, po”, i disè la none. E la picule, ridint: 

"Ma par tabaia cul cjan, no!”. 


GIUDITTA FABBRO 


SILENZI: SI GIRE! 


Sint, sint! ... Il çurviel al è daür a masaná ... TAs, tas: 
i sta nassint une idée, che salocór... Une pene, a la svel- 
te; e un toc di cjarte! O scugni jessi pront a meti jà, che 
chel (il cjarviel) al è estrós: al crée alc a colp e a colp al 
€ bon di butá vie dut... Ce stavjo disint?... Ce?... Une 
idée?... E cuale idée?! 


GJGI MESTRON 

La cjase 


La cjase no je nome claps e malte, no je robe cence vite. 
Tal so sen, tal so grim e ten adun e a invuluce i nuvics, 
e protéc i fruts dal boborosso e dal frèt. 

| La cjase e je come une mari che e cres cun la só 
famee, 

. che e gjolt e che e patis. 

"E di ché altre bande il me cuarp al è come une cjase 
cun doi barcons che si vierzin simpri su diferents orizonts 
. di dulà che o pues mirá ogni bielece dal mont. 

"E ancje cheste cjase e protec afiets, amórs, ricuarts 

. cun gjonde e cun patiments. 

E se de cjase ormai viere ce ch'al reste di veramentri vif 
al é il ricuart di chei che la àn vivude, 

di plui di me al restarà il ricuart 

in chei che mi àn amát 

e une anime che speri 

Diu al tornarà a clamà dongje Sé. 






GIULY CISILINO 

Dongje il már 


Tal cil tenzát di cafèlat 
pene s'impár 

un barlumá di soreli 
ch'al sburte i nui tant che un frutin 
seneós di nassi. 

Crèstis di sbrume blancje 
lustrin les càpis 

sul savalon. 

Juste un moment al reste, 
tal bagnadic, 

il segnál dal gno passá. 
Subit, gjelós, il már 
torne parón e lu scancéle. 


Cil — már — soreli 
maraveós meracui 


ch'a fasin siór il vivi 


ENZO DRIUSSI 





Belgié/Belgique - Belgjche 





Fevrár 

S. Nocent Pape 
La Madone Cereole 

S. Gjilbert Abát € 
S. Aghite Vergjine 

Ss. Martars Gjaponés 

S. Ricart Re 

S. Polonie Vergjine 

S. SCOLASTICHE VERGJINE 


La Madone di Lourdes 

S. Lalie Martare p 
La Cinise 

S. Valantin Martar 

S. Faustin Vescul 

S. Juliane Vergjine 

S. Simeon Vescul 

S. Conrát Rimit 

S. Dele Badesse D 
S. Leonore Regjine 

Càtedre di S. Pieri 

S. Livio Martar 

Pina, indavour... 


Pina, il to sigu ta la 

not blancia, il fil ch'a 

si dismolava e al coreva 
indavour, indavour, 

fin la di to pari, 

al gutigna dal so sudour, 

fin a la vous inciartossada 
di t6 mari ch’e someava 

il sdrondená di un flour, 
Pina, indavour, indavour, 

fin al rumour di chel di, 
cuant che ti an rabaltát tan 
stu mont, zogatul di fadia, 
scória sbatuda tai pinseirs, 
Pina, par chi che nol sa liesi 
e scrivi, li’ figurinis dal vivi 
a pàssin massa a planc, 

e lora, preá, zontá, 
comedà i ciantons da la tó 
pissula realtát, Pina, 

lenc mangiát da li’ furmiis, 

clap impaurit da li’ striis, 
Pina, indavour, indavour, 
ancia da chista puisia, 
siará il porton, butá la claf 
e vial... 


(Furlan di Bagnarole) GIACOMO VIT 

I premio concorso nazionale 
"W, Tobagi" - 1999 








Fieste dal Patrono 


Doi fevrár, le MADONE CJANDELORE 
Titolàr de glesie, che el pais onore. 


Les cjampanes dopo un sfuarcát polsá 
tornades l'aiar a indalegrá 

MESSE matutine, MESSE serál 
cheste cjantade dal coro parochiál. 
Par dai dute la só solenitát 

i cantórs le scjaldin cul lór flát, 

che cun passion, tes grandes ocasions 
ben compagnin les celebrazions. 

Lór, si dedichin cun tant amór 

le buine volontát e je di motor. 


"O ce biel chel cjant che liser al svole 
el cur e l'anime al console 

al sclaris penstr e sintiment 

de vite simpri bon condiment". 


Dopo MESSE, a lór ricognossints 
une cenute a cjà dai bráfs Alpins. 

Insieme a altris colaboradórs 
associáts te companie e tai lavórs. 


Cumo, sinti voressin un cjantüt 
prime di ritirási intal clipüt. 


(Furlan di Cjampfuarmit) BRUNO FANTINI 


NO LE VEVI PENSADE! 


Il miliardari merican Dennis Cito, che al à paiat 47 
miliarts par une gite di tré dis in orbite, al à dit che nol 
à mai spindût i sioi bécs miór di cussi. No sai ce che mi 
ten di fà ancje jo un girut dal gjenar! 


GJGI MESTRON 

MISURIS FURLANIS 
PAR LAVÓRS DI MECANICHE FINE 


Cence pandi in ce maniere, ma o soi rivát adore a vé 
il non furlan che si da, o miór che si dave, aes misuris 
dopradis tai lavórs di mecaniche fine: e je une sorte di 
codic, in dotazion a chei dal mistir, cuant che la civiltat 
di cumò no jere inmò rivade: 


Un nie (nuie) mm. 0,001 
Une idee mm. 0,01 
Une frise mm. 0,015 
Un vél mm. 0,02 
Un nep mm. 0,03 
Un blictri mm. 0,04 
Un pél mm. 0,075 
Un flec mm. 0,1 
Un cencenin mm. 0,15 
Une sclese mm. 0,2 
Un fregul mm. 0,5 
Une scae mm. | 

Un tec mm. 3 


Ancje se chestis misuris no son plui dopradis tal 
. mont dal lavór, a fasin simpri part dal nestri patrimoni 

lenghistic che no vin di pierdi. O stimi, dut cás, che la 
robe e puedi interessà a cualchidun. 


(Furlan di Ciasarsa) 

GIORGIO CIVIDINO 


Malandret 


Vint d'amour, 
malandret! 

Coma un gianizar 
I ti vas. 

Corint ... 

Ridint ... 

Ta ducius 


i giardins. 


MIRELLA GASPARDO 








Une gnot d'unviar 


Insieme te sale 
cui cjacarave, cui gugjave. 


Un picul nemál apene nassiit 
al cirive di drecási 
tra lis balis di stran. 


Für al jere scár, neri; 
si sintive di tant in tant 
il vuacá di un cjan 


... “Il lof tes gnots di lune plene 
al rive fin ca"... 


ma jo o vevi une none, 

un grin larc e morbit 

par poid i pits se o vevi frét 
par poiá il cjáf se o vevi póre 
...S€ 0 vevi sium 


...e in alt doi vôi 
che mi cjalvin intant che o durmivi. 


VISCARDO MARCIGAGLIA 

LU A DITE ... CJOSSUL! 


I 40 agns a son ché etat che finalmentri si sintisi zo- 
vins. Ma ormai al é masse tart. ( Picasso) 


Ogni matine, co mi svei, o tocj 100 voltis la ponte 
des scarpis. Po mi jevi dal jet e lis met su. (Max Greggio) 


Dopo dós ripresis, un pugjiladór i domande al só 
alenadór: “Cemát vadio?” — “Se tu lu copis, tu fasis 
pari". (Beppe Viola) 


GJGI MESTRON 

LIS DÓS ETIS 


Cetant biel ch'al è viodi un nono cul nevót, picul o 
grant ch'al sedi! Dós gjenerazions di diviarsis etis, ma 
cun grande voe un cul altri di tant afiét, amór, com- 
prension di dute la famée e la societát. Cuanche il nono 
al fevele dal nevót, i soi vói a slusin e cun tante glorie 
al conte sence fin: trop bon, biel, inteligjent ch'al è, tan- 
che...No simpri i zovins e an la pazience di scolta i viéi, 
cu la lór esuberance, cu la voe di fà dut ce che la tele- 
vision e impon: ducj biei, ducj atletics e dut subit, ur 
mancje il timp di fermási un moment in cheste societat 
frenetiche. 

La mé gjenerazion e jé tal mieg dai doi periodos: chel 
“patriarcjàl”, dulà ch'o vevin di scolta, ubidî, fà e tasé, 
e chel di chei dal di di vuè, che nus disin ch'o vin di 
atualizàsi, movisi par no restà indaùr al progrès imburit. 
O vin di scoltaju, contentàju, imparà a tasé. 

I niestris gjenitórs nus cridin par no vé savùt tirà sù 
ben i fis, di véur dat ducj i contents e sence insegnaur 
lis rinunziis, responsabilitats, e i valórs ch'a son im- 
puartants pe lór vite. In fin da conts lis sintin di ducj 
i doi. 

Sei dai vons, usáts ae vite calme dai lór país, dula che 
ce ch'al sucedeve ducj lu savevin, sei dai zovins. In 
chest grant cambiament de vite, cualchi volte, si sintin 
trascuráts e metüts in bande ancje dai propits fis, ancje 
se in chest periodo, la societat e lis comunitats a cirin di 
tigni in grande considerazion i viéi inserintju te vite so- 
cial: “nonos vigii", comedá zugatui, scuele de tiarce ete, 
grops vacancis, gjitis di ogni gjenár e tantis altris ativi- 
tats. 

Se si rivas a meti adun la lór esperience di vite, sa- 
vietat, cu la istruzion e capacitat tecnologjiche dai zo- 
vins a puartaressin vantag a ducj, e sarés une robe une- 
vore grande e biele. 


MARISA TONIZZA 





Contute par i nevoduts 


IL PIN E IL GAROFOLAR 


Un pin e un garofolár si cjatavin a sei cun altris plan- 
tis tal stes zardin, un avonde dongje di chel altri. Il pin 
al jere tant cressût: fin a passa il tet des cjasis; il garo- 
folar invecit al jere restat bas, ancje parvie che ogni tant 
i zardinirs lu cuingavin. 

Par une lungje dade si mostravin contents di lór con- 
dizion. Il pin, dut impicotit pe só altece, al someave do- 
mina il teritori li ator e al gjoldeve a viodi il pirla dai 
fruts te sò ombrene, il cjantà dai ucéi jenfri i siei ra- 
macs, il corisi daür dai nüi sul so cjáf. Il garofolár al je- 
re braurós a viodi la int ch'e passave dongje par rimira 
lis sós rosis inculuridis e par nuli il lór profum, e a vio- 
di paveis e ás nasicant i pètai. 

Ma cul là dal timp a scomengarin a stufasi de lór si- 
tuazion e a vé invidie un dal altri. Il pin si lamentave 
parceche nissun al algave il cjàf par cjala la sò cime, 
tant ch'al viodeve pói e rosis: al jere masse alt. E ancje 
il garofolar si lambicave a mutif che nissun frut al vi- 
gnive a zuià intor par pore des spinis e cun diplui lui bas 
come ch'al jere, nol podeve viodi lontan tanche il pin. 

"Ce ben - al suspirave il pin - s'o podés tornà bas 

tantche tu sés tú, garofolár! Ducj mi cjalaressin da cjaf 
a pit, come ch'a fasin par l'arbul di Nadal e pes tós ro- 
sis”. E il secont: “Magari jo ch'o fos alt come te! O po- 
darès olmà dut ator e il vint al fasarès balà cun fuarce i 
miei flórs tant ch'al fás cui tiei ramags!”. 

Une di al passa lì dongje par cas un strion e al sinti il 
murmui. Si fermà e al disè ai doi malcuiets: "No stait a 
lamentàsi! Vualtris no pensais avonde al ben ch'o 
veis!”. 

E i doi, un póc sustáts, scuasit insiemit 1 rispuinde- 
vin: “Tù no tu sas ce tant contents ch'o saressins'o po- 
dessin sgambiási!”. 

"Poben - dissal il strion, daspó vé pensat un lamp - jo 
o ài la puassibilitàt cu la mé bachete magjiche di fà un 
gambiament. Se propit o voleis, o podares contentaus. 
Ma stait atents di no pentisi, che jo o ài di là vie!" “Fas 
la magjie tu, che nó si rangjin!” i rispuindevin. 

E il strion: “Ve”, alore!” Al alcà la bachete par aiar e: 
"Paramarcü, paramarcù; bachete ben, fas chel che tu 
puedis tù!”. | 

Tun moment il pin - di grandon ch al jere - si cjatà a 
sei bas come il garofolár, e chest alt tant che il pin. E il 
strion al lé pe só strade. 

Lis dós plantis sul inprin si sintivin contentis dal lór 
gnüf mit di sei. Il pin si passeve a viodi a cori atór i 

fruts e "zirási de int (che lu cjalave cun ché di taiái il pit 
par puartàsal a cjase par Nodal) e il garofolar al jere su- 
parbieós a viodi lis personis dal alt e lis sós rosis din- 
dulàsi al vint lizér. 

Ma daspò un póc di timp il pin al tacà a lagnàsi: “Cu- 
mò no vegnin plui i ucéi a poiási e a cjantà sui miei ra- 
macs, la int no po fermási te mé ombre, e jo no rivi a 
viodi il jevasi dal soreli e il so 14 a mont e ... il corisi 
daúr dai núi. Almancul ch'o podés tornà come prin!”. 

E il garofolár par so cont: “La int cumò no rive a 
gjoldi la bielece dai miei flórs e a nuli il lór profum!”. 
E une gnot, ancjemó dongje, si jevà une bave cussi 
ghiarde di crevà i ramags e di lassà a pindulon, scuni- 
dis, lis rosis cul cjaf in jü. “Ohi, iohi! - si lamentà la 
plante - almancul ch'o fos restát come ch'o eri!”. 

Il vint al puartà lontan il plait dai doi malcontents fin 
che al rivà tes orelis dal strion. Chel, tocjât tal cür, al 
torna ta chel zardin e ur disé: “Mi faseis dal. Jo, par for- 
tune, o ài il podé di fa ancjemó un sgambiament. S’o 
voleis, o soi ca". 

I doi lu suplicarin di doprá la só magjie. Il strion alo- 
re al tira für la só bachete e “Paramarcu!...” dut al tor- 
nà come une volte, cun grande sodisfazion dai doi ... 
pintùts. 

E in efiets il prin al podè viodi ancjemò svoletà e sin- 

ti cjantà sui siei ramacs 1 ucêi, cuca 1 fruts a zulă te só 
ombrene, e 1 nüi corisi daür a pitinton tal cil. Il secont 
al pode imbilisiá ancjemò la jeche dal zardin, viodi la 
int a deliciasi dai colórs e dal profum des sós rosis e il 
potasi delicát de paveis balarinis sui siei petai e il sma- 
litasi seneós des áfs tai siei butui. 

Plen di gjonde, al dis il pin: "Miór contentasi dal mit 
che Diu nus à fats; ce distu?" E chel altri: *Tu fevelis 
proprit ben tù!”. 


NONU LUZIO 


Se =. Se See Gnovis News 

Ce mont snaturát ... lis personis no contin, no vegnin 
rispietàts i timps naturái. 

Mi par che o sin consideráts come polecs in batarie. 
O sin risorsis umanis di sfrutá e po dopo di butà. 


DONATELLA STOCCO 








Il gno vistit di mascare 


Co o jeri frute, a carnaval, o ai viit fat di dut 

par vé un vistit di Arlechin e là in mascare 

cu lis amiis di scuele. 

Inalore mé mari e scomencà a tira für 

ducj i blecs di stofis coloradis che e 

cjatave par fámi chel vistit e contentámi. 

Ma chei che e veve no jerin tant biei; 

and 'jere di fodre nere, grise e scampui di tele d'astát. 
E domanda a só agne, che e faseve la sartore 

tris toc e tal ultin cu la nestre 

machine di cusi e tacà adun ducj i blecs. 

Il vistit nol jere vigniit cuissà ce e 

mi visi di vé vait dut il dopomisdi 

parcé che no mi plaseve. 

Cussi chel ultin di carnavál di za cetancj agns 

no mi soi mascarade di Arlechin, come che o volevi, 
ma mé mari e je lade a comprámi 

un vistit di "Pierrot", 

par contentàmi. 


SIORE SANDRA OSSO 

L'AGNUL DAL SIGNÓR 


Ogni di l'Agnul dal Signór al lassave il paradis e al 
vignive su la tiere. Rivát su la cueste de Sirie, al cjata- 
ve un popul marinár, 1 Fenici e ur diseve: “Jo o soi l' A- 
gnul dal Signór, séso contents di vémi cun ualtris". E 
lor: "Si, sì, si” a disevin di dutis lis bandis. E lui: “Ma o 
vés di acetà un comandament”. “Ce mo" a disin lór. 
"No imbrojà e no di bausiis" ur dis lui. E lór: “Eh no ni- 
nin, nó o sin marinárs e o vivin sul imbroi dal comerci”. 
E lui: "Alore us saludi, amis come prime". 

Al cjape il svól e dal alt al viót dós bielis citáts ch’a 
son Sodoma e Gomorra. AI plane jü e ur dis a chei là: 
“Jo o soi l’ Agnul dal Signór, séso contents di vémi cun 
ualtris?". E lór: “Si, si, si" a disevin di dutis lis bandis. 
E lui: “Ma o vés di acetà un comandament”. “Ce mo" i 
domandin lór. No cjossolà come che o usais ualtris cun 
omps e feminis che e je une biele vergogne. E lór: “Eh 
no, ninin, o sin famós par dut il mont par chel. Ce nus 
restaressial sence che robe lì?”. “Alore us saludi” dissal 
l'Agnul, “amis come prime". E al cjape il svol. 

Rivat sul desert dal Sinai ti viót une carovane di int, 
camei, pioris e mus. E li al fòs ale. Al dis cui che al è e 





se a son contents di vélu cun lór. Chei i disin di si. E lui: 
"Ma o vés di acetà un comandament”. E il caporion che 
si clamave Mosé i domande: “Trop cóstial?". “Ah, nie, 
dibant" i rispuint l'agnul. E Mosé pront: "Se nol coste 
nie, alore dàmint dis". 


ALAN BRUSINI 


Belo 


Quel tenpo 

Fora de l orologio 
Belo... 

Garghe volta 

Me par de 'velo catao. 
In quel... 

Al canpanil 'l ha sonao. 


(Gradese) G. MARCHESAN STIATA 

A Manlio 
La partide a briscule dai 4 amís 


— Caric — 

— Larai a robálu — 

— Col é di cjapá un franc — 

— Co si é gjadórs dal pindul — 

E tu lavis indenant contantnus 

il cojonasi 

dai 4 amís di briscule. 

Jo ti vevi domandát, par timp 

di butale ju pal Strolic 2002. 

Il to "siii" ridonát a plene bocje 
al é stat cjoncját da ché bisebove 
che no sparagne nancje 

l'Arbul alt, plantât cun radis gruessis. 
Che rivavin in ogni donte de 
lenghe, culture, tradizion, art... 
furlane. ` 

No ti à lassât scrivi par me 

la partide a briscule dai 4 amis. 


(AI 10 di Fevrâr 2001) OVIDIO COLUS 

FAT SUCEDUT IN ISRAEL 


A] jere l'an dal Signór milnufcentotanteun, ai prins 
dis di fevrar e jo o jeri in Israél e precisementri a Gje- 
rusalem. O jeri lat ator un póc par dut in Israél e o pen- 
sai ben di là ancje a Betlem a visita li ch'al jere nassút 
il Signór e duncje o lei für de puarte ocidental di Gjeru- 
salem, li ch'e scomence la strade par Betlem. 

O jeri a la fermade de coriere cuant che si fermà un 
taxi za plen di int. L'autist al domanda in arabo se cual- 
chidun al leve a Betlem. No sai se un arabo o un ebreo, 
capit ch'o jeri un forest, par vie dal libri ch'o vevi in 
man e pal russac su lis spalis, mi domanda in inglés se 
o vevi di là a Betlem. 

Jo i rispuindei di si. Lui mi disé di monta su! A mi no 
mi plasin lis sardinis, figurasi se mi fos plasüt simiota- 
lis. I rispuindei di nó e ch'o varés spietat la coriere. 
L'autist al replicà che in ché di la coriere no faseve ser- 
vizi, parché ch’al jere siopar. A chel pont, no savint se 
fos ver o nó, ancje se malvulintir o montai su in ché 
scjatule. 

Smontà jü di chel taxi e fó une liberazion. Mi cjalai 
ator e lant daür des indicazions di une tabele o lei viers 

la glesie costruide parsore de grote de nativitat. O rivai 
inte palce di Betlem, un puest scuadrat e cence monu- 
ments, cuntune patulie di soldats israelians, sentats par- 
sore di une jeep, di une bande e le struture de glesie de 
nativitat cul munistir ator, di ché altre. 

Glesie e munistir a forin une grande delusion. AI so- 
meave ch'a fossin bandonáts, di tant ch'a jerin mál ti- 
gnats. Par chel ch a rivuarde la grote, se efetivementri 
e je ché vere, clamále grote e je une esagjerazion, plui 
prest si podarés clamále une buste inte piere. 

Une volte cjalát ben, ben ator, o tornai su la strade 
ch'e puarte a Gjerusalem par cjatà un mieg cun ce tor- 
nà in ché citat. Rivat su la strade o cjatai, suntun splag, 
une coriere vueide e un zovin cuntune borse a flanc, co- 
me che a usavin i tranvîrs ca di nó, timp indaár, prin che 
ti metessin lis machinutis automatichis pe vidimazion 
dal biliet, dongje de puarte denant de coriere. 

J domandai se la coriere e leve a Gjerusalem e, dopo 
vémi dite di si e paiat il biliet, o montai su e mi sentai. 
Dopo un cuart d'ore o jerin ancjemo li. 

Alore o lei di gnüf dal autist e i domandai cuant ch'e 
sarès partide la coriere. Lui mi rispuindè: “Cuant che la 
coriere e sarà plene". 


FRANCO MOSSENTA 

Il vér pecját 


Lui daspo dut ardit 

Jé simpri vivarose 

mai di no i veve dit 

sicut just di buine spose. 

Ma in crude zornade di Sevrut 

masse a colp, subit mangját 

cjár vin e persut, 

sec, cjarinanle `! è restát. 

Scrupulant di bon cristian 

interessát consei o ài domandát 

al gno vieli sant plevan. 

Subit pietós mi à consolát: 

"Cui ch'al mür amant 

nol fas pic pecját! 

— anzit in cil, lassù parsore, 

preseát l'amór al é une vore 

e just a pro, pesát il so valór”. 

Biel che mi segnave cu l'assoluzion 

i voi clárs, svoláts lontan, al 

suspira: 

“Il vér pecját al è muri 

co si à spirt inmó di ama!” 
PAULI CERNO 

Mare 


S. Albin Vescul 

S. Cuint 

lil" DI CORESIME 

S. Casimir Re 

S. Andrian Martar 

S. Rose di Viterbo Muinie 
Ss.Perpetue e Felicite Martaris 
S. 'Zuan di Diu Predi 
S. Francescje Romane 
IV" DI CORESIME ` 
S. Costantin Re 

B. Luîs Orione Predi 
S. Cristine Martare 

5. Matilde Regjine 

S. Luise di Marillac 
Ss.llari e Tazian Martars 
V* DI CORESIME 

S. Ciril Patriarcje 

S. Josef 

S. Sandre Vergjine 

S. Benedet Abát, 

5. Benvignüt Vescul 
S. Turibi Vescul 
DOMENIE ULIVE 
Madone Nunziade 

S. Manuél Martar 

S. Guste Vergjine 
Joibe Sante 

Vinars Sant 

Sabide Sante 
PASCHE FLORIDE 

L'ALBE DI PRIMEVERE 


Al principiave a crica di, ma il cidinór al jera ancje- 
mo profont, si sintiva nomo il disgot da rosada, ch'a co- 
lava dai arbui insumits; il cil, avuál di una tela latisina, 
si slargjava sora la tiera salvadia e nereosa, invulucada 
da scuretat. S1 sintivin 1 gjai chichirica, di für via, in tas 
valadas e in tai vilacs, che no si lumavin inmò. 

Las ultimas stelas si distudavin sicu voi vincúts dal 
sium. A jevat; cuntun lupiament di boras, s'impiavin i 
stralüs da l'aurora. Las fumatas a vongolarin e, pesantas 
tanche las agas d'una brentana, a invaderin i cjamps, da- 
spó si alcarin como fum di incens incuintri al cil, che si 
disbassava simpri plui, tan che bielzà las pontas dai ar- 
bui, tiessudas di fumata, a jerin involtoladas in tal lusór. 

Il di si slungjava di burida e l'aurora, ch'a filtrava a 
traviers das scuretats turchinas dal cil, a sflameava e a 
rossizava como il rifles rivost dal fúc in tal fogolár. Di- 
zà si lampava il bosc biel che si dissegnava a cil dal 
mont tanche un grant cercli neri; si viodeva distinta- 
mentri la viota cui siei pói arcáts, ch'a someavin stracs 
madárs di là sul pal colisel; ma las borgadas e i vilac a 
jerin ancjemo infondats e impastanáts in tas fumatas in- 

volucadas e scuras, tant ch'a someavin a chei claps che 
si lumin sot da l'aga sbrumosa das flumeras. 

Il soreli nol jera inmó jevat, ma si usmava che intun 
marilamp al vares cricat (al sares imparessit) sul mont, 
ch'al daviergeva adasi adasi i vói intardantsi in ché dol- 
ce sonolence. Il cidinór al pareva ancjemo plui profont, 
scuasit che la tiera a stratignis il respir; domo un aiarin, 
lizér e svoladi come la respirazion di un frutin, al sofla- 
va dal bosc e al faseva gotigna la rosada dai arbui. 

Alfin, dai cjamps insumáts, inmiergiüts tal grisór da 
l'alba intrunida, si jevà cuntuna lizera sbatuda di svua- 
las una lodula, e a scomenga a cjantà come una cjam- 
panute d'arint. La sghinghignada si faseva bielplanc 
plui vivarosa e tal cidinór da l'aurora e risunava via pal 
mont. 

E altras lodulas si slancarin tal cil e cjantarinas a 
anunziavin lu matutin a dutas las creaturas. Alora si 
scoltà lu strit vaiulint e jesolat dal pavoncin, il cracola 
das ocjas salvadias, lu riclam das cicognas. 

Il soreli al jera par jevási. Biadelore ch'al s'inmpare 
daür dai boscs lontans, al monta su tal cil e ... al cricà 
di tanche un ocean inmens di sflandór e di gjonde. Las 
fumatas si algavin su dai práts e i ucei e dutas las crea- 
turas a intonavin il lôr ciant scjassôs, scuasit una preie- 
ra di ringraziament. 

Il soreli si alcava bielzà sui boscs neris, adalt dai vi- 
lacs, simpri plui adalt. Si lumavin ormai, dulintór, i 
cjamps lusints pa rosada, ch'a sflandoravin al soreli. In- 
tai fossài las agas a rivocavin slusoradas d'arint, e il 
cjant das lodulas al risunava tal aiarin ancjemò ferbint. 

Il vintulin lizér e svolarin, ch'al svintulava dal bosc, 
al puartava atorvia l'umidum e il parfum fuart dai 
cjamps. 

Cussì rivà l’ Aviarta! Dama sflandorosa e vistuda di 
soreli: cu la sô biela musa d'aurora. Cu las sòs strecas 
di agas perlinas, a cjaminava svoladiça su limbris, su 
nembris, ché matina di avril; e dulà che a disfilava e a 
disflorava la tiera cu la sô viesta di soreli, si drecavin su 
las jerbas, si enflavin i bocui viscós, a picavin für 1 ger- 
mois e las primas fueas a vevin come un spavit sbisia- 
ment, delicat e timit. 

Sbalcava su e si screava una gnova vita, prepotenta e 
vivarosa. 


ERMIDO PICCO 

Vivi 


Si vif... 

e un biel moment 
dopo tant lambicá, 
buligá 

talpiná stradis, 

pats e citáts, 

litcs di ricuarts, 
dopo di tantis corsis 
e incopedadis 

par trois, par cretis, 
le mirivee, 

l'infinit 

e il mar 

cul so ganzant colór. 


CATINE VENCJARUT 








Par vie che ogni més si fás la lune 
e ogni di s'impare une us disarai che 


Il popul la conte ancje cussi: 


Cui furbacs in procession il gjaul al puarte la crós. 

Une femine par cjase, une cocule par sac. 

Al marit prudence, ae femine pazienze. 

Miór un cjaval fat che un puieri mat. 

Miór tirálu pe brene che strassinálu pe code. 

Al mus vecjo i plás la jerbe frescje. 

Nol é vencjár cence furmies ne si ven vecjos cence 
dulies. 

Il ben e il mál a no stan simpri vicin al stes pál. 

Peraule dite e clapade tirade no tornin indaúr. 

Al é muart un cjan a Buie, tre dis dopo nissun dis nuie. 

Ogni fros fa la só ombre. 

Ognun tire l'aghe al so mulin. 

Cuant che il gjat al duár li surîs a balin. 

La jerbe triste no múr mai. 

A Sante Catarine il frét al va in cusine. 

A Sant André il purcit su la bree. 

A Sant Antoni un 'ore di demoni. 

S'al plüf il di de Sense par cuarante dis no si sta cence. 

San Bastian cu la viole in man. 

Cuanche la mont e à il cjapiel il timp a nol ven biel. 

Cu chel al ten cont de só vite al ten cont d'un grant 
cjiscjel. 

Cu ch'al si é scotát cu l'aghe cjalde al à póre ancje di 
ché frede. 

Dopo tancj agns e tancj dis l'aghe e torne tai siei páis. 

Gjaline vecje e fas bon brit. 

Il brát di gjaline al va par ogni aine. 

Al val plui un grignel di pevar che un CJáf di mus. 

La cjase dai contents e je ancjimó di fà sù. 

Une fassine cuant che e je ben leade e somee une 
regjine. 

Becs e amicizie a svuarbin la Justizie. 

La fortune e và simpri a sentási sul grum grant. 

L'amor nol é brit di fasui. 

La cjar dal vedran no la mangje nancje il cjan. 


La rosade de sere e bagne il flòr dal sintiment, 
la rosade de matine e bagne il flór dal pintiment. 


GRAZIELLA PERTI 








Via Crucis 


Ce fature, Signór, 
frontà la cleve 

ch’e mene fin lassù 

ai pits da la Tô Crós! 
S incopede il gno là 
sui claps dal troi, 

e spinis di barag 

m 'intortein lis cjavilis. 
Il vint mi spude intór 
savalon di desert, 
ch'al suje lis més lagrimis 
e al bruse il gno respir. 
Si scuindin mil pericui 
fra lis cretis spicadis 

e lis gjambis refüdin 
trimant ogni altri pas. 
Cussi d'ispès o coli 
tal vueit de tentazion, 
ma la Tô man pietose 
e rive in gno jutori, 

mi jeve sù dal polvar 

(Furlan di Cumpicje) 

e mi sbrunte indenant. 
E je cetant lontan 

la mont dal To Calvari, 
e cuant ch'o rivarai 

0 sintarai strachece. 

Il sflandór de Té muse 
al jemplara i miei vói 
e tai Tiei brags, Signòr, 
infin o polsarai. 


FRANCA MAINARDIS 








COMPIUTER 


In di di uè dut al è "virtuale". Cheste peraule mi fas 
indelirá e mi procure une strussie par ciri di capile. D’a- 
cuardi, e je lade cul “compiuter”, come "cliccare" (che- 
ste si che mi plas!), si fevele di "rete", di "sito", di “e- 
mail". Un slavin di siglis par me gnovis. 

Federica e Giulio, 7 e 5 agns, a fasin là su la mé fru- 
stazion cjacarantmi di “mouse” e di “CD Rom”. 

O sai dut su la nassite dal “compiuter”, al jere une 
creature de vuere, po usat tal mont de finance e de in- 
dustrie. Il prin al Jere grandonon, cumo tu tal puartis a 
torzeon intune valisute! 

La “compiutermania” si è rote für tai ultins agns e nó 
no podin fantint di mancul. 

A] à dentri dut il savé dai umigns, al induvine ancje 
il doman e al nus condizione la vite. 

Par me a son robonis e ancje pelosis. O sin ducj, con- 
troláts, nol è puest sul planet ch’al puedi scapolài. 

Cul “compiuter” lis gnovis a svolin, si sa dut, o savin 
di Seattle, di Davos, de C.E.E. e de "globalizzazione". 

Cheste mi fás une póre malandrete. Il savé e no podé 
fà nuie al è trement. O ài capit, perdonaitmi, che il vie- 

ri dualisim di “cui ch'al à, nol ùl dà; e cui che nol à ül 
vé" nol à cjtàt far il cjavec. 

O ài ancje capit che lis risorsis di chest marimont a 
son limitadis e che il me bonvivi, venastái 11 me sore- 
plui, al robe il pan e l'aghe a un püar. E se chest püar al 
fos gno fi o gno fradi? 

Cetant podé varaial il “clic” di un “compiuter” caro- 
gne su la lentece de programazion pulitiche, par une so- 
revivence degne de umanitat? 

Ce “Medio Evo!” 

Mi displas par vualtris, fantats di dut il mont o vés di 
intervigni daurman e buta für i viei ch'a son uarps e 
cuntun cür picul. O sai ch'o varés gjatis di petenà, ma 
vualtris fantats, par vivi o vés di fálu! 


VELIA VADORI 








Viertis 


O biei dis aviertants, 
cuanche come jeurs inevreáts 
o corevin 

cuintri il pataf dal vint 

e sot i nestris pis 

si disrodolave, 

vert, 

il tapét dai práts! 

Cumo si inacuarzin de vierte 
dome sul calendari 

tra un non e l'altri 


dai sants di zornade. 


GIOVANNI PILLININI 

MALATIIS A BON PRESIT 


Dós femenutis di pais si son incontradis, dopo mai 
che no si viodevin, in un supermarcjat dulà che dut al è 
a bon prèsit! Il lúc al è spaziós e si po fermási in grop 
senze ingombra. E alore: 

— Taresie, ce gust di vioditi! Dimi cemút che tu stas 
biadine e ce cjampanis ch’a sunin in pais. 

— Di me o pues diti ch’o soi une medae: debule, la 
spine dorsal che si plee tanche un venc e no mi ten su, 
parvie de osti ... osti no mi ven su e al è póc di fa al dis 
il dotór, po inzirli, genói discocolatz, dolórs ch'a spass- 
sin par dut il cuarp ... e nuje, la sere mi cjape chel sti- 
ción tal gargat che, tu sas, al disturbe une vore. E tu ce- 
mdt? 

— Grazie a Diu vonde ben, o sarès contente se no vès 
pinsir par lui ch'al à il mal dal sucar e ogni an il füc di 
Santantoni. | 

— Miôr che il mal di sanvalantin come Vigjut dai mu- 
linárs ch'al cole ogni moment. 

E Norine ise uaride ben dal mal dal clap? Ti visistu 
che intal ospedál j àn gjavát doi clàps ch'e veve ta chel 
cestel ch'o vin ducj dongje il fiat. 

— Si, si 'e sta ben cumò, pecjat che la sabide sere si 
lassi strissinà dai fantats in chés maladetis baleris. A 
van in cinc e a tornin a cjase in cuatri; cjampanis a 
muart ogni setemane. Diu ce mont! Végnal voe di fà 
fruts oben di ordenàju, come che insegnin cumò? 

— Ti prei, metiju a pati? Apene dispatucats: ingastri, 
varuscli, rosàlie, tos cjanine e d'Inviàr oreglons e poléz 
tai piduts, senze fevelà di robis plui tremendis. 

— Sunte, nus ven inzirli a sta inpins, ven ch'o ti pai un 
cafè cu la sperance di viodisi plui displès. Cjó, mi soi 
dismenteade di contàti che mé gnore e à parturit. Un 
frut, se tu viodessis ce ninin! 

— Taresie, la vite e continue ancje se nus dà malans a 
bon presit. 


LUCIA SCOZIERO 
(Ricordando il “dizionario medico" di mezzo secolo 
fa usato dalla semplice gente di paese) 

Ce ise la vita? 


Ce ise la vita 

se no un bundi ai cristians 
un cundio a cualchidun 

e in ultin 

ariòdese a ducj, un par un? 


(Furlan di Andreis) BENO FIGNON 


LA UERA 


I crót di vei capit cuant ch'a è scuminsiada la uera: di | 
cuant ch'a àn mitüt il Signour in crous. | 


Furlan di San Vit al Tiliment ALICE GOVONI 
I° Elem. 








JO 


Jo o ài non Elisa Tassile o ài 12 ains e ju finis il 7 di 
marc. Jo o soi nassude a Udin, di picule o eri tant biele, 
O soi alte un metro e cincuantetré centimetros. O ài i voi 
marons, il nàs a patate e la bocje avonde biele. Jo o ài i 
cjavei luncs e neris, o scherzavi, ju ài curts e maron, e 
cuant che ju lavi si alcin di dutis lis bandis massime di 
chés sbaliadis, la mé piel e je clare. 

Il mio numar fortunat al è 11 3. La mé amie miór ch'o 
ài e je ... beh no je une precise parce che o ‘nd ài tan- 
tis. Jo o mangji un póc di dut ma soredut doles. A mi 
mi plas bevi butiliis di vin, o scherzavi, mi plas bevi 
soredut bibitis frizantis. L'ativitàt ch'o preferis e je la 
pallavolo o volley ball e mi plasares vinci une cope ma 
mi contenti di une partide. Jo mi riten une persone 
avonde ecuilibrade, di solit o soi precise, o pensi di sei 
avonde ordenade, mi sint avonde ative, cuant ch'o jevi 
a buinore dopo seimi vistude o ven für de cjamare cjan- 
tant, mi consideri une persone viarte, in companie o soi 
un póc timide ma dopo o diventi sigure, o preferis sta 
in companie, jo no sopuarti lis personis che mi cjapin 
in zir e se o fos une strie o fasares ZAP ... e ducj mi 

stimin e no mi cjapin in zir, e ZAP ... e chei che in 
classe a disturbin a tasin, e ZAP ... e ZAP ... e ZAP ... 
se o ves di scrivi ducj i ZAP ch'o vores no mi bastares 
dute la pagjine. 


ELISA TASSILE 


Avierte 


Avierte che si piert tal timp! 
Frutacadis, fantasiis, 
imbramament di chel sinti 
smolási dentri 

cuanche passant 

sot di chel puiiil, 

di scuindon, 

o metevi la rose 

par lui 

te crepadure dal miir 
denant di cjase sô. 


CATINE VENCJARUT 

UNE STORIE DI FRUT 


Une volte, ven a stai a la fin dai agns `50 dal secul 
passat, un gno cusin, frutin di dis agns, al dove lassá, 
cun só mari, il so paisut par torna a fà famee cun so 
pari a Parigji, puar migrant cun tante buine voe di la- 
vora. 

Al veve il cir plen di marum. Al lassave i vecjos 
compagns di scuele, la sò mestre, la sò borgade, la so 
biele cjase fate dal nono dute di claps, lis sós monta- 
gnis. Sole contentece e jere ché di podé cjapà, pe prime 
volte, il treno e viodi cetantis stazions. 

In chei timps a no si fasevin tantis nainis, par peda- 
gogjie si intindeve “sveási e lavorá” e no si discuteve su 
ce che e jere la psicologjie. A no si pensave ch’ al fos un 
fat dramatic il lassá la scuele tal biel miec da l'an scue- 
lastic. Cuant che in Comun a ti consegnavin il passe- 
puart tu tu vevis di parti subit e ringrazia il Signór di vé 
vit la furtune di vé un contrat di lavór. E a no jere di 
ducj cheste furtune! Tu jeris invidiat ancje se cu la sole 
valis di carton! 

Chel gno cusin al puartà cun se, inte sachete, une pi- 
cule sunete che a la veve vude in regal. A la suna par dut 








il viac, da Vignesie a Parigji, planchin planchin, sentát 
intun cjanton dongje il fignestrin. 

Rivat a Parigji al fò cetant content di viodi so pari, 
ma no masse di dové vivi intun lùc che dome i puars 
migrants a podevin cjoli a fit. 

— Miór un lüc che al someave a di une cantine che sot 
i puints de Seine al capi de ocjade di so pari. Vessial vu- 
de almancul la baronade di dî: “O vivin intune taverne”. 

Ta l'indoman che al fó rivát, so pari i lassà subit co- 
me compit, di là a fà la spese. In chei timps a no si po- 
deve là a sielgi tal “supermercato” che a no'nd jere. Al 
bisugnave là intes buteghis, chés justis e domandì... 
Par domanda, ma in ce lenghe? A nol capive né si ri- 
cuardave plui lis peraulis che i veve ben spiegàt so pa- 
ri: boucherie (pe becjarie), boulangerie (pal fornar); boh 
ce peraulis! Puar frut a nol saveve di ce bande scomen- 
cà, a nol cognosseve 1 bécs e pir bisugnave scomencá, 
bisugnave taca a vivi tal gnüf pais, te gnove nazion. 

Par prin al lè a cirî la cjar che e jere il so mangjà di 
gust. Cuant che al fo denant de becjarie al prova a lei la 
scrite “Boucherie-Charcuterie”, ma a nol capive e sala- 
côr al sarès ancjiemó ali se a nol fos stat inmagat tal vio- 
di dós grandis vetrinis cun tante, ma cetante cjar picjade 
in mostre. Il so prin pinsir francés si lu disè cussi: “ma 
cjale achi cetantis vacjis maladis ch'a son in Francie!”. 

Tal so paisut a si podeve sinti l'odòr di un póc di ci- 
cin in te pagjele dome inte ocasion di une vacje malade, 
che alore a si scugnive copále in cjase, o, salacor, se 
cualchidun in famee al stave mâl a si copave la gjaline. 
Lis vacjis sanis a no lis veve mai viodudis copa parce- 
che chés a jerin distinadis a jessi vindudis al marcjadant 
e cui bécs ch'a si tiravin bisugnave manda indevant la 
faméee. 

A nol vares mai inmagjinát che il lôr distin al fos chel 
di là a fini picjadis a mezenis in becjarie. 

Cincuante agns a son passáts e vué ducj i gjornai (e 
duc chei che a si disin “i mass-media”) a fevelin dal fat 
di chés puaris vacjis cetant fotografadis e podopo cla- 
madis “vacjis matis". 

| fruts di vué a an imparát che a no si pues plui mang- 
jà cjar di vacje, a viodin, par television, grums di bestiis 
brusadis come che a fos la mede di Pasche Tafanie. 

Picule, biele storie di un frut, imbombade dal ma- 
rum de nestre migrazion furlane a front dal distin di vé 
O no vé. 

Cui sa ce che a pensin chei frutins che al di di vué a 
rivin in Italie e podopo a si sparnicin ancje atór pe Eu- 
rope? Cui sa se lór a viodin il nestri ben sta e 1l nestri 
stragá cui vôi di gno cusin? 

Un fat al é vér: gno cusin, ogni volte che al torne al 

paisut e al si cjate cun compagns e amis atór dal fogo- 
lar, nol pues fà di mancul di ricuardà e conta la storie di 
inchevolte ch'al viodé cussi tantis vacjis maladis in 
Francie. 

Dal sigür la contarà ancje ai siei nevóts aromai de- 
ventáts europeans. 


ESTER BIDOLI 


Se ... Se ... Gnovis News 


Saveiso parce che il lavór plui just in Italie al é chel dai 
politics? 
Parvie che se alc al va stuart e je simpri colpe di chei altris. 


DONATELLA STOCCO 

(Furlan di Claut) 

Gnuòt fonda 


Mai pi serà barcóns 

inant ch'à végna gnuòt. 
N'ocór fignestre grande 

0 s-ciantithà de soréie 

par ‘na dornada luóngia. 
A basta anc' nóme un rai 
un rai bel sòl 

ch'al ciat 'na sfissidura 
par fié tornà al di 

anc ta la gnuót pi luongia. 


BRUNA BORSATTI 

DOMENIE IN ALBIS 


Pascute 

S. Francesc di Paule Frari 

S. Ricart V. (Instit. Stat Patriarcjal) 
S. Doro Vescul E 
S. Vincenz Ferrer Missionari 

5. Celestin | Pape 


S. Redent 

S. Marie di Cleofe 

S. Terenzi Martar 

S. Stanislau Vescul 

S. Juli Pape @ 
S. Gjildo Re 

S. LIDUINE 

S. Nastasie 

S. Bernardete Soubirous 

S. Nicêt Pape 

S. Galdin 

S. Eme di Gurk Vedue 

S. Adalgjise Vergjine D 
S. ANSELM DI AOSTE VESCUL 
S. Italo i 

B. Eline Valentinis 

S. Ermini Vescul 

S. Marc Vangjelist 

(Fieste de Liberazion) 

S. Marcelin Pape 

S. Zite Vergjine © 
S. VALERIE MARTARE 

S. Gaterine di Siene 

S. Piu V Pape 

















IL TEI E TILIO 


Tal avril dal 2001, pi o mancul mies secul dopu tajat 
il secolar e maestous tei ch'al era la braura da la comu- 
nitat ma che purtrop al si era seciat, la Plassa dal Tei di 
Savorgnan di San Vit a a vut plantat, cu biela cerimo- 
nia, un nouf lene ch al ghi da il non. Tal cartel, pal mo- 
ment doma par talian, al è scrit: Piazza del Tiglio. 

Anciamo prin da l'ultima guera, a li elementars di 
Savorgnan a insegnava la mistra Pina Stefanutti, ch'a à 
vut contat quant che chei fantassins a fossin educats e 
rispetóus, e duncia tant pi a si era meraveada che una di 
ducius a la vessin disubidida di brut. 

Ic a ghi veva dit: “Andate bene in fila per due fino al 
Tiglio, poi ognuno può andare a casa sua”. 

Ma i fruts, dopu una disina di metros, a vevin rot la 
fila e si erin mitus a sigà e a cori in dutis li diresions. 

La mistra a era restada tant mal, domandandsi parsé 
che in che ocasion nissun a la ves ubidida. 

Il fat a l'era, che deis metros dopu la scuola e ben pri- 
ma da la Plassa dal Tèi al steva di ciasa Tilio (par i do- 
cumints uficiài Attilio), il veciu cialiar dal paeis. Rivas 
devant di Tilio, i fioi a si erin tignüs libars di fa se ch'a 

volevin. No vevinu rispietat la consegna? Mai a ghi sa- 
ress vignut in mins che il Téi al centras alc. 


(Furlan di San Vit al Tiliment) BEPI MARIUZ 


Profüm di viarta 


Piél di luna di levada 

lavris, bagnadis da la rozada 
frascjs di cjaviei ch'a nissin 
vui, trois sidins di cjamp. 

dal siel violét al ven 

tal sac dai ricuars al resta 

il sbrindinàt to profüm 

di viarta. 


(Furlan di Gleris) ERALDO JUS 

La paveute 


Pe culine, pe planure vagabonde dut il di 

sun ché rose, sun ché altre jere stade a diverti 

e po viars l'Ave Marie, tant chee fos mé viele anime 
te mé picule stanziute e je jentrade une paveute. 


Galandine e je vignude come par dimi: 
— Oh, no puedistu in bon tignimi! 
no ti parie une sposute deventade paveute? — 


E par fa miór la sé figure di spiritose e di galande 
al lusór di ché cjandele jé zirave ator svolant, 

ma no saveve che se la ves tocjade 

si sarés brusade dute, oh ce incaute paveute! 


Jo cu lis mans, dós o tré voltis 
l'ài parade vie di li, ma jé 
te sì danze no mi à voliit capi. 


E zire, zire, zire 

Fin che tant dongje si tire 
che pie fúc une alute 

ah Diu, cjare paveute! 

Ancje vualtris fantacinis pe voe di paré bon 

si butais tantis voltis cence cjáf te ocasion, 

ma vuardaitsi e ben vuardaitsi e pal vuestri ben, 

us prei visaitsi de storie cussi brute de mé cjare paveute. 


LUCIANA LUPIERI 


LU A DITE ... CJOSSUL! 


La mé famèe e viveve in tune tal miserie, che cuan- 
che finalmentri o sin deventáts puars o vin fat une fieste. 
(Max Greggio) 


Il curviel al è un organo maraveós. Al tache a lavorà 
apene che tu ti sveis la matine e nol ferme fintremai che 


tu jentris in uffici. (Robert Frost) 


Lis feminis no àn mai nuie di di. Ma lu san di cussi 
ben! (Oscar Wilde) 


GJGI MESTRON 

L'AGNULUT 


Bepo al ere muradór. Cuarantetrei agns a messedá 
malte, emplà caldarelas, fà su mûrs, stabili, montà e 
smontà armadures. La muse e la schene simpri neres a 
pandevin las ores passades a sudà sot la plombe dal so- 
reli e las mans ruspies e gropoloses a lassavin capi ch'a 
nol ere a i par diviertisi. 

Un lavór dûr, il so. Al rivave a cjase la sere cence voe 
di fotes, al meteve dongje a la buine une cenute par sé 
e pal cjan, al passeve 1 cunins, al governave la scjaipu- 
le dal luiar, al lavave ché pocje massarie e al lave tal jet 
strac muart. S'al coventave al dave cualchi pont, al ta- 
cave un boton ta cjamese, al stropave las buses — fru- 
cant su, miór ch'al podeve — la stofe, al meteve in muel 
la robe sporcje. 

Une vite cence preteses, simpri compagne; mai un 
scjas, une nuvitat. Cu la vierte si sforcjavin i plets; d'e- 
stát si sudave come neris; di sierade las cartufules da 
cjapà su, i fasui da scrosolà, il sore da sfueá: d'unviár il 
glac, ma lavorà distes, cu las buganges tai pîts e il frét 
sot las ongules. Nol veve trops amîs e nol ere mai rivàt 
adore di cjatási une femine: se pa sò timidece, ch al lu 


faseve deventa ros al sól pinsir, se parceche forsit al 
preferive i nemái che, a so di, "A tasin di plui e si con- 
tentin di pòc”. 

La dì ch’al à finît di paià marcjetes e al à picjàt tal 
claut la borse dai imprescj i semeà di torna a nassi. Pe 
prime volte ta sô vite, a sessante agns sunats, al podeve 
dedică dut il timp ch al voleve a une passion ch al veve 
simpri tignút platade tal cdr: la piture. Al tornà a scue- 
le, ché de tierce etat, par cjapa lezions sul disegn, su la 
prospetive, su las tecniches di piture, su las corints pi- 
toriches dai secui passats. Al restave incjantat devant da 
fuarce espressive di Michelangelo; dal realisim esaspe- 
rat di Caravaggio, da sò capacitat di zuià cu la lùs; ma 
chei che plui lu ispiravin, che miór a rapresentavin il so 
mdt di viodi la realtât, dant un scjasson al so cür, a erin 
ju impressioniscj franceis. 

Pitura "en plen air" come Russeau, Manet, Monet, 
Renoir, ... chest al ere il so desideri plui grant: rivà a en- 
tra dentri te nature e sinti il so respir, par esprimilu su la 
tele; rivà a dà ai arbui e as ombrenes sul teren la stesse 
lûs che i siei voi a viodevin. 

Cussi al cjapave su cavalet, pinei e colórs e si mete- 
ve a cjaminà pai trois mancul batüts, par cjatà un cjan- 
ton, une place, un boscut, une fessure, un nemál, une 
plante ch'a rivassin adore di infondi tal so cür - e dopo 

ta só tele - la grandece de nature, la s6 fuarce. Al veve 
girat dibot ducj i paisuts dal Friül e al ere rivat a da 
dongje une ventine di cuadris; invidiát, se cussi si pos 
di, dai siei compagns di aventure, che invesse si limita- 
vin a copia pitures cognossudes o a replica i sogjets plui 
sfrutáts dai principiants. 

"La tecniche no è mal” - 1 veve det il mestri, cence 
pandi la sensazion, compagnade da un pél di vant, di vé 
scuviert un vér artist. Cjacarant cuntun so ami pitór, i 
erin scjampades chestes peraules: “chei cuadris a lassin 
trasparî un cür solitari plen di passion. Bepo a nol pitu- 
re dome che ch'al viót, ma ce ch'al sint, ch'al nase, 
ch'al cerce, ch'al tocje; al é come se la nature a cjaca- 
ras cun lui!”... 

Une biele buinore di Mai, compagnat di un aiarin 
dispetós ch'al faseve cori las nueles tun cil rampit, scu- 
rit a trats dal svualà petecós das sisiles, Bepo al rivà in- 
tun picul borc dal Cividalés, dongje il cunfin cu la Scla- 
vanie. Une vecje cjase patriarcjal, dulà che prime de ue- 
re il vecjo pari al tignive dongje in armonie dute la só 
int: la femine, i fis, las brüts e un trop di mularie, che 
encjamó i someave di sinti berghelà ta cort: dutcás, un 
cjót vueit da timp, un toblàt mieg colat ju, un cjamos 
cence puarte, il cianton dulà ch al veve di jessi stat il le- 
danár, la lobie là ch'a tignivin il cjan e ju imprescj plui 

eranc]. Ator ator, la campagne incolte. Plui sot, là che il 
cuel da colinute si sentave tun plan cuviert di butui giai, 
trei cjasutes tacades, cui scúr vernizáts da póc e un or- 
tut di tiere nere apene girade. Une vecje plene di sgri- 
mie, cui cjavei blancs come la néf e il grimàl smamit, a 
vierge il balcon da cjamare, lassant cola jù, a miec mûr, 
las bleons nuvicáles ricamades. Un cjan al vuacà su la 
puarte. Bepo al passa dret, inviant un salùt sul cjaf. Par 
daür, no masse lontan, un’ate cjasute dirocade, cui scürs 
roseats dal soreli ch'a vuicavin ta l'aiar e i cops dal tet 
scorûts, ch'a lassavin entrá l'aghe. Dut intor, un cori le- 
gri di sisiles, impegnades a cambiási la cove tai nits. 
A'nd ere di ogni bande: sot dal spuarti, tai trafs carulats 
da linde, tai antii dai balcons e di dentri. Par dongje un 
vecjo ort, cunfinat cuntune stangjade di agac inmò inte- 
rie e un cancelut, tignüt sierat da un fildifiar. 

Si vissinà, viergintsi il troi fra 1 baraçârs. Cuant ch a 
fo a vual, il voli al cola suntun maraveós rosar ch'a si 
rimpinave sul mir da cjase miec sdrumát. Al ere dut in 
flór e al spandeve ta l'aiar odòt di bon. I butui giai co- 
me l'aur, pinelats di arancion, las roses viertes plui cla- 
res, cui Órs inceáts di soreli, cussi come i cjavei dal fru- 
tin ch’al cirive di creva un ramacut. Nol veve di vei di 
plui di cinc agns, cui bregonuts curts e une maute di co- 
ton. Si volta viers di Bepo, spaurit, cjalantlu cui siei 

grancj voi scürs, come un cjavrulut scuviert cence la 
mari. Nol disé nuie. Lu cjalà par un biel piec, po la só 
i muse si emplà di lusór. I ridè. Si svissinà ae rose par na- 
sále, ma no i gjavà i voi d'intor. Alore Bepo, cence di 
ne tre ne cuatri, al viergè il cavalet, al poià parsore un 
sfoi, al gjavà il pinel e al scomencà a messedá i colors. 
Ché manone pesante a svualave lisere e precise su la 
cjarte, come s'a fos puartade da une fuarce misteriose 
ch'a la faseve gira in su e in ji, in ca e in là, dant vite e 
lusór al sfont blanc ch'al veve devant. Biel planc las fi- 
gures a cjapavin forme e fintremai la cjase, cussi vecje 
e desolade, a sameave torna a nassi daür di chei petai 
ch'a lusivin come l'aur. Si stratignivisi dal nasáju par 
pore di bagnási il nas tas gotes di rosade. 

Finit, al cjalà cun bravure il so lavòr, al tornà a meti 
vie dut e, girantsi il cjapielut ch'al veve sul cjáf, al sa- 
luda il picul puartant doi déts sul cjarnéli. Nancje une 
peraule fra i doi, dome un segno e une riducade. Al tor- 
nà indaür di uns cuatri pas, po si voltà cul desideri di co- 
enossi almancul il so non, ma il frut nol ere plui a i. Nol 
passà davant da cjase de vecje, ma al girà a diestre, fer- 
mantsi a di une recuie ta chel ch'al veve di jessi stat il 
picul simiteri dal pais. Une desine di crós scures di ti- 
stignâr e dôs plui curtes, blancjes. Parsore de prime, 
picjade cuntun floc, une rose giale. 

Il lunis dopo, cuant ch al tornà a scuele, al mostra ai 
coleghes e al mestri, cence platà la timidece, il so capo- 
lavôr. I veve metût ancje un titul, si clamave “T agno- 
lut". Al ere propit un biel cuadri e chés roses, chel mir, 
chel veri rot ch'al rifleteve il lusór dal soreli scurit di 
cualchi ponte di gustie, no sameavin vignáüts far da un 
pinel. Ducj però si domandavin il significat di chel titul. 
Un rosâr vif suntun mâr muart: la fuarce de nature, si 
vares podüt clamalu. Ma nissun al osà domandài une 
spiegazion. 

Dome Bepo al viodeve dongje dal rosar il frutin 
biont, cui voglons scürs, ch'al rideve. 


SERENA CHIAPOLINO 


88 








Cenca titul 


Par cetantas viertas 
astu viodút 

sot las cisas di barac 
las violas mussas? 


Par cetantas viertas 
astu sintüt 

in tas ruvis 

il cuc? 


... lontan ... 0 vissin 

al zuia di platàsi 

como l'amór 

ch'al ven e ch'al va 

e à si piert 

in olmas di zà soteradas. 


Torna, ti prei 
torna à fioli! 

La liis grisa dal di 
a si screa 

e no ti cjati 
nencja tal sium. 


(Furlan di Prius) LUCINA DORIGO 
Premiade al Concors 
“Aspettando 5. Valentino” 2001 


Sagra 


Una fila di 

gos alsas (par aria) 

ch'a profumin di vin, 

vous ch'a sbreghin - 

l'aria musa 

"Cin - Salüt - Viva" 

e la sagra ch'a si vestis di fiesta. 


(Furlan di Gleris) ERALDO JUS 








VIAC DI GNOCIS 


E rive la primevere, la tiere si móf e cres l'erbute 
gnove e a forme un biel tapét, maglàt ca e là cun des ro- 
sutis di mil colórs ch'e rindin plui biel chel paradis. 

L'ucelut al cjante e al salte da un ramag a chelaltri in 
cercje di un puestut cujet par fà il nit. 

Ancje Tonin al sint la primevere e ancje lui al vola- 
res scomencá a puartă dongje i fros par prepara il so 
nit. Ma, si sa, le voe e je tante ma lis pussibilitats a son 
pocjis. Le morose no jè miór, ancje jè e tocje le mise- 
rie cul dét. 

Tonin al pronte la cjamarute la jù insom, i da une 
man di cjalcine e 1 met dentri le mobilie vecje dai 
nonos. 

Vigjute e veve dat dongje chei cuatri pecots e cussi 
a decidin la date dal matrimont. 

Il biel al ven cuant ch'a pènsin cemát ch'a an di fa 
par là in viag di gnocis. 

Cjó, abondance di miserie che ju algave da pés. 
La voe di compari e jere ancjemo plui grande, ma 
. cemáüt fa? 

Par contenta ducj, a decedérin di passa chei pócs dis 

dal viag, siaràts tal cjast e cussì a an fat. La muse e jere 
salvade e il tacuin ... ancje. 

Passe une zornade, passin dós, ven a stài che tal cur- 
til a scomèncin a berghelá: 

— *... O sin stufs di fà dut nó e jè ore di finile! Cun 
dut il lavór ch'e al è ca chei beadins a son ancjemò 
ator!”. 

— “No capissin nuie! ' Ano tancj bécs di butà vie?" 

— "Lis bestiis di regol, i cjamps di ara, l'órt di 
svangjá, la semence di là a compra ... E lór a son ator a 
spindi e spandi. Chestis benedetis feminis ch'a fasin 
piardi il cjaf a chei puars oms!” 

E tal mieg di dut chest trambust si sintive ancje cual- 
chi mocul. 

Salte für il pari, po la mari ch'a savevin dut e a ciri- 
vin di cujeta il mont, ma dut di bant. 

Tonin, stuf di sinti robis sul so cont che no i plasevin, 
al salte für pal balcon dal cjast e a dute vós al dis: 

— “Finile di berlà ch'a no je vere che us mangjin dut!" 
E urlant a ducj chei ch'e a businavin e che tal sintí le sô 
vOs a restàrin a bocje vierte impapinats, al sentenzià: 

— "E cun vualtris o fasarin i conts cuant che o torna- 
rin dal viag di gnocis!”. 


VANNI MICELLI 

IL LAMPADARI DI BARBE FEDÉL 


Une di o jeri sul granár cun mé mari e sgarfant intu- 
ne vecje casse o ài viodüt un lampadari, domandant par- 
ce ch'al jere li jé e à tacat a ridi e mi à contat: — Toni e 
Mariute a jerin bielzà un pós di agns ch'a morosavin e 
cussi in siarade a vevin dicidüt di maridási. 

Toni al veve un barbe che si clamave Fedél, al jere un 
bon omp ancje se al jere un mataran e al veve ideis un 
póc stranis, spes al faseve culachi matetat, forsi ancje 
par chest no si ere mai maridat. 

Savude la nuvitát, dal nevót che si maridave, une di i 
dis: “O soi propri content par te che tu ti maridis, no co- 
me me ch'o soi restat bessolat, Mariute e jé une biele e 
brave frute, us auguri di vé tant dal ben, e pe ocasion o 
ăi ză pensât a un biel regal pes vuestris gnocis”. 

Toni lu à ringraziat pal pinsir e pai augurios, ma do- 
po, vint ancje tantis robis di prontà par maridasi, no si 
vise plui de promesse dal barbe, fin ta ché di che mari- 
dantsi 1 rive in cjase un gran pac cun su scrit VETRI DI 
MURANO (FRAGILE) alore si impense dal barbe Fe- 
dél e da la só promesse. 

Viarte la scjatule di carton e gjavat für un gran grun 

di cjartis e di strisulis, al salte für un lampadari di veri 
colór di rose, a forme di meduse, cuntun grun di pindu- 
lins e cetancj bracs cun anei e cjadenutis di tancj colórs. 

Al jere propri une vore strani e scjassós, tant che 
barbe Fedél; i doi nuvigs si cjalin in muse e a restin un 
póc come instupidîts, in vite lor no vevin mai viodùt 
alc di simil, Mariute par no fai fà brute figure a Toni e 
lassálu malapaiát i dis che al è propri un biel regal, che 
1 plaseve e che al vares propri parüt bon te lór cjamare 
nuvicál. 

Cussi lu picjin inta la lór cjamare e par un póc di timp 
dut al reste cuiet. 

In veretát chel lampadari nol lave masse d'acordo cul 
rest de mubilie, al stonave, ma Mariute e diseve ch'al 
jere un regál e che no si podeve butálu vie. 

Un doi agns dopo il barbe Fedél al ven a mancjá, e 
cu la só dipartide al fó gjavát ancje il lampadari, a Ma- 
riute no i pareve vér di podé tirálu vie. 

Ta chel periodo il plevan pre Tite al jere daür a pre- 
para la fieste dal perdon, e come ogni an al lave pes cja- 
sis a fasi dà robe par furni la pescje di beneficenze pro 
parochie, a Toni alore i lé une cane di dài il lampadari a 
pre Tite che lu ringrazià une vorone disint "chest chi si 
ch'al é un biel regal, al fasarà une figurone ta la pescje 
di beneficenze di chest an". 


94 








Il di dal perdon da la Madone, dut il pais al jere mi- 
tüt a fieste, e dopo gjespui, ancje Toni al cjól un pós di 
bigliets da la pescje e viargintju al cjate un ros, al jere 
un numar bas e al pense subit: “al sarà di sigür un biel 
regal”, ma cuant ch'al lè a cjoli il premi cuasi i ven un 
colp, fra ducj i regài ch a jerin, al veve vincüt il so lam- 
padari. 

Un siór forest, ch'al jere li dongje, i dis "ce fortunat 
ch'al é siorut, cuissà ce contente ch'e sarà la só femine 
cuant ch'al rivarà cjase", “si” al disé Toni “di sigür a re- 
starà cence peraulis!”. 

Bruntulant fra sé e nicant il cjaf al lé viars cjase cul 
lampadari inmagjinantsi zà tropis che i vares dite Ma- 
riute viudintlu rivà cun chel argain. 

“Chiste” al pensà tra sé * e jè di sigúr un'altre di chés 
matetàts di barbe Fedél”. Cumò al polse intune casse in 
spiete di cualchi anticuari. 


LORIS AZZANO 

Vio la fortuno 


Vio la fortuno 

di podio nadá 

te claro lûs 

dei tio vuoi, 

al é un vivi ch'al mereto. 
Vio la fortuno 

di podio bussjà 

vuoi che i mostro afièt 
tal vueit des zornados, 

a nol è di duc]. 

Vio la fortuno 

di vio simpi dongjo 

vuoi cussi biei 

al dopleo di plasio 
Ju dis e las nots. 

Vio la fortuno 

di vedio siarà e viergj 
vuoi che i ci dan dut, 
che i ti fás benedi 

la oro chi tu sios nassiút. 

(Fevelado di Gjviano) GIOVANNI MARIA BASSO 

LETARE DI VITE 


Passe cun trancuilitat tra il sunsür e la presse e ri- 
cuarde cetante pas che e po’ jessi intal cidin. Fintremai 
che ti è pussibil cence dovéti sbassá, sei in bogns ra- 
puarts cun dutis lis personis. Dis la veretát cun calme e 
clarece e scolte chei altris, ancje i stufadics e i gnorants: 
ancje lór a an une storie di conta. Svuinche lis personis 
ordenariis e ferbintis, parcă che a oprimin il spirt. Se tu 
ti paragonis a chei altris, tu coris il riscjo di fà cressi in 
te orgoi e tuessin, parce che simpri a saran personis plui 
in bas o plui ad alt di te. 

Gjolt dai tiei risultats cussi come dai tiei progjets. 
Conserve |’ interés pal to lavór ancje se al è umil, al è ce 
che in realtàt tu tu 4s par gambia lis sortis dal timp. Sei 
prudent intai tei afárs, parcè che il mont al è plen di tra- 
nei. Ma chest nol svuarbi la tó bontát di stazá la virtüt; 
tantis personis a lotin par grancj ideài e dapardut la vi- 
te e je plene di eroisim. 

Sei te stes. No sta fà fente intai afiets e no sta nancje 
jessi cinic rivuart al amór, parcè che a dispiet di dutis lis 
arsiduris e i disingjans, al è par simpri come la jerbe. 
Acete cun benvolence i insegnaments che a rivin cu l'e- 

tat, lassant serèn, cuntune riducade, lis cjossis de zo- 
ventüt. 

Colte la fuarce dal spirt par difinditi cuintri l'impro- 
vise disfurtune. Ma no sta a tormentáti cu l'imgjina- 
zion. Tantis póris a nassin de strachetat de solitudin. Di 
là di une dissipline morál, sei cuiet cun te stes. Tu sés 
un fi dal univiers, no mancul dai arbui e des stelis; tu tu 
às dirit a jessi achi. E che ti sei clàr o no, nol è dubi che 
l'univiers ti si sta vierzint come ch'al dovarés. Partant 
sei in pas cun Diu, in ogni mát tu tu lu intindis e cua- 
lunchi a sedin lis tós lotis e lis tós bramis, conserve la 
pas cu la tó anime, ancje inte sunsurose confusion de vi- 
te. Cun ducj i siei ingjans, lis voris ingratis e i siums 
creváts al è ancjemó un mont maraveós. Fas atenzion. 
Cir di sei content. 


Traduzion par cure di MARIO MARTINIS 
Letare cjatade te glesie di Sant Pauli a Baltimora, scrite tal 1692 

S. Josef Artesan (Fieste dal Lavór) 
S. Atanasi Vescul 

Ss. Filip e Jacun Apuestui 
5. Ciriac Vescul 

S. GOTART VESCUL 

S. Domeni Savio 

S. Flavie Martare 

S. Vitâr Martar 

B. Erman Frari 

S. Antonin Vescul 

5. Ignazi Frari 

LA SENSE 

S. Mafalde Regjine 

S. Matie Apuestul 

S. Doro 

S. Ubalt Vescul 

S. Pascál Baylon Frari 

S. 'Zuan | Pape 

S. Bernardin di Siene 

S. Gjisele Regjine 

S. Rite : 

S. Desideri Vescul 

S. Marie dal Jutori 

S. Grivór VII Pape 

LA SANTISSIME TRINITAT - di 
S. Ustin 

S. Milio Martar 

S. Massimin Vescul 

Ss. Canzians di Aquilee 
La Visitazion de Madone 





Save the seeds... 
...doménia 13 di mài dal 2001... 


Ealloween? ... Oh... Yes!! 
Fiesta da li’ sùcis... 

Lassùn 

E alóra? Cuspidamentri 

U.S.A. e GETTA 

GETTA e U.S.A.? 

Ma ... e i zòvins? 

Tant máncu' a lesin 

Tant mancu’ a s’incrèssin; 

Tant máncu' a son sigürs 

e... si dissintaréssin da li' ròbis dal mont, 
... pì a-àn fan di cunsùmps! 

E chei ch'a no vòlin staghi? 

A pòssin sènpri zinsini a studieà 
A pòssin sènpri zinsini a lavorà 
tai paèis oltrans e... 

nissùn al disarà alc di alc: 
Cussi no rònpin la (s)t(o)ria! 
Halloween? ... U.S.A. e GETTA 
GETTA e U.S.A. 

Fiesta da li’ sücis? Save the seeds: 

La sfüfa spugnósa dal pancake e `l sìssul 
smaneous dal brunch 

a spétin püra lóur un buridór di Vanzéli... 

... dua che `l panèl dai guest speakers 

al zója cul bufet dai networkings. 


(Furlan di San Vit al Tiliment) C.R. CIRENA 


La mo val 


Val de fiors, 

de tancj colors, 

dei prims amors. 

Piciula e rispettosa, 

de monts inesplorats 

cui so’ cioi ardentats. 
Ingiusta e dismintigiada. 
Ch'a ni da’ da lavora', 
niancj a chi ch'a la’ batia’. 


(Furlan di Fana) ROBERTO LESCHIUTTA 

BARBA BORTUL DI MANIÀ 


A] avares avüt l'ambission, barba Bortul, dopo de- 
ventàt pari, chi sio fi Tunin, al fos crissüt biel, grant, 
gros e fuart. Invessi, chel canai, da picul, al era mindic 
come un speroval. Dilicat e lichignot intal mangjà. Sô 
mari, a i preperava encja lenghis di canarin ma, cundut 
chel, a cugneva contaighi una fiaba par ogni sedon ch’a 
i deva da ingloti. Barba Bortul, al pativa intal jodi chel 
sio fi cussi sutil cenca un frugòn di polpa, da podéighi 
conta li^ cóstis in tal stomi. E, al cjicava, invessi, cuant 
ch'al vedeva riva, a mateà cul sio Tunin, chel di Gjova- 
nin Cussitini, ch'al puartava li’ fetis da la polenta rusti- 
da impirada in ta li tirachis e po a li mangjava una driu 
l'altra comi ch'a fossin stadis biscutins. E, al mostrava 
li’ cossis inta li’ gjambis ch'a erin grossis comi trafs di 
tistignár e i musculi intai brags pèpui come pagnòchis. 

Una di, barba Bortul, al era zit in ta la taviela dal San 
Valantin a planta morárs e, al à puartat cun se encia chel 
sio fi. In ché volta, lui, intal fà il bâs inta chel cjamp 
dongja i rudinags da la glisiuta, cul picon, al à fat cjan- 
tà da sbog alc da sot cjera e, slargjant il bús al à jevát su 
una plota granda ch'a stropava un sepolcri cun dentri un 


scheletro incjamó intrei. Alora al à clamát encja il canai 
a varda. E, aj à dit: 

"Jodistu, Tunin, ce magris che si deventa cuant che si 
sta cença mangja?”. 





(Furlan di Mania) ALDO TOME 


Il jever 


Al é come un meracli jodi un jever 
ch'al cor pa la campagna come a salts 
al è, nol è, a no si lu jòt pi. 

Lassilu cori il jever, resta chi 

che a é lungja la campagna, cencja fin. 
No vin no jambe sueltes 

flát da cori 

Resta sentát uchi, guàrdilu si. 


(Furlan di Través) PAOLO VENTI 








LA LICENCE DI CJACE 


La vuere dal cuindis-disevot, daspó di vé tumiat i po- 
pui di mieze Europe, e jere finide. 

Dai tors di ducj i país si jere spampanát par dut il 
Friùl il legri scampanotà che al nunziave la pas. 

Lis musis de int al pareve che a vessin mudat filusu- 
mie di tante gjonde che a bibavin; daspo, biel planc, si 
tornà a la realtat; la brame di vé cuistat Trieste e Trent 
si smami e la vite de int e ripià la s6 ande. 

Lis fameis che a vevin vüt cualchi muart sul front a 
spietavin lis pensions che no rivavin, i mutiláts a stavin 
in olme di chei puescj che il guviér ur veve imprometit 
ma che no esistevin nancje in inficje e tantis fameis a 
spietavin che al tornas il fi, l'omp, il fradi che s'intar- 
dave e no si saveve parcă. Spierdùt? Presonir? Muart? 
Cuissà! 

In cjase di Toni, infin, une di, ancje so fi Pieri al rivà 
e ducj j faserin fieste, ma dal moment a scugnirin inda- 
si che nol jere plui il Pieri di une volte; al veve un’altre 
lüs intai voi, il so cjala al jere fis e il so fa come sbaldit; 
al ripeteve plui voltis lis stessis peraulis, al saltave di 
pál in frascje cul discors, e ogni tant si meteve lis mans 

sul cjaf come par parási di alc e i siei voi si jemplavin 
di scatùr. 

A compagnálu a cjase al jere rivát cun lui un caporál 
de sanitat che, ancje se al ciris di metile-jù dolce, nol 
pode fa di mancul di contàur a di chei di famee, ce che 
j jere capitat a Pieri sul front de Plaf: une bombe lu ve- 
ve ferit tal cjáf e il püar fantat al jere restat für di sé par 
plui di un més prin di tornà a cognossi e a fevelà; si ca- 
pis, vé, che al jere restát un fregul fluscát di cjáf e nol 
jere plui tanche prin. 

Toni al scugnì paidi la brute gnove e daspò, biel 
planc, si adata a di chel so fi che bignave acetálu tal che 
al jere. 

La vite de famee e ripià il so cors che al codeave lis 
stagjons cu lis sós voris e Pieri al dave une man lavo- 
rant cence baronade cun dute la sò fuarce e la sò sem- 
plicitat. 

Nol veve esigjencis, lui, ni di matecs ni di ostarie, a 
lui j bastave, cuanche al veve finit lis voris, che lu las- 
sassin là a pès o a cjace; si capis vè, che inta chel stat 
che si cjatave a jessi nol podeve vé la licence di cjace, 
ma lui al leve istes, cence malicie e cence póre. 

Par un póc dut al lé lis, ma une di il fat i rivà in ore- 
le al podestát, midiant dal solit rompibalis che al è in 
ogni pais, cussi, dal municipi, al parti il vuardian co- 

munal e si presenta in cjase di Toni; chest cuanche al 
viodé la nere munture dal vuardian a jentra tal curtil, al 
pensà che al fos vignút a puartai cualchi buine gnove de 
pension di so fi che inmó, dopo agns, nol veve rivat a 
tira nancje un carantan e i lé incuintri fin sul puarton par 
fai bon acet. 

"Che al jentri, che al jentri! Ce gnovis puartial?" 

"Eh, no tant bielis!” 

"Parcé po? No i varan migo dineat la pension a gno 
fi?" 

“No, nó, Toni, no si trate de pension, si trate di alc 
che vuestri fi nol po’ fà, stant il so stat”. 

"Po, ce al fat? E cuant? Che al é simpri a cjase o tai 
cjamps cun ne!" 

"Eh Toni, propit pai cjamps e cence di vó al fas ce 
che nol dovares fà! Cualchidun dal bore lu à viodüt e al 
è lat a pandilu al podestat e chel mi à mandat a dius che 
o proviodeis vò a falu dismeti che senò lui al scuen fa- 
lu clamà dai carabinirs”. 

“Ma, falu dismeti di ce?" 

“Di lá a cjace, Toni! Di là a jeurs, a cuais!” 

“Eh ma Signor! Di mancul di 1a a trai cuatri sclope- 
tadis, un püar fantat come lui che nol à altri in te vite, 
ce ajal di fà?" 

"Ma Toni, o saveis in ce stat che al è cul cjaf! E se un 

doman i sbrisse une sclopetade e al cope un omp, cemáüt 
le metino? E cundiplui cence licence!" 

"Eh no lafé! — al disé Toni suiantsi une lagrime cul 
ledrós de man — Par ché sorte di salvadi lui al à la li- 
cence, j e à dade il ministeri di vuere inmo cuanche lu à 
mandat sul front de Plaf che al jere inmó un frut!” 

Cheste e jé une conte vere che o ài volüt resuri par 
mostra a di chei che a son passionats di vueris, cemát 
che un vieli furlan al à savüt, cun pocjis peraulis, fà il 
struc dal significát de vuere: “Licence di copa”. 


ROBERTO ONGARO 

Rose di cjamp 


Lizere tu passis 
scuasi svolant, 

tu sés rose di cjamp. 
Nassude tai sterps, 

tai fossái tai forments. 
Tu ridis al nuie 

in siums lontans piardude. 
E passe la vite, 

amór e torments, 

nuie ti tocje 

ne il mál ne la tiere 

tu ás dentri ligrie, 

la lás l'armonie. 

Tu passis svolant: 

tu sés rose di cjamp. 


AGATA DEANA 

ROGAZIONS 


Il lunis de setemane de Sense a scomengavin lis ro- 
gazions: lungjis procesions pes stradis di campagne, 
preant lis litaniis dai sants, cul intent di domanda al Si- 
gnor di benedi il lavór dai contadins e di garanti un bon 
ricolt. 

Ancje a (Cuissàindulà) ... a fasevin. 

Partence dal domo, a lis cinc di matine, in teste cu la 
crós il muini, Matie Modon (Modon par vie ch'al veve 
passat dute la s6 vite lavorative a spacasi 1 vues tai pri- 
vilegjos). dopo a vignivin i fruts ancjemó indurmidits, i 
oms, il plevan e dopo lis feminis. 

Il plevan al veve comencàt cun "Sancte Micael”, il 
popul al rispuindeve cun: — “Ora pro nobis”. — 

51 sintive soredut lis vós di Ursule la Farlate e di sò 
mari Sese, la Culone. 

A ogni “bivio” si fermavin, il plevan al leieve un toc 
di Vanzeli e intant si polsave. 

Riváts dongje il “bivio” de braide di Toni Danelon, cu 
la strade de Venate, a Matie i ven a colp un moviment di 
panze. Si fermin al bivio, Matie al plante il Crist e vie di 
corse intun sorc a liberàsi, just in timp par torná a parti. 

Mentri il plevan al tornave a tacà cun "fulgore e tem- 
pestate” (si ripeteve tré voltis par vie che la tampieste e 
faseve la sò comparse scuasit ogni an). 

Matie al sint che i prins, datir di lui, a ridevin di gust, 
si cjale ben par viodi se al veve lassát für dai bragons un 
toc di cjamese, ma no, al jere dut a puest, al alce il voli 
sul Crist e j ven di ridi ancje a lui: invezit dal Crist al 
veve cjapat su il pal cul cartel: “Divieto di caccia". 


ENZO FILIPUZZI 


111 


A la Prima Cuminión di Chiara 


Frutis di ca, fruts di là 
mans in prejera, atens, 
in ta la lour tónia candida, 
musutis ch'a pandin gionda. 
Paris e maris ch'a si ju cocolein. 
Ma un Ansulüt cui lagrimons tai vui 
(spasimas) 
al sercia il sió pari 
(ch'a no lu jot) 
e so mari 
(ch'a no è): divorsiàts? 
Noma il nonu, ch'al si batona 
la giachetuta, malsurnida, 
— Scjapulina — 
ch'a no riva a taponà 
il rompimint di cour 
ch'al ghi fa lagrima i vul 
(enciamó lambica?) 
cuant ch'a s'incrosin cun chei 
dal nevudut 
disfurtunàt. 

(Furlan di Ciasarsa) OVIDIO COLUS 

Lei o no lei 


Cjapiel in bande, 

colet incolát, 

mostacjis spigadis, 

dut ben sticát, 

in grande velade, 

stivái cu la frape, 

siór Checo iar sere 

al é lat al cafe. 

Po si sente 

e al cjape su il sfuei, 

lu volte e lu rivolte 

par metisi a lei. 

Tra lis diviersis brigadis, 
ce sintáts ce impits, 

un om di pront spirit 

e misar bufon, 

che a pont si cjatave li 
par cumbinazion, al dís: 
"Ce us parial, siór Checo, 
lis grandis novitáts, 

i Rás cheste volte 

a son ben regoláts, 

za che in man al à il sfuei, 
l'articul di vuere, 

cjár lui, che m'al lei. 

A cheste domande, 

siór Checo al ven frét 

e cence savélu 

al é colát inte rét. 

Al comence a scusási 

e al jeve su impits 
disint che un impegn 

lu spiete a lis dis. 

Un scjas e un grant ridi 
al sucét al cafe, 

sul cont di siór Checo, 
savéso parce? 

Parcè che siòr Checo 
al conferme 

che propit e je vere, 

che lui a lei nol saveve. 


ANDREA NATOLINO 








CUANCHE IN CJARGNE 
AL COREVE IL TRENO 


Une volte la Cjargne e veve il treno ch’al partive de 
Stazion pe Cjargne al lave sù par Tumieg e daspò si ra- 
mave pe valade del Bit, o pe valade dal Degan. Mé ma- 
ri, di origjine cjargnele, come dute la mé gjarnazie, mi 
contave dispés di chest treno. Gno nono Jacun lu veve 
cjapat a Sudri, prime di Paluce, par là in vuere sul Cjars 
a combati cuintri i todescs. Ancje une sür di gno nono e 
spietave chest treno par cjama la só cosse plene di bom- 
bis, armis e di mangjá pai soldáts stanziáts sui monts 
sore Tamau. A jerin moments di póre par vie de vuere e 
la grande miserie ch'e je simpri une grande scuele, e fa- 
seve cjapà iniziativis par cjapàsi cualchi franc par pode 
mangjà e tira indenant. 

Cheste rét feroviarie e jere stade fate su tal 1915 dal 
Gjenio feroviari propit par puartà oms e munizions fin 
scuasi sul front. 

L'ingegnir che la veve progjetade si clamave Cle- 
mente Loquio. Jo o conservi ancjemò gjelosamentri une 
letare che mé none Rosalie e veve scrit a gno nono sul 
front. Une scrite plene di frasis d'amór e di timór di no 

viodilu plui, spedide de Cjargne par riva a lui e vara par 
sigür viazat su cheste linie feroviarie. 

Grazie a Diu, gno nono, al è tornat, in cas diviars jo 
no sarès culi a conta alc di lui. 

Chest treno al à durat póc, il fassisim al à blocat ogni 
progjet. Daspo la disfate di Cjaurét cheste linie ferovia- 
rie e jere stade ocupade dai Austriacs e cheschj a vevin 
biéi plans di ingrandiment e tancj entusiasins. Ma une 
volte tornat a jessi teritori talian, cul regjim fassist al e 
stat savoltat dut il progjet e scuasi isolade la Cjargne. 

Vué no viodin nuie di cheste vecje ferade ch'e core- 
ve scuasi a pari pàs de strade normál, forsit cualchi pie- 
re a jé ancjemò in pins par disvea paturnies a chei ch'a 
si sovègnin des contis dai lór vons. 


ARGEO TOMAT 

Cjaminade 


Ti ricuardistu cuant che il Tiliment 
nus prestave il so jet, par cjaminà 
luncvie sul ór de aghe 
che cjantucave fasintnus companie ? 
Tor sere al deventave di aur 
cul soreli dal amont te aghe, 
te glerie, su lis rostis e sui arbui 
cu lis fueis di mil colórs. 
Jonde di rosis parentri, 
di cisignocs, di pestelacs e di "non ti scordar di me ps 
Nus rivave tor sere il glon de Avemarie 
dal cjampanili di Curnin, un pôc platât 
des frascjis su pe mont 
e dongje di nô e passave come une olme 
là che il Tiliment 
al cjape in tal so braç il Ciman. 
La lune plene subite daür 
e indarindave dut chist. 
E l'aghe e coreve jà cjantuçant 
lusinte, puartant cun se 
chel moment di mil mindusiis 
che par nô no tornaran. 
MIRELLA ZILLI 

A ISCHIA 


O vés di savé che parsore de isule al é un vulcan dis- 
tudat, nomenat Mont Epomeo, di 789 metris di altece 
sul már. Disot e dut ator, de bande de cleve amont e me- 
ridional e je praticade l'agricolture cun paronance de 
cultivazión de vit. La vit e fo impuartade dai Calcidesi 
e Erem, migrants a Ischia. Naturalmentri il vin di 
Ischia al è alc e ce e, par altri, al fo il prin vin a otignî 
la “d.o.c.”; al è otim compagnament dal plat isolan, plui 
che bon il cunin, ch'al é il plat des taulis di campagne. 
Ce che o ài dit, par conta, che almancul une volte l'an o 
voi a Serrara Fontana, un pais sot l'Epomeo, dulà che je 
une ostarie — cafetarie cuntune biele viste su dute la 
cueste e tal mar si viót ancje Capri. La ostarie e je su la 
strade maestre, ma i taulins dal bielvedé a son dilà di un 
monument cuntun cjaval e al ocor traviersa la strade par 
sentási a consumá. Jop o jeri cuntune amie e o ordena- 
rin lis puartadis a un camarir, in etat, ch'al balinave su 
e jü e, ogni tant, si platave daür dal monument. Dopo 
venus servidis o paiàrin a la svelte cence controlá il 
cont. Póc dopo a vignirin a sentási dongje di noaltris 
cuatri 0 cine zovins che a ordenàrin, mi semea, gjelatos. 

Cuant che al riva il camarîr, o ài viodût di lontan 
ch'al si platave daür dal monument par bevisi une bire 
e mi metei a ridi parcè ch'o pensai che la bire le vessin 
paiade chei frutats. Lór, ch'a jerin une vore di cjáf, a ve- 
vin induvinát la mé pensade e mi diserin, ridint di gust, 
che la bire le vevi paiade jo! 


SANDRA FOLEGOTTO 


LU A DITE ... CJOSSUL! 


Le ài domandade e jé mi à dit di no. D'inchevolte, o 
vivin beats e contents. (Spike Milligan) 


La int e béf par inneà i fastidis. Ma il mál al é che i 
fastidis a san nada. (Un camarir di New York) 


GJGI MESTRON 

Zovintut 


Distiráts su le arbe frescje 
cun in bocia un stec di fen, 
conta stelis tor la luna 

e bussási planc a planc. 

E sinti la tó manuta 
strensi fuart la mé sul sen: 
se biei timps, se nostalgia 
contentási di sumià 
distiráts tal vert sul prát. 


(Furlan di Fara dal Lusing) GIORGIO FORNASARI 


120 








RICUARTS DI PRIMEVERE 


Stròncis e rivài sfluris di stròps di violis e primulis a 
macs e arbis e arbücis cul ciavüt für e práts zai di talis 
e pivocs e bucaneve in tei recés a miàrs, e mürs e cas- 
sies inghirlandàdis di campanelis, e ca e là par Pasche 
panolutis e stelis di colór blanc sot lis clócis dei morars, 
e sisilis tantis come saétis che svolàvin dentri e für del 
nit e che zornàvin intreciànsi tun cil seren e lustri ... e 
chel àier che’! nulive cussi bon, plen di mil savórs ... di 
istupiditi; tei orts un slusignà di gotis d'arint des vits 
cuinzàdis e cui vèncs tiradis a pinel come a fieste sui fi- 
listrins, e tai bórcs un cocodecá e un sfolmenà tei puli- 
nars: e par dut si sintivile chiste vite gnove, chiste pri- 
mevere che ti spalancave. 

E di matine? chel aerin fresc che ti compagnave lant a 
pit a scuele cun chel soreli che t'inceàve, cussi clar e 
sclet, che tu scugnivis nàncie cori: là a salts, come svola. 

E dopomangiat? in te arie a tindi lis palissis cun d'un 
tic di mei e po vie (e i compits? mi diseve mé mari) vie 
cu la fiónde di corse tei prats discolz e cu lis breghéssis 
curtis a ciri nits in tes masèries e a spelasi 1 zenói rim- 
pinàntsi su pai moràrs plui alts. 

E a sere tal gno grant curtil gròps di passaris che fi- 
nivin di zuià prin d'indurmidisi cisicànt sui cóps o sul 
toblat o platàntsi tes fuèis di chel ramàg fin parsore dal 
gialinar. 

E cu la prime sbiviciade di aerin sot sere une siore 
cene di polente e lidric e formadi o frico e quanche gno 
pari si meteve a sinti il “giornale radio", su a durmì cun 
mé mari disint preiéris scomenzant lis sejalis... 

Chiste le me primevere di cuanche o eri frut: che cu- 
mo’ mi bastarés un freghenin di ché ligrie par sintimi 
dentri in pas cun me e cul mont intier. 


(Furlan di Muimans) SERGIO GENTILINI 

Ireland - /rlande 








Du 

S. Justin Martar 
CORPUS DOMINI 
(Proclamazion de Republiche) 
S. Livie 

S. Cuirin Vescul 

S. Bonifaci Vescul 

B. Bertrant di Aquilee 

S. Norbert Vescul 

S. Severin Vescul 

S. EFREM DIACUN 

S. Diane 

S. Barnabe Apuestul 

S. Onofri Rimit 

S. Antoni di Padue Frari 
S. Liseu Profete 

Ss. Vit e Modest 

S. JUSTINE VERGJINE 


S. Rainir 

S. Marine Vergjine 

Ss. Gjervàs e Protas Martars 
S. Silveri Pape 

S. Luis Gonzaghe 

S. Nicét di Aquilee Vescul 
S. JOSEF CAFAS PREDI 

5. 'Zuan Batiste Martar 

S. Gjelmo Abat 

Ss. 'Zuan e Pauli Martars 

S. Ciril di Alessandrie Vescul 
S. lreneu Vescul 

Ss. Pieri e Pauli Apuestui 

S. LUCINE VERGJINE 








Musute di agnul 
(Vilote) 


Tal cinidór de gnot s'impiin lis stelis 
a la cjampane e mande l'ultin “glon” 
a fil di vós un cjant bambine cjare 
vuei fáti usgnot culi sot il balcon. 


Musute di agnul 

cui flórs dulintor 

tu paris jessude 

di un cuadri d'autòr. 


Lusór dai miei vói 
sù, fami capi 


se ae fin de cjantade 
il to sara un Si. 


Tal scár un ucelut al sbat li'alis 
o crót che la sé biele al vadi a ciri. 


Oh rusignál ven ca di ché cjarande 
ch'o cjantarin in doi fin ch'al ven di. 

Musute di agnul 

cui flórs dulintor 

tu paris jessude 

di un cuadri d'autór. 


Lusór dai miei vói 
su, fami capi 

se ae fin de cjantade 
il to sarà un si. 


La man a mi trame 
mi mancje la vós 
ma il cür mi dis 

che prest sarin spós. 


GIORGIO MIANI 





“LA FURLANE" 


Lis pletis de cotule pardabon i colavin ben, si mete- 
vin a onde daür dal moviment dal so cuarp, fasint viodi 
i scarpets ricamats che a davin ai pits une grazie lisere 
e armoniose. La cjamesute ricamade, apene sopressade, 
e fassave il cuarp come ch’al fos un bonbon. Une rego- 
lade a un rigot che nol voleve stà a puest e e jere pron- 
te pe grande fieste. Pieri al ere plui intrigát cun chei vi- 
stits che nol ere usát: al veve une trimarole che sòl jê cu 
la sigurece di sé e rivave a calmalu. 

Aes siet justis a sentirin rivà la caroce. Ancjimó une 
regoladute prin di montà su la caroce dute riviestide par 
dentri di bombás, e un cuc a l'invit, cun tant di steme e 
firme plene di giravoltis, che Pieri lu tignive strent cua- 
si che nol crodes. 

Lis cjasis, la int, viodudis difür de barconete, e pare- 
vin diviarsis dal solit. Pieri al ere preocupát, ma Ane e 
sintive une braure e une contentece che e riscjave di dis- 
menteà dut ce chei i vevin racomandat di tigni amens: 
la galanterie, il rispiet pes autoritàts, la maniere di fa 
l'inchin, dut ce che al covente par une zovine che si pre- 
sente te Alte Societat. 

La caroce si fermà denant il puarton inluminat di un 
grant palaç. Pieri e Ane a dismontarin e s'inviarin su pal 
scjalon compagnáts di doi servidórs. La musiche intant 
si faseve sinti simpri plui dongje. Su la puarte dal salon 
Pieri si sinti cuasi mancjá e nol rivà a jentra. Ane in- 
vessit, come che fos abituade a chés fiestis e a ché int, 
e jentra cuntune cjaminade cussi lisere e armoniose che 
ducj si voltarin a cjalále e la musiche si fasè mancul 
fuarte. L'inchin, che lu veve provat milante voltis, lu fa- 
sè in maniere perfete, e cuant che Franz Josef in perso- 
ne i fasè segno cul cjáf, si alcà e cjalantsi ator si sinti un 
lamp mancja a viodi ducj chei conts e contessis che la 
cjalavin cisicantsi un cu l'altri. Un secont inchin e cun 
fà discret ma sigür e svualà su la puarte a cjoli par man 
il so Pieri e puartalu tal miec de grande sale. 

Un lunc moment prime che la musiche e torni a par- 
ti: ma cuant che l'armonie e cjapà pit, alore ogni incer- 
tece e fini e Ane cul so Pieri e scomenga a bala e a fà pi- 
ruetis cussi bielis, perfetis e graceosis che al pareve 
ch'a svualassin. A la fin ducj si smolarin tun grant bati- 
mans, tantche Franz Josef in persone, mastiant chel póc 
di talian ch'al cognosseve, al domanda une repliche; e 
al fò subit contentát. 

A Graz si fermarin fin cuant che Pieri al fini di fà il 
soldát e ancje se in ché citát si cjatavin benon, a deci- 

derin di tornà cjase lor, a Osóf, cjamâts di braure e di 
tanti robis di conta. Pieri al tornà a fà il muradór, che al 
veve bandonat cuant ch'al fó clamát soldat, e Ane e ti- 
rà su i siei tre fis cence mai dismentea i biei bai e lis pi- 
roetis de “Furlane”. 

No di rar ju ài sintüts fevelà de Sô Maestat Regje e 
Imperial che graziosamentri ju veve amirats bala la 
“Furlane”, e dal colonel Heirich von Hischl, comandant 
dai granatirs, che par prin ju veve viodáüts bala 1 bai ch’a 
vevin imparat in Friül, e al veve fevelat di lór te Alte 
Societát. 

Si veve sintüt che ancje il Pape al veve amirát il bal 
“la Furlane" come un bal san e convenient pes frutis di 
ogni nivel social. 

L'unic che al ere restat contrari a “la Furlane" e a 
ducj i bai al ere il plevan, che al sara stat par caratar, nol 
lave d'acordo ni cun Pieri ni cun Ane la furlane. 


ALBERTO FABRIS 

Par mé mare 


Te corevi 

sul troi pi lontan 

dal fussal 

pa no fini 

— cussi fina — 

drenti, al prin 

spuon del vint; 

te fraciavi 

tal pedal 

par ondi 

el denoi; 

in piè 

no te stavi pi. 

Co a iamba cussi tant 
stuarta 

te ndavi de fuga su a sea 
0 te ieri za muarta. 


(Furlan di Fossalta - VE) RENATO PAULETTO 

LA GOTE 


Tre di lór e son clamaz a sea in tun prat. E comencin 
cuant ch'al criche il di. Une polse a misdi par gustà, in 
bande dal prát ta l'ombrene di un tei. Dopo un póc a tor- 
nin a vore fin che il soreli al va a mont. 

Il parón ju invide a cjase só par fa i cons dal lavór fat 
e ur puarte für un biel bocál di vin, ancje par fini ben le 
sornade; un par di taces e son meritories cun tant che an 
lavorat. 

De cusine al ven für un bon odór di cicines frites che 
a lór ur sglonfe la fan. 

La parone si dà da fà a spaca lidric dal geut par che 
vegni für le aghe. 

I tre cjalanle une vore ben si inacuargin che j cor sul 
nàs une gote di tabac. 

Je: “Si fermais a cene, nomo?”. 

Lór no san ce rispuindi, a tasin; al dipent di ché gote. 

Ma cuant che cuince la gote e cole sul lidric. 

Alore i tre si alcin insieme e cun bon rispiet le salu- 
din: “Buine sere e buine gnot!”. 


(Furlan di Buje) ELIGIO PIEMONTE 

(Furlan di Paulîr) 

Ce biela musuta 


Ce biela musuta 
turnida tant ben, 
cui mai ti al à fata 
cui à vit tant ingen! 


S'e stada tó mari 
ce grim dal Signor, 
s'al é stat to pari 
l'è stat inmó miór. 


S'al é stat inveza 
un don di Diu 
provin ancja nó 
a fascj il niu. 


Provin ancja nó . 
a turni cussi ben, 
provin ancja nó 
s'o vin tant ingen. 


MARIA LIRUSSI 








SIA LODATO GJESU CRISTO 


A Colorét e ere la sagre de “Madone dai rôi” e in 
pais, come ogni an, a vevin organisade une grande fie- 
ste cun cerimoniis religjosis, cun baracons, la pescje di 
beneficense e tanc] zücs popolárs. 

Jo o vevi decidüt di concori te corse dai sacs, parvie 
che 1 mil francs ch'a erin stabilits pal prin premi mi sa- 
ressin lats di cane par zuiaju a la pescje e tenta di vinci 
une des cinc bicicletis in pali, dato che no'indi vevi mai 
vude une. 

Mi eri alenat par almancul dis dis sul cjast, parceche 
il curtil al ere plen di claps e di glerie e, pe strade, no 
podevi fámi viodi. Infat a cirivi di meti in pratiche un 
truc che mi veve insegnát gno pari par là plui svelt e fa 
mancul fadie; chest truc al consisteve tal saltà cuntune 
gjambe a la volte, frontant un pit tun cjanton dal sac e 
tignint alt chel altri par fà cuilibrio. 

A] rive il moment de gare, une sabide di sere; si tra- 
tave di fà un gir complet de place di Samaon, boins du- 
sintecincuante metros, e a erin cirche un vincjecinc 
concorinc]. 

Dopo une trentine di metros dal via mi cjati a jéssi 

denant di ducj e o sentivi dute la int ch'e businave: dai 
Gjino!, dai Gjino! 

A di un ciert pont e rivi ret de pescje che no i 'e fa- 
sevi pui, o buti il voli di ché átre bande e tra la int, in 
prime file, o viót il Siór Santul (in chei timps i fruts a 
clamavin cussi il plevan) che, ancje lui: dai Gjino!, dai 
Gjino!, e jo cul ultin flat ch'o vevi in gole: sia lodato 
Gjesü Cristo. Lui: sempre sia lodato, ma tas e cor cumó 
senò ti cjàpin! 

O ai zuját ducj i mil francs a la pescje, ma di bicicle- 
te nancje l'ombre. 


(Furlan di Colorét di Prat) GINO DELLA MORA 

Il plui content 


Al svuale il gno pinsir 
dilunc pe vile 

e vie pal mont 

al cir il plui content. 


Un omp in biciclete 
al sivile 

al cjante, al poete 
e dal moment. 


Une viscjade i rive 
in plene muse 
come blesteme 

0 folc a cil seren. 


Come velen 

bivüt tune bussade 

0 lipare 

tignude in cjalt tal sen. 

Come la man 

ch'e mole la to man 
cuant che tu sés 

sul ór dal piés buron. 


Come sintiti 

di bessól fra mil 

o a Scr 

sot il lusór di un grant lampion. 


E se tu cirs 

la muse cognossude 
par un confuart 

lé simpri carnaval. 


Ma se un gjavant la mascare 
ti jude 

ancje il forest 

al é l'ami ch'al val. 


Al svuale il mio pinsir 
sul don de vite 
su tros che al so valór 
no i an crodút. 








Sun chel ch'al crót 
di vé la paronance 
di cjoile a di un omp 
pene nassüt. 


Al svuale cun creance 
sul ritrat 

che nome Diu 

po fà a someance. 


Guai a la man 

che orint cambià i colórs 
i cambie a di chel cuadri 
la sostance. 


Al svuale sul torment 
dal gjenitór 

ch' al cir sul so disen 
il pont sbaliát. 


A voltis bastarés 
une cjarece 

a sustigni il ramac 
dal pes pleat. 

E nål plui neri 

si da dongje al nûl 
come denant di Diu 
un brut pecját. 


Un aiar di sperance 
lu smavis 

e lu misture 

a dut l’ innulát. 


E s'al ploves 

su lis alis di un pinsir 
e nol ves plui la fuarce 
di svolá. 


Si visarà di un omp 
in biciclete 

cuntune grande gole 
di cjantà. 


LOREDANA D'AMBROSIO 








LA FEMINE E IL DIAUL 


Si dis che la femine in 'sepi une plui dal diaul. 

Une famee e jere componude di om, femine e une 
schirie di fruts; si sa che une volte no jerin i diverti- 
ments, come al di di vué. L'unic divertiment ch'a vevin 
une copie di sposins al jere chel... Di mit che cussì la 
famee e cresseve a dismisure e si po’ inmagjinasi ce 
tante miserie. Une dì il puar om al dis: “O vendarès l’a- 
nime al diaul”. E ce sucedial? Zac e il diaul si presente 
di colp. In ché volte il diaul al leve a cjace di animis. 

Alore o fasin un pat, — al dis il diaul - jo ti doi dut il 
ben di cheste tiere, par te e dute la tó famé. Jo ti dis che 
ti darai indaür l'anime a un pat, se tu tu saras bon di di- 
mi ce tancj arbui ch'a son inte foreste, dulà che o passi 
simpri, ce tancj trois che o fas e ce tancj agns che o pas- 
si par li, jo ti restituis l'anime. 

L'om dut content di chest pat, parce che nol varès vat 
a miserie, ma jessint cence plui preocupazions, lór che 
sperperavin e a gioldevin di dut il ben che al veve dát, 
si jerin dismenteáts che dopo tant timp e colave la zor- 
nade, che il diaul al varès vit di lá, a l'ore pontate, a 
cjoli l'anime dal om. 

Une di a la femine i ven iniment di ché vore e mi- 
diant che a vevin dit che a la femine no la fas nancje il 
diaul, e dis al om: — e ven dongje la zornade, disin cus- 
si, prometude. Spele dós faraonis, doi gjai, un óc e dós 
gjalinis. 

L'om j rispuint: - Ma séstu doventade mate a copa 
dutis chés bestiis? 

Je e rispuint: — Fas ce che ti dis, se tu vuelis salva l'a- 
nime. — 

E cussì l'om al fas. Finide la vore, jê si scrote dute e 
si fas onzi cul smîr dal cjar, dopo di chè, si rodole den- 
tri ché plume che l’om al veve preparat. Dopo di cheste 
vore e partis pal bosc e si puarte intun troi dulà ch'al 
passave il diaul. 

Cussi, cuant che il diaul al rive dongje cheste róbe 
che lui nol veve mai viodüt al comence a di: — A son 
cinccentmil arbui, sietcentmil trois, tré milions di voltis 
ch'o passi par chi, ma une bestie come cheste no le ài 
mai viodude, le cjale propit ben e al dis: — Bocje denant, 
bocje daür, code denant e code daür, i dà une pidade e 
la bute jü tal fossál. 

Cussi, cuant che il diaul si presente a domanda al om 
se al sa a di ce che j veve domandát, l'om al ripet dut ce 
che il diaul al veve contát intal bosc. 

Cussi, il diaul al è lat vie cu la code jenfre lis gjam- 

bis e la famee e je restade siore e il paron di cjase cu la 
sò famee; cussi si use a dî che la femine in’ sa une plui 
dal diaul. 


ANTONIO ORNELLA 


STORIUTIS 


La “Bande dai Tulis" 'e tormentave ducj, e robave 
pai orts, 'e faseve tancj damps. La sere là ch'e plomba- 
ve e lassave il segno. Il Cont Talico, ch'al steve la' di 
Cuoghi simpri dentri cui scùrs siaráts, al jere un dai plui 
cjapáts di smire. Cuant ch'e partivin par une spedizion 
si fermavin sot dal so balcon: “Conte selvatico" i sber- 
lavin, e jü, fint che lui stuf, al viargjeve un scurèt e: 
“miór che no lari” al rispuindeve, e al podeve ben dilu. 


RINO STRINGARO 

La femine in biciclete 


Un saltut 
e lis bielis culatis 
a involucein la siele. 


Il pet 
al si nicule. 


Un voli screancát 
al smicje... 


E il diaul 
al si parecje, 


riducant... 


MIRELLA GASPARDO 

Sium di pavee 


Il di m’impiave, 

lu crodevi un biel sium 
svuelát dal celest 

par ciri il gno cür. 


Ma la vite e je un rai 
ch'al prepare la tele 
e al spiete cidin 
paveute plui biele. 


Là vano a poiási 
cumo i siei vói? 

son vuéis i miei brags 
e a strenzin marum. 


Criure tal sanc 
dolór che mi bruse, 
amór che al creve 
lis alis dal cür, 


par là a colà 
tal vuét e tal sciir. 
BRUNA MAGRI 


145 


L'ORLOI 


Un dai segnos clàrs dal timp, al è l'orloi ... Nó: no tu 
as capit! Jo o intindevi di che l'orloi al va daür dal timp, 
tal sens che al sta a pas cul timp e nó nome lu segne; ... 
insumis; ogni ete e à i siei orlois, eco! 

Un orloi — une volte — al costave un voli dal cjaf; e i 
pòs che s'al podevin permeti lu tignivin tanche un dëi 
madár e s'al passavin in dote di pari in fi. 

Si lu puartave intorsi nome di fieste (Dinusuardi che, 
lavorant, al ves vit di cjapa un colp o — pies ancjemò — 
di cola partiare!) 

Di chei timps, l'orloi al jere nome di sachete. Se al 
jere di chei cul tapon sul veri al jere clamât “savonete”; 
se al jere grues, vistós, patacon, 1 disevin "cevole" (par 
invidie, postai, chei che no lu vevin). Par solit si loga- 
vilu tal sachetin dal gjilé, peat insomp di une cjadene 
che, a seont des pussibilitats e de posizion social dal pa- 
ron, e podeve jessi fine o gruesse; di agar, d'arint o 
d'aur, e ch'e traviarsave il stomit furparfür, di un sa- 
chetin a chelaltri. 

Su la cjadene si picjavin medais, medautis, cuaruts par- 
tefurtune e altris stocs lusints, che sdrindulant su la panse 

a pandevin al “popul” che ... “o ài Porloi” (po', magari, 
a'ndjere di chei ch'e vevin ... nome la cjadene!). 


* * * 


In dute la cjase, dutcâs, al esisteve nome “un” orloi: la 
svée; che di di e stave in cusine e di gnot te cjamare de 
parone di cjase; salvo “prestâle” — metin — al fi, se al ve- 
ve di jeva a strasoris par là a cjapa un treno o une coriere. 

Biele grande, di lamierin o di leton, cu lis dós cam- 
panelis parsorevie (chés plui antighis) e il martielut in 
jenfri, doi piduts sul devant par tignile unt ic alcade: 
cun chel so CLIC — CLOC fuart (parvie che l'armár i 
faseve di casse armoniche) e tignive compagnie a chés 
feminis tanche un aradio, che nol jere ancjemo jentrát 
tes cjasis!... 

Se tu jeris für e tu volevis savé l'ore, tu vevis di spie- 
tà che te dises il tór de Glesie. Chel ti bateve l'ore e la 
miezore (a'nd erin di chei che ti davin ancje il cuart d'o- 
re). Ma für di li, fra une batude e chealtre, tu vevis di 
rangjati a voli, traguardant il soreli. 


* k ck 


La sere, prin di lâ tal jet, la svèe si cjariavile cu lis 
dôs clavutis (simpri masse duris, chês malandretis!): 
une par l'orloi e une pe sunarie. Lavôr che indidivuê si 

sparagnilu, stant che cumò a funzionin cuntune pilute 
ch'e dure passe un an. Cundiplui, la svée moderne — che 
si clame “radiosveglia” — e funzione bensintint a bata- 
riis o cu la curint di cjase, e al puest de sunarie ti svèe 
cu la musiche, su la Stazion Radio che tu as programat 
tà. Ustu meti! 

E po, stant che aromai a costin une cagnere (anzi: nol 
covente nancje compraju, che tu ju cjatis sorenuie tal 
detersif) tu as orlois in ogni cjanton di cjase; di incjo- 
pedasi tór di lór! 

Di cuintri, peró, cuanch'e gambie l'ore, valadi dós 
voltis ad an, o ai un cecori mostro di une stanzie a ché 
altre par regola orlois e orloiuts; sveis, sveutis e “radio- 
sveglie". 

GJGI MESTRON 


Luncs 1 pas 
Luncs i pas dal di 
spietant la sere. 


GILBERTO GAMBERINI 

GNOVIS 


Berto al ere pene tornát de ostarie. Ogni matine al le- 
ve a bevi il so taiut e dopo al leve tal cjamp. AI contra- 
ri de detule ch'e dis: "Prin il dové e dopo il plasé” lui al 
veve miór: "Prin il plasé e dopo il dové" parce che il 
plasé al durave mieze ore, il dové dute la zornade, tant 
al valeve comenga ben ... Vué pero al partave daursi 
une brute gnove, ven a stài che Tin Sajot al veve vüt un 
incident e al ere muart! Cjariat il falgut su lis spalis, 
Berto al ere daür a là intal cjamp. Dilunc la strade al cja- 
te Nene, sò comari... 

Nene: “Sétu jevát Berto? Cemût vae?". 

Berto: “Vonde ben, no pues lamentâmi, atu sintüt che 
Tin Sajot...”. 

Berto al stave par contài il fat ch'al ere sucedüt, ma 
Nene no lu lassave tabaiá. Nene e veve une lenghe cus- 
si lungje che Berto si ere plui voltis domandat cemût 
ch'e faseve a stai dute in bocje. 

"Tin Sajot? Ce omp, no vares voe di vélu nancje di- 
bant! Simpri in zir pes ostariis, voe di lavora pocje, do- 
po mi an dite che i plasin masse lis cotulis...”. 

In chel e rive la sür di Nene, une altre buine ... Ber- 

to al veve voe di fà tasé chés bocjatis, ma e Jere une pe- 
raule. 

Sür di Nene: "Tin Sajot, un gran businot, puare ché 
femine che lu à pes mans!” 

Alore Berto che di pazienze indi veve vude ancje 
masse e al veve un poc di premure al dis: "Se no mi fa- 
sés fevelà us tai la lenghe cul falçut! Al è mieze ore cho 
cir di dius che Tin Sajot al à vit un incident e al è 
muart”. 

Berto si ere za rassegnát a lis malignitáts ch'a vares- 
sin zontát chés dós liparis, ma inveci... 

Nene: “Ce che mi displás, al ere ancjemò zovin e 
ancje un biel omp!”. 

Sur di Nene: “Al vara vit ancje lui il so caratar, ma 
nol a mai fat mal a une moscje!”. 

Nene: "Se al leve a feminis no ere colpe só, un biel 
omp, lis feminis vué ti colin tai bracs, a gjavin lis bar- 
ghessis ai omps che nancje no si nacuargin...”. 

Sûr di Nene: “Al sara stat un businot ma cuntun cür 
grant, nol à mai refudát un plasé a di nissun”. 

Insome plui al leve indenant il discors plui aumenta- 
vin lis virtüts e a calavin lis pecjis. 

Alore Berto al dis: “Bisugne muri par deventà sants! 
Un omp che cinc minûts prin nol valeve un carantan cu- 
mo al è deventàt un bráf e bon cristian. Fevelait pûr mal 

di me magari ancjemò par cent ains, parce che cuant 
ch'o fevelareis ben al volarà di che par me e je ore dal 
spicighet”. 

E cun chés peraulis al è làt tal ciamp dret. 


STEFANIA PITTARO 


Cjalà 


Cialà cui voi di frut. 

Cialà trenos ch'a passin sperant 
che no vedin mai fin. 

Svuatarà i pîs te aghe 

riducant tal soreli. 

Cjatá intun moto di dolcece 

il pan di ogni di. 


GILBERTO GAMBERINI 

La pension 


Sudát e strac dopo vé tant lavorát, 
ancje me pari lu àn pensionát. 

El “grun” nol jere tant consistent 
ma lui d'istes al jere content. 


5i sa che cu la pension di contadin 

no si fas propit tant il “signorin”. 

Si scugne là indenant a lavorá 

parce “cun chei” no'nd è vonde par campá. 


Metude cjamese blancje e gjachete 

i bregons stiràts cence nancje une plete 
e vie ... in pueste, dret e tiràt, 

a cjapà i prins bêçs di pensioni. 


Dopo ... content, beát in ligrie 
al é finit di corse te ostarie 
par scred cui soi amis 

che cuatri tiráts ancjemó intîrs. 








Un tai o pai jo, un tai pae tu, 

a nissun jé vigniit su, 

che misdi al à sunát 

ancje par chel ch'al è pensionát. 


La femine lu à viodit rivà 

cula biciclete, strac di pedalà; 
cui sa parcè nol leve tant dret 
cul cjapiel sul cjâf dut in sbighet. 


La “Parone” i bécs i à domandát 
e lui, dopo véssi tant palpât, 
i brags al à slargját cun rassegnazion: 


“Ce ástu di fà, femine ... e je la prime pension”. 


OLINTO DOMINICI 

LA PREDICJE DAL PLEVAN 


Une di si presentin in canoniche un trop di omps e i 
disin al plevan: — Siór plevan, ch'al tegni lis predicjis 
plui curtis. O vin femine, fruts, bestiis di viodi di lór, 
tiare di arà, cjamps di semená, afárs e fastidis. No podin 
pierdi tant timp! 

— Poben, us contentarai, ur dis il plevan. 

Dopo cuindis dis al rive in canoniche un trop di fe- 
minis. 

— Sidr plevan, parcè fasial cumò lis predicjis cussì 
curtis? Nus leve tant ben prime. 

— Ma benedetis, i vuestris omps si son lamentats che 
lis tignivi masse lungjs. 

— Chei non capissin nie. NÓ o vin di lavora di buino- 
re fin sere. Omp, fruts, robe di lava e di sopressa. Viodi 
des bestiis e de cjase ... no vin un momenti di padin. 
L'uniche miege ore ch'o podevin polsa in pas e jere 
cuant che lui al predicjave! 


ERMES MUNINI 


154 





Buinore 


Di buinore la Chase si dismóv, 

si daviergin i sciirs e su la puarte 
s'incompár une frute 

a scrutinà s'al è seren il cil. 


Cussi a comence une zornade gnove. 


A rid la canajute 
viodind il biel soreli 
e s'indalegre di chel ridi il mond. 


Al va sorepinsir il lavorent, 
al va tal Champ. 


Al cuche une nulute a la lontane, 
al polse un marilamp sunt’un rivál, 
po al torne a là. 


Sul luX a je anchemò ché frutacute 
cui siei voglons ridints. 


(Grafie di Giorgio Faggin) GIUSEPPE FAGGIN 

FANTASIE 


Ah!, ué a jé propit une biele zornade: il soreli al 
sflandore intal cil net: e je fieste e no si va a vore. 

Cun Barbara, la mé morose, o ài tal ejáf ché di fà une 
biele gjite atór pal Friül, ch'o vin clamade dal már ai 
monts. 

Jé a je a sta des bandis di Maran, e alore o scomen- 
cin dal már cuntun biel zir de lagune sul barcjon di Gje- 
remie. Ah! Ce biel! 

Lui nus fas di Ciceron e, puartantnus ator pai canái, 
o viodin cjasons, costruzions che une volte a Jerin fatis 
dome di cjanis e che cumó a son, pardabon, des veris 
cjasis cun dutis lis cumuditats. 

L'aghe ch'a scór sot di nô, cul jutori dai rais dal so- 
reli, a samee ch'a sedi un tapét ornát di diamants tanche 
a sflamie e, lis ondis, sostignudis dal aiar, a bàtin e ri- 
bàtin cuintri la panze de barcje, fasintle drindiná. Ah!, 
ce biel! 

Tornáts a rive, o cjapin sü la machine e si tirin viars 
il Nord, dilunc dut il Friül. 

O sarai ancje fortunat, ma pe strade nol e scuasi nis- 
sun e cussi, intun lamp, o rivin in Cjargne e, ae mé mo- 








rose, che j va dut ben cualsisei robe, j dis. Ah! ce biel! 

Il cjalt dal mar al è bielzà lontan e la frescure des 
montagnis di Muec nus jude unevore a rimpinási su pai 
trois fin a rivà tal rifugjo dal CAI. 

Cumò di ca adalt, si po’ viodi dute la valade, cun tant 
plasé par nó, ch'al cres cul viodi un riül ch'al forme une 
picule pissande, ma pardabon svuacaróse che nus stur- 
nis lis orelis, cul passisi 1 vôi a cjala tantis paveis, ple- 
nis di biéi colors, e viodi di scuindon i nemai salvadis 
che, cidins cidins, a scjampin apene che nus sintin rivà. 
Dulintór si nase il bonodór de nature cumo ch'a je la 
viarte. Ah! ce biel. 

Dibot o sint a sberlá e ancje Barbara mi dis: “Cjale 
che ti stan clamant!”. 

“Nol è possibil — j fas jo — cui ustu che mi clami, che 
no cognos nissun culi". Paraltri, a man a man, che ché 
vós a ven dongje, mi par di cognossile, ma sigùr, je la 
vôs di mé mari: “Ma,...crament, cemût ae fat a cjatami 
fin cassü?". 

No rivi adore a domandájal ch'o sint trema dut, ch al 
sedi il taramot? No a je mé mari che pocantmi fuart su 
la spale mi sberle: “Moviti, ch'al è lunis e tu às di là a 
vore!" 

Lunis? Ma alore dut chest viac lu ài dome insumiat, 
a jere dute fantasie, pecjat. 

Eco parceche mi lavin dutis dretis. 
Fasintsi coragjo e anin a lavora, intant che di für al 


plüf che Diu la mande. Ah, ce brut! 


FABIO TITOTO 


"Sef 


Ír di sere il gno ami 'Sef, 

che al veve di vé bevüt fin avonde, 

mi incuintre pe strade e mi dis: 

"Sint, mo’, tropis grumbulis dio tal cerneli?” 
Jo j voi dongje, lu cjali e o comenci a contá: 
"Une...dós...tre...cuatri..." * 

“Cuatri tu ‘nd ás” - jo j disèt... 

“Ah, ben" - lui mi borbote - “ancjemo 

doi arbui e o soi a cjase”. 


ADRIANO PUSSIG 

Cjasis di une volte 


A son cjasis di une volte, 
metudis dongje 

une cun ché altre. 

Il cjampanil al e li 
sorestant 

A tignilis aments. 

ancje se metudis apuest, 
trasudin savórs... 

savórs di une volte. 
Cjasis tiradis sù cun sudórs 
dignitát e 

tant amór. 

Cjasis di pais contadins 
ch'an viodút passa 

tante int e 

metudis ali, 

come par mostrá 

la strade 

ch'o vin di cjapà. 


CARLO FABRO 

LA CUSINE 


Co o jeri frute, la cusine e jere il cür de cjase. 

Li, in cusine, tu ti lavavis, tu ti scjaldavis co al jere 
frét; tu mangjavis e, massime jo, dal sigür o cjatavi sim- 
pri cualchidun: o mé mari, o gno pari, o i viei, o lis 
agnis o gno barbe. In ché volte la mé famee e veve nüf 
di lor che sevi a misdi pal gusta, sevi la sere pe cene, a 
vignivin dongje ducj e si cjatavin propit culi. 

E jere une cusine vive, scjassose! 

I plui zovins si sentavin ator ator di une taule grande 
di bree, simpri blancje parceche mé none la freave cu la 
varechine. 

| plui viei, gno nono e mé none a stavin su la bancje 
dal fogolar parceche chist al jere il puest plui impuar- 
tant de cusine. 

Il nestri fogolàr al jere unevore grant e avonde gran- 
dis a jerin ancje lis bancjis in face. Al jere un fogolàr 
semplic fat di modons, parsore e jere une grande cape 
cu la mensule insiorade di un camuf celest, ricamát cul 
fil colór di rose. 

Ros tant che il fic ch'al sclopetave e al balinave da- 
spes sot de cjalderie de poltente, gno pari o il gno von, 











al messedave cu la mace chel paston zal par almancul 
tre cuars d'ore. Dopo lu strucjave su la bree taronde. 
Dal sigür la polente no veve di jessi ni masse dure ni 
masse tenare parce che si taiave cul fil. 

Ché bree taronde viere, cunsumade dal timp, e je 
ancjemó, ma no si po doprále parcé che e je masse 
erande. 

O ten cont cun afiet ancje il cjadenac dal fogolar, il 
palet de cinise e lis moletis des boris. 

La cusine po e jere un lùc inmagat par me e mé sür, 
ché di ch'al rivave San Nicolo. 

Mi visi, ore presint, cuant ch'o ai cjatade sul larin 
une pupe biele, tarondute, colór di rose, fate cu la ba- 
chelite, ma crote. No le ai lassade a lunc cussi. Le ai vi- 
stude cun mil modéi. 

O cusivi e o gucjavi jo; par di che in chei agns o vo- 
levi deventà une vere sartore! 

Ma par nó fruts, la cusine e deventave un teatro co al 
rivave il spacecjamin. Chest artist dal fogolàr al vigni- 
ve da rar a cjase mé, parcé che ogni tant ancje gno pari 
al netave la nape. 

La nape, un cjanàl font, scür, che par me, frute, al je- 
re un infiar. 

Il spacecjamin, un omp picul, gobut, vistüt di neri, cu 
lis mans e la muse sfrosegnadis e furnit di scovets sfro- 

segnats ancje chei, al sparive propit come un Gan, den- 
tri te buse fonde e nere de nape. 

Mé none invecit, ogni di e tirave vie la cinise e il fru- 
sin dal larin e dopo e scovave la cusine, e sclipignave 
cu l'aghe il paviment di modons, e e tornave a passa la 
scove sul bagnat par che no si algassin nui di polvar. 

La cusine e jere grande: tal miec la taule, in tune pa- 
rét il fogolar, un monument, no pai ornaments ma pe so 
grandece; dongje de puarte il seglar; là ret dal balcon 
une vitrine e sot i tráfs picjats ca e là cualchi cjape- 
moscjis. 

Une cusine moderne pai viei de mé famee, in ché 
volte. Nus contavin che, co su la fin dal votcent a com- 
pràrin in debit la cjase, in te cusine a jerin lis scjalis e 
sot des scjalis il pulinàr. Cumò o sin tal doimil; la nestre 
viere Cusine e je stramudade un átre volte. 

Nol é plui il fogolar, ma une stue a gas e un spolert a 
eletric; no son lis bancjis ma un canapè; no je plui la 
grande taule di bree blancje, ma une taule di formica 
rosse; no son i cjaldirs di ram ma il rubinet de aghe cu- 
rint, e dongje dal frigorifar no je plui la vitrine di len 
scür, ma une vitrine blancje e rosse. 

Aromai dome jo o stoi ogni tant in te vecje cusine, 
soredut co o scugni prepara un cualchi dolg o cusi alc a 
machine. 

Ma no soi dibessole. A son li a fámi companie o mé 
agne Gigia, o mé agne Tini, o gno Pari, o gno Barbe 
Gjovanin, o mé sür... 

No soi mai dibessole in chiste cusine suturne, parone 
de mé memorie, e jo o stoi ben li. 

O vif cence timp. 


SIORE ANITA BRACH 


Tramont 


J'èri 'n viarta campagna, 

il soreli, driu a muri, al si platàva. 
In miès dal siél 'na nüla ròssa 
par recuart al lassava. 


Cuant ch'a son driu par vigni four li’ stélis, 
i flours a bitin zù il pissul ciàf: 


inscuminsia il silénsi da la nót. 


(Furlan di Savorgnan di San Vit al Tiliment) MARIO ZOCCOLAN 


164 


suae quisque fortunae faber! 


Ancje vué 

si zue in borse 

e a ruede, 

tai centris dal podé 


numars, grafics, 
conts e palanchis, 
e a ruede, 


saetis eletronichis 
devastazion e muart. 


Ancje vué 

tal Chiapas, intai pais da l'Algjerie, 

ta lis pletis sbregadis dal Kurdistan, tal 
... (sajal il Signór dulà?) 

st inflochete 

un destin 

scrit de bande di chei altris. 


Ca e là 
mil e mil cjamps 
semenats cu lis bombis 


a completin la cròs. 
PAOLO PASCOLO 

Avost 


S. Alfons de' Liguori Vescul 
Perdon di Assisi 

S. Lidie 

S. 'ZUAN VIANNEY PREDI 
S. Svualt Re 

S. Transfigurazion dal Signór 
S. Gaetan di Thiene Predi 

S. Domeni di Guzman Predi 
S. Roman Martar 

S. Lauring Martar 


S. CLARE DI ASSISI MUINIE 


S. Rufin Vescul 

Ss. Feliz e Fortunat Martars 
S. Massimilian Kolbe Predi 
Madone di Avost 

S. Roc Piligrin 

S. Rinalt Vescul 

S. ELINE IMPERADORE 


S. Marian Diacun 

S. Bernart di Clairvaux Abat 
S. Piu X Pape 

La Madone Regjine 

S. Rose di Lime Muinie 

S. Bortolomio Apuestul 

S. LUDOVÌ RE 


S. Sandri Martar 

S. Moniche 

S. Ustin Vescul 

S. Martuéri di San 'Zuan 
S. Faustine Vergjine 

S. Aristide di Atene Martar 

AMÓR E RISPIET PA NATURA 
UNA SISILUTA 


Sustava daurman "na sisiluta tramant come "na fuea 
di pol e, far di sé pal gran dolór, svualava in su e in ju 
senza savé se fa: al so biel nit fat su un póc in di cun tant 
amor, al jera li sul saliz dut spore di sanc, in mil bocons 
e 1 sisilins distiráts cu li^ alutis spalancadis e li” zatutis 
in su come tancj Criscj in crós. Un colp di fionda e chel 
bombon di famenta ve', in tun lamp, sterminada senza 
dal. Rontava jé meschina, cjalant dut chel mazzili e `l 
so vai tocjava fintramai al zil cuanche i paré di sinti `na 
vosuta sutila sutila, un piulà lizér e debul jenfri `| fassi- 
nar daür da stala. Al cür i dè alora un bot tant di sintisi 
vigni mál. Ingrisignit sot 'na fassina, plen di fan e frét, 
la clamava piulant un sisilin spaurit. 


(Furlan di Fara) ANNA BOMBIG 

Seneositáts 


Jo 0 vares voe 

di regaláti 

une albe di mariperle, 
calme e limpie, 

e viodi tai toi vói 

la maravee di un frut. 


Jo o vares voe 

di regaláti 

un biel misdi d’astat, 

un soreli sflameant 

che ti cjarece cui soi rais 
di une cjalure cence fin. 


Jo o vares voe 
di regaláti 
un fantastic soreli d mont 
di une grandece infinite 
e vioditi indurmidide 
sot i soi magjics colórs, 
ninine mé. 
NOEMI RUPIL DEL FORNO 








LISE 


Tancj e tanc] agns fà, intun paisut da Cjargne, a vi- 
veve une frutine puare puare: Lise. La pinute no veve 
nancje un mateg par zuà e sò mari a veve tant ce-fa; no 
podeve stài daür e Lise a passave il timp miór che e po- 
deve. La cjase li ch'e stave a ere fate di clas e il cuviert 
di scjandulis di pin; lis balconetis a erin curnisadis da 
claris tendinis ch'a davin tal voli parvie che i scürs a 
erin pituráts di vert; ator da grande cort, plui in là, il gja- 
linàr cun cuatri gjalinis che da rar a fasevin l'üf, e un 
gjal colorat e prepotent; fra chestis a ere Rosine, la gja- 
line provade amie di Lise che a cjacarave cun jei. Une 
frede zornade d'invier la mari a clamave la frutine dis- 
intji cussi: “Fie mé, cir di capi, j sin puaris e bessolis e 
mangià si scuen, la stagjon a è lungje e frede; i scuegnin 
copá cualchi gjaline. La Lise, ch'a ere une frute svuel- 
te, a capive ch'a ere la volte da só Rosine. 

| grancj voglons si neavin tun lamp di lagrimis, 
scjampant tal gjalinàr. Ma li il displasé al cresseve anc- 
jimó jodint tun cjanton la só Rosine cuntune talpe a 
pendolon: a capive ch'a sares stade la prime a jéssi co- 
pade, ancje par vie ch'a jere une das plui vecjis. Alore 

Lise fasintsi coragjo, cu la só biele maniere, cun vous 
dolinciose, a si presentave a s6 mari domandant di cura 
la bestie. La mari no olsave di di nó, peró a une condi- 
zion: la gjaline a vares vude salve la vite s'a guarive in- 
tune setemane. Lise contente a puartave la gjaline sot il 
golár dal fen, curantle tanche un cristian. Passat il timp, 
cun marave la mari a podeve sincerási che la gjaline a 
jere vuaride, e che a veve fintramai fat l' ôf. 


AMELIA ARTICO 

«Zillertal, du bist mei’ freud’» 


Scriul di domenie par stradis e pais 

tune danze di monz e di valadis... 

Avost al bat tes cretis e sui lens 

e ti Slusiche te muse e dentri i vôi. 

Come un torná: gno pari, i miéi, il timp... 
E vué | Inn al ven-jú da l'Engjadine 
come un salút di amis 

a spegla vieris flabis di cjscjei 

e gusielis di tors fin dentri il cil 

verdis o rossis: il Jodler dal país! 

E chenti, a miezegnot, 

tune glesie, un niná di Fantulin: 

O stille Nacht... Lontan Nadál di frut! 
Tune zumiele di clevis, il país 

al à la muse di une frute bionde 

e il soreli sui tróis dal Steinerkogl 

e il cil aviart de Penken e de Ahorn 

e il Ziller come un fantazzut discolz 
ch'al salte-jù cjantant par duc’ i clas. 
Grüss Gott- Grüss Gott!, mein Lieber! 
Tu mi disis peraulis simpri gnovis, 

ma dentri e' an simpri chel to cür furlan! 
Tü tu sés simpri tà, par dut il mont! DINO VIRGILI 

MULARIE 


Agnoruns indaür, par tante mularie di Udin, meti 
dongje un franc par là al cine "Cecchini" (che e jere la 
sala plui popolàr e frecuentade de citat) a viodi un film 
di Stan e Ollio o di Cow Boys, al ere un problem sim- 
pri dificil. Par rivà al scopo o dovevin scuasi simpri 
(ognidun a cjase sò) tacà a vai, a scomencà di lunis po 
martars, miarcus e vie indenant fintremai domenie di 
matine, par rivà a otigni chel benedet francut. E se dut 
lave ben, vie di corse al cine. 

Ma, no jere simpri cussi ... e inalore? 

Si doveve cjatá il mat e la maniere di disgherdeasi di 
chel cantin che nus tignive leáts al francut e viodi di 
cumbina cuntun pocje di inventive un ingres al cine. 

Une domenie come al solit, nó mularie o jerin de- 
nant dal “Cecchini” a contentasi, come simpri, di cjala 
i cartelons e in tre di nó, dopo vé sgarfát tes sachetis, o 
rivavin a malapene a cuarante centesins. La fortune, 
nus è vignude incuintri cul aiüt dai bràfs alpins che nus 
àn judáts a si son mitüts denant dal buteghin de casse 


"o," j spia 


une gusiele no sares rivade par tiere e nó fruts logats e 

cidins sot des mantelinis ch'a nulivin ancjemò di naf- 
taline. 

Ae fin o sin rivats a jentra cence intops. Ma vue, da- 
spo tancj agns, o pensi che sebi stade la bontat di chel 
omenut ch'al sbregave i biliets, e che di sigür al à siarát 
un voli. 

O vin profitát des mantelinis ancjemò une volte e po 
vin finit par no falu plui. A chest pont o vin tacat a pen- 
sa di meti in vore un gnüf mát par jentra di sfros, dat 
ch'o vevin simpri che malandrete dificultàt par meti 
dongje lis palanchis. 

Il rimedi al è rivat mediant il curtilùt dai cessos dal 
“Cecchini” che si cjatave di flanc dal palcsenic. Ma ce- 
mdt scavalca il murer dal curtilùt ch al cunfinave cun- 
tun parc privàt cun tancj arbui e cualchidun ancje dong- 
je il murèt? 

Pensále e fále al è stàt un lamp e cussi in cuatri di nó 
(o vevin tra i nüf e i dis agns) o sin Jats intune vie late- 
ral dal “Cecchini” (cumò vial Ungjarie) e li denant di un 
vieri palac cuntun grant porton di len, ch'al veve a só 
volte ancje une puartute par jentra a pit, o vin sunat un 
campanel a cás e la puartute si & viarte. A chei timps la 
int si fidave e no lave sul balcon a cjala cui ch'al jere. 

Entráts tal parc, vie planchin fin sot de murae e lì 
come gjats su par un arbul e po cuntun saltut acrobatic 

o sin plombáts tal curtilùt dai cessos e cun dute calme 
dentri te sale dal cine. 

Un altre domenie o vin provát a viodi s'al ere pussi- 
bil jentra (tal moment che la sale si disvuedave, tra une 
proiezion e che altre) passant traviars lis ussidis di sicu- 
rezze ch'a davin tal curtif di une oficine, ma l'adet ae 
sale al stave masse atent. O vin savüt che fruts di altris 
borcs a son rivat a fale francje. 

A chest pont mi soi dit: bisugne ch'o judi i miei amis, 
ma cemáút? 

A scuele me gjavavi ben a disegnà e la mestre mi 
mandave daspés ae lavagne a fa disens, che 1 fruts de 
classe a cirivin daspo di copia sui lórs cuadernos. 

L'idée e jere ché di là a disegna, come ch'a fasevin 1 
"Madonnari" sul marcjepit de Pueste Central, in vie 
Vittorio Veneto. 

Mi soi preparat par une setemane interie, sul pavi- 
ment de terazze dulà ch'o stavi di cjase. O disegnavi 
scuasi simpri a memorie (par véju fats tantis voltis) i 
personac di Walt Disney, “Pippo, Pluto e Topolino”. 

Une volte pront, la domenie matine insieme ai amis, 
vie denant de Pueste, lór a netà il marcjepit e jo pront, 
cui tocuts di ges coloráts, che la mestre buine anime, di 
tant in tant mi regalave. 

O ai scomengât a fà i contornos des figuris e i amis a 

meti il platüt cun cualchi palanche, ae maniere dai Ma- 
donárs. 

Il Domo al jere a doi pas e la int a scomencave a vi- 
gni für di Messe e tancj di lór a si fermavin a cjalà i dis- 
ens ch'a jerin scuasi finits. 

Palanche sore palanche, o sin riváts a contá cuatri 
francs, juste chei ch'a bastavin par là al “Cecchini”, di 
plui no vevin dibisugne. 

Contents o vin lassát il marcjepit e tal dopomisdi 
ducj al cine, dulà che propit in ché domenie a fasevin 
ancje il varietat. 

Nissun pinsir par jentra, cjolts i biliets si sin sintáts in 
prime file, dongje il palc e dut chest grazie a Pippo, Plu- 
to e Topolino. 


PUPO MARIN 

A] mé pais 


Tanti voltis di lontan, 
fra mil a cognos 

al sun da més ciampanis 
e par sintilis 

mi fermi dreta in pins 
par capi la direzion 

dal mé pais. 

A là, dut mi ciacara 
parsé che son li mé ladris. 
Ancia lis stelis 
maraveosis e bielis 
lampant 

a rivin a van 

senza fà nissun bancan 
par rispiet di ché Glesiuta 
che je jù li tal plan; 
cussi la luna a cuca 
stant parsora 

par fai lusór 

al grop di ciasutis 
prima che rivi l'aurora. 











E viodi al tramont 
che chel di San Nicolò 
al è al plui biel dal mont. 
Ancia al nul, 

cuanca scomenza 

un ninin di seren, 

si ingruma in bar 
parsé chel al sa, 

che li dongja al é al mar. 
Senza pensà, 

a la matina 

cun chè aria freschina, 
ch'a ven dal mar, 

e da culinis 

brumadis e selestinis, 
cuntuna biela turchina 
ria di mons 

che cuanche 

mi sveavi a la matina 
par cialàlis, 

spostavi la tendina 

e devi dì, 

mi ingropavi al cur, 

e una lagrimuta 
vigniva ju sigur. 

La nostalgia jé una faliscia 
tal cur, 

dulà che soi lada 

l'ai portada 

simpri daur. 


GUERRINA ALTRAN 


LU A DITE ... CJOSSUL! 


Ce strane ch'e je la furtune! Magari par agns no tu `n 
viodis nancje l'ombrene e po cuanche mancul tu t'al 
spietis, si presente ... al to vicin di cjase. 

(Franco Merafino) 


Un cjan, cjalant l'arbul di Nadál dut inluminát, al 
pense: “Biadelore, e àn mitât la lûs tal cesso!”. 


( Romano Bertola) 


GJGI MESTRON 

FIESTA DI COMPLEAN DOPLA 


A coreva l'an milnufcènt e cutuardis e al disevot di 
avost lis stradis di Romans da l'Isunts a jerin dutis im- 
bandieradis cun bandieris zalis e neris par ducj i balcons. 

La int e vistiva di fiesta, intant che su la plazza e suna- 
va la banda. I gjendarms, ch'a jerin austriacos, parce che 
in chel timp Romans al faseva part dal imperi austro-un- 
garic, a vistivin lis munturis di parada cui botons lustris. 

In tal pais, in ché stessa zornada, una fruta e festeg- 
Java i sol siet agns, e viodint duta chista fiesta e jera ple- 
na di gjonda, crodint che dut al fos fat doma par jë. 

Sô mari, ch'a veva capit la solfa, i à spiegat che la 
fiesta dal país no jera par jè, ma par "Cecco Beppe”, un 
che la fruta di sigür no cognosseva. 

Sol agns dopo e à savut che ché persona e jera l'im- 
peratór da l'Austria-Ongjaria, “Al nestri Imperator”, 
coma che lu clamava la int di chenti. 

Ché fruta, che al di di vué a conta, ancjemo in salât, 
novantatré agns, a si ricuarda di ché zornada cussi bie- 
la, par via dal complean so e dal imperatór Franz Josef. 


(Furlan di Romans dal Lusinc) TONI ZOFFI 

Puisia me 


Puisia me va 

indulà che l'omp nol riva, 
indulà che il soreli 

iei di sera al muriva, 

va a ciatà 'na sioruta 
duta timida e magruta, 
dighi ch'a mi mancia 

cu la so cutuluta blancia, 
dighi che la so ciasa vecia 
a fa i rais e i scorpions, 
dighi encia ch'i mi sint bessola 
cuant ch'i vai in ciasa 

e la iot ch'a durmis 

ta la poltrona, 

e dighi, ma plan plan, 

che ta la ciasa vecia ` 
l'anima da la me nona 

a è enciamò la parona. 


(Furlan di Ciasarsa - Scuola Media) FABIANA CASTELLARIN 

NUIE GNOVIS ... BUINIS GNOVIS 


Di cualchi zornade nol jere plui chel pais cuiet, cul so 
tran tran di feminis ch'a lavin a fà la spese ancje par ve 
la ocasion di fà une tabaiade, i solits petecs sui malans 
di stagjon, su ce ch'al coste dut ogni di simpri di plui, 
cualis ch'a son lis frutatis ch'a comprin e vie indenant. 
Nancje i omps no passavin plui lis oris a bati carton e 
maladi la ploe che no rivave mai, come se nuie al fos 
plui impuartant dal misteri ch'al jere nassût. 

Al jere il més di Avost, une calure di scjafojasi ... 
sameave che ducj a fossin deventats gris, par vie dal lor 
cisica di un continuo ch'al faseve visa il cri — cri di 
chés besteutis. Dome i canais a lavin indenant cul lór 
fat, a zuiavin sence pinsir corint e sberlant, cuasi ufin- 
dint ché atmosfere di preiere e di preocupazion che i 
grancj a vevin. 

“Âtu sintüt?" — “Ma ise propite vere?" — “Cemit 
puedie stái?" — “Signór benedet ce robonis!” — "Ma di 
trop timp?” — “E ché puare femine di sò mari?". 

In becjarie si veve sintút a dî ch'a vevin di vé cjatát 
alc dongje la Ledre insomp de braide dal mulin, forsit si 
sares riváts a alc. A colp dute la int a cjalarin la machi- 

ne dai carbinirs fermási in place e il cjapitani jentrá te 
ostarie. L'ustir cjalantlu al capi subit che no jerin buinis 
gnovis: doi voi vueits e scaturîts, come se cualchi vision 
i ves robat la sperance dal ben. Ducj a speravin che la 
cuestion si comedas in maniere di podé butàle in ridi e 
fài parsore une barzelete, ma i soi voi a spielavin alc di 
spaventós. Si poià sul bancon cui comedons e passantsi 
lis mans su la muse, come par sveási di un brut sium, al 
domanda al ustir alc di fuart par para jù ché brute bestie 
che i pareve di vé glutút e che i stave par sledrosà il sto- 
mit, ancje se al saveve che nuie al vares zovat a gjava 
dal ricuart ce ch'al veve denant dai voi. A jerin doi dis 
cha la zovine e mancjave di cjase, ma si sares crudùt 
ch'e fos scjampade cun cualchi morosut, ancje parce 
che e jere su la bocje di ducj che i plasevin i omps, si la- 
viodeve simpri a stiçâju, biei, bruts, secs, gras, zovins, 
e vielis, bastave ch'a fossin omps. La int e diseve ch'e 
jere cussì par vie che no veve vit un pari e la mari la ve- 
ve tirade su come ch'e veve podût, passant di un omp a 
chel altri ancje jé, sperant simpri ch'al sedi chel just, 
ch al vares podút dai une sigurece di marit par jé di pa- 
ri par sé fie, ma no jere lade cussi. E cumò cui varesial 
vüt coragjo di là a dial? Cun ce peraulis si puedie fron- 
tà une mari za masse fruiade dai displasés e des faturis 
de vite par contai di une fie copade a curtissadis, sfigu- 

rade a fuarce di pachis, lassade come un cjan cjapát sot 
di une machine tune poce di sanc che nancje la tiere su- 
te no à rivát a cupà? Cumò a scomençaran a ciri di ca- 
pi cemût, parcè e cui po’ vé fat chiste atrocitàt. A jerin 
tancj che la morosavin tal país, ma di nissun si sares pu- 
dút pensá ch'al fos bon di une tal brutalitát, forsit cual- 
chi forest, un mat criminál? 

E jere une biele frute, alte, ben fate, il pet florit, lis 
gjambis lungjis: i siei no jerin voi ma dós aghis marinis 
ch'a lusivin, la bocje che no si podeve fa di mancul di 
pensá cemüt ch al sares stat a bussále e une suaze di 
cJavei neris che jê tantis voltis e cjapave adalt dal cjaf 
intun cocon par meti in mostre il biel cuel lunc e chés 
spalis fuartis, ma di une piel morbide e blancje come 
une perle. 

Ancje il cjapitani la cognosseve, miór di ce che la int 
o podes crodi, ancje lui la veve cucade di tant timp in- 
daür. La prime volte la veve viodude a smonta de cori- 
ere e un colp di aiar, forsi, i veve alcát la cotule, cemút 
fà fente di nuie denant di tante bielece? AI veve cirùt in 
dutis lis manieris di podé cognossile e a la fin, je ch'e 
veve capit i veve dade la ocasion. Al jere sucedüt te 
vierte: e cjaminave discolce su la jerbe frescje puntina- 
de di margaritutis, e veve intór un sbrendul di vistit ros 
ch'al lassave viodi e no viodi ce ch al jere sot, lui al ve- 

ve finit il so turno di lavór par ché zornade, al stave lant 
a cjase e no i paré vér di viodile, i someave une pavee 
ch'e svoletave tant ch'e jere lizere e ninine te só manie- 
re di là dilunc. I disé che la vares compagnade la ch'e 
oreve pitost che si ruvinas chei biei piduts, jê ringra- 
ziant si sente sul sedil e subit cjalantsi tai voi a an capit 
che no rivavin a tigni segret il lór desideri, chel nol je- 
re di cumò. Pocjis peraulis e subit a cirî la complicitat 
di une cise tal bosc, dula che nissun al vares podût vio- 
di. Tantis voltis la veve amade ta chei més, ma simpri di 
scuindon. La só e jere une posizion delicade par vie dal 
so lavór, nol podeve permetisi di jessi cjacarát, un omp 
dut di un toc come ch'al jere lui, ch'al rapresentave anc- 
je une certe moralitat, jé purtrop e jere une sbavadure te 
sO perfezion, distes nol podeve sta sence di jé ma nanc- 
je cun jé. 

Al jere come striat di chiste agane, biele e cuasi ing- 
jenue, parce che par jé, chel mát di jessi al jere alc di 
istintif e natural. Cui al vares pensat che propite lui tré 
seris prime, svuarbát de gjelosie la veve copade? Come 
un diaul al veve fat chest mazzalici. Nancje lui cumó al 
crodeve o nol veve voe di crodi a ce ch'al veve fat. I tor- 
nave la memorie a chei moments; la viodeve cul stes vi- 
stit di cuant che la veve cognossude e cjalantlu lu prea- 
ve di crodii che no jerin atris omps di cuant ch'al jere 

rivat lui. Ma la gjelosie i veve roseát il curviel ... Al ci- 
rive di slontaná il ricuart, ma plui lu parave lontan e plui 
i emplave il cjáf. Al saveve che cheste e sares stade la 
sO piés condane, a vite ... Pal moment dome lui al jere 
a cugnussince di cemût ch'a jerin láts i fats e ancje se i 
siei voi a fevelavin nissun al jere bon di lei in ché 
espression spauride il torment e la disperazion di un 
omp ch'al à asse e pore di se stes cumò ch'al à scuviart 
il diaul ch'al é in lui. 


ROSANNA PIAZZA 

Dio salvi 1 fruts 


Nonis des nonis 

ch'o vés viodút tanc] fruts 
saltà come cjavriii 

intai curtii e prats 

zuid di ghega 

di pindul e di balütis 
cul toc di pan in bocje 
e plens di gionde i või... 
Nonis 

us sclopares il cür 

se o fossis inmò ca ju! 
O viodaressis fruts 
cjalá cun vói spaurits 

i “ziics” dai triscj 
impegnáts a sdrumá 

ce ch'al è inpis — ` 

a doprá la violence 
cuintri il fradi... 

Nonis 

ch'o sés dongje il Signór 
racomandait a Lui 











i nestris fruts curiós 
che ju salvi dal mál 
e che ju fasi vivi 

il prin seren di vite! 


LUCIA SCOZIERO 


TIKET 


Estat dal '96. La dotoresse che mi ten la “manuten- 
zion” e à scrupulat ch’al fos il cas di fami fò cualchi 
esam (un eletrocardiograma a la pompe dal vueli, un 
par di fotografiis al casselot). Prime, però, si passe a pa- 
ja il tiket. La fantate mi spieghe che se o ài un redit sot 
dai 70 milions e plui di 65 agns, o sares esonerát. Alo- 
re j spieghi che se o ves plui di 70 milions adan, no do- 
me o pajares vulintir, ma o mandares a pajà un famei. 

Podopo mi domande la date di nassite. “31 di Lui dal 
`31” (o jerin ai ultins di Jugn). “Saial che par póc plui 
di un més j tocje pajá!” Alore jo: “Fantate, sojo colpe jo 
s'o soi masse zovin?!” 


GJGI MESTRON 

Scjarac 


Intorgolát de caréces 

e anéi de fasói 

li’ pontes ch'i vuarda `l sorele 
fuartes cuntra `Ï vint e li’ 
ploates 

sirénes de li’ cuardes 

ma ce migrant! 

Tu so’ zát céncja radis 

tu ére un scjaraz! 


(Furlan di Andreis) BENO FIGNON 

Cjár il nestri Strolic! Cun chest, a son cianquantadoi 
agn di quant ch'j di comencát a scriviti e j ringraciei il 
Signór ch'j soi encjamò a contátila. E alora ades ti con- 
ti una “storia”, una fiaba di Sequals ch'j ài plasî di de- 
dicála a la mé Mama parcé ch'a è stada j a contámila, 
cun dut l'amòr pal siò país. Quant ch'a veva vis. 


SEQUALS: 
IL CRET DI PASCALAT 
E LA SÓ FIABA 


Fevela dal Cret di Pascalàt a la zent da Sequals al e 
come, e forsit di pi, che fevelà ai udinés dal anzel dal 
cjiscjel. Sequals, pais dal mosaic e da l'emigrassion, 
pais di Carnera, ma soradut una cuna di vert, tant biela 

sot le culines che j dan il nom: Sub colles, Sequals. 

— E al somea che chistes culines a abràcin i borcs dal 
pais come par proteziju: Il Bore di Pog, il Ghet, il Bore 
Fontana, il Borc di Crai o dai Macioi, il Borc di San Ni- 
colo. 

Ben, su la culina pi alta, proprit in mieg di dutes, sul 
pic da la mont, tant che un bon vuardian, vèlu! il Cret di 
Pascalàt: una granda rocia di forma cuasi ovál, impira- 

da su l'erba verda. Il Cret al è u-i da sempri, ch'al vuar- 
da un püc jü il pais e un pùc lontan, pardut ch'a è la só 
zent. Cemunt no vulij ben al Cret di Pascalàt? Difat al è 
tant parlát chistu Cret e al à encja una storia ... una fia- 
ba, dai, contada dai vècjus ai canais parce ch'al è just 
ch'a savivin la "storia" dal lór Cret. A mé mi l'à conta- 
da mé mari e a mé mari, cuant ch'a era canaiuta, a j la 
veva contada pór Santin Marturel, un vecjüt ch'al ve- 
gneva par cjasa a governa il zardin: a sea l'erba, a pota 
i arbei, a cerpi le’ vis. Al era un vecjüt tant cjár e, par ri- 
spiet, 1 canais a vevin da clamálu Santo, no Santin, e 
guai Marturel! ch'al era un soranon. Mé mari j sgarpe- 
tava davori a curiosa, fasint cont di da una manuta enc- 
ja — e forsit a intrigussava magari — ma j voleva tant ben 
a chistu Santo e po j plaseva di sta a scolta dutes le’ ru- 
bes ch’al contava biel fasint. 

Una di chistu vecjo al à comenciat a parla da la Mont 
da la Gnagna Rosa ch'a è just parsora il zardin di mé 
mari, dal nonu Vissens, e al è zat a finila a conta ché dal 
Cret. Mé mari a na sa s'a è proprit vera ma la riferis cus- 
si come ch'a l'a sintuda dal pôr Santin: 

— Eh, il Cret di Pascalat al à abastancia una biela sto- 
ria — al à comenciat a conta — una storia interessant! 
Scolta mo, nina: tancj e po tancj agn indavór, a Sequals 
al era vignüt un gigant, grant, un orc dai, ch'al zeva atór 








par dut il mont e al faseva un pas, mitin, a Sequals e un 
atri a Milan, miga a Cuel o ad Arba, nó, proprit pas 
lunes luncs al faseva, cussì. 

Rivát a Sequals mo, al à mitât un piè proprit su chi- 
stu clap, sul Cret e al à lassât le” ormes, ducj i segnus u- 
i, dulà ch'al veva mitit il piè. Alora la mama, canaja 
ch'a era, a à dit: — Orpo di chel can, un di o l'altri j vuei 
‘zi lassù a vedi s'al è vêr. E una biela di a è 'zuda vè, 
proprit par dispicási s'a era vera la storia che j veva pre- 
dicját il vecju Santo. E a à ben vidát, j, che il segnu dal 
piè al era: una orma di piedon! E ché ruba i a j è resta- 
da sempri tant impressa a mé mari. 

Ben, chistu orc dal pié tant grant e dal pas tant lunc 
si clamava Pascalát. E al è cussì mo ch al è restat tacát 
il sió nom al Cret di Sequals. 


(Furlan di Sequals) ALBERTO PICOTTI 

Il timp alè lari... 


Fortunáts i fruts... 

che a deventin siórs cui diamants cjatáts fra i claps de 
gore 

e a viodin cjavái in corse intai núi di lane blancje, 

si maravein 

de tele di ragn inghirlandade di gotis di rosade, 

si platin tal forment madúr a scoltá i gris: 

a fasin macs di papavars e a cjarecin vói di Madone. 


Beats i fruts 

che a balin discolcs te ploe de calure a bocje 
spalancade, 

che a piturin cjasis rossis cul cjamin stuart. 

Si fasin rucjins di cariese 

e se a colin 

vaint, 

disperáts a cjatin doi brags e un fagolet. 


Beats lôr 
che a crodin vér ce che ju console. 

Il Timp al é lari... 

vigniît di scuindon a robá... 
"Dulà ise, cumò, la mé pipine? 
...0 di di bracolá...” 


PAOLA DELL' ANNA 


Naine 


A la une e jeve la lune, 

a lis dós i bobós, 

a lis tré i campanéi, 

a lis cuatri i batacui, 

a lis cinc i surisins, 

a lis sis lis surîs, 

a lis siet si va tal jet, 

a lis vot si va sot, 

a lis nif si distude la lûs, 

a lis dis si slungje i pits, 

a lis undis si dis il «de profundis», 
a lis dodis si clame dongje ducj i demonis. 


ENEA DE COLLE 

LUNIS E PALME 


In Friül tai agns cincuante tancj gjenitórs si sfuarca- 
vin di fevelà par talian (che no lu savevin ben nancje 
lór) cui lór fis, e cualchidun adiriture j improibive di 
cjacara furlan. Mé gnece ch'e veve cuatri agns, par dis- 
piet di sò mari che no voleve ch'e dopràs la marilenghe, 
no vedeve l’ore di cjatàsi cun me par sintî par furlan la 
conte dal “Lóf” e ché de “Gjalinute cuculute" e imparà 
peraulis gnovis che no saveve o no capive ben. 

In chei timps si scrupulave che il lengac furlan in pós 
agns al sarés discomparit scuasi dal dut. 

Vué al é lunis e mi cjati tal marcjat su la place di Pal- 
me. O sint tes ostariis, tes barachis e dapardut a fevela 
furlan. Mi si vierg il cür parce che o pensi che o vin dis- 
lontanàt un pericul. 

E je la int dal dulintor... a son chei fruts che ur vevin 
improibit di fevelà furlan! 


LUSSIE OSSO 

INTERVISTE 
AL MESTRI FAUSTO ZOF 


La passion di impara par cognossi e insegnà par pan- 
di la marilenghe: “lidrîs e alis" al disarès cualchidun. 

Il prin libri burît fart tal '99, l'an dopo il seont, chest 
an il tierc: gramatiche pratiche de lenghe furlane. Un ti- 
tul semplic, ma al plate un grant lavór. Tiràt su par da- 
vuelzi lis regulis de fevelade furlane. 

Corint daùr dai suns: cussi e nas une lenghe, par do- 
po poia jà lis peraulis. 

In koinè, ma cence distudá lis varietáts, cu la con- 
vinzion che lis sfumaduris a rinfuarcin la ricjece di un 
colór. 

Tornant a l'ultime fadie, o podin dî che e val un licòf 
di presentazion cuntune dediche: 

"Chest lavór lu dedichi a ducj i furlans, par che a 
puedin cognossi e doprá simpri plui l'armoniose lenghe 
furlane. Cun chest libri o cir di dà un contribát su lis 
sieltis terminologjichis relativis a la formazion dai suns 
tal contest dal implant grafic realizát dal OLF, tal ambit 
de lenghe furlane unitarie". 

So fradi, Galliano al è poete e scritór, i vons a jerin sul 
stes troi: in sumis une famee cu la passion de culture. 

Lui cumò al ten i cors di lenghe e culture furlane ator 
pal Friül e si augure che chest libri dal titul: “Lenghe 
furlane — elements di fonologjie e grafie" al jentredi tes 
scuelis, a par di chei altris tescj, cence subalternitat o 
prevaricazion. 

Cence imponi nuie!, ma dant a chel che al à voe la 
braure di savé une lenghe in plui: “la lenghe mari". 


Interviste di RENATO CRACINA 


Il me cour al é un mar 


Il me cour al é un már. 
Cualchi coral ros, 
cualchi pés ch'al noda 
tai me’ pinsirs. 

Ta l'onda selesta 

a si libera l'amour. 


(Furlan di Ciasarsa — Scuola Media) ANNA AGRUSTI 

Alar (bavele de vite) 


Tu puartis 

tal grin de mari 

la bavele de liis 

al cricá de aurore. 


Tu spalanchis 

la puarte dal di 

pe grande vaiude di gjonde 
de partence de nestre conte. 


Tu sés bocjade 

frescje e fuarte 

sul zarneli salát 

dal soreli dal misdi, brusát. 


Tu fas cola e muda 
colór ai cjavei dal arbul 
che ti sta cjalant 

come che tu lavoris. 

Tu judis 

a fá lis marcidulis, 
stringinti la sere 

a codebuie 

sul cussin de tiere. 


Tu svilucis e dislidis 

ogni nil 

e la lune fate di cere 

par consumále a la svelte 
te gnot de vite. 


ANITA FORGIARINI 














TI AI ZA VISÁT 


A] jere une volte un om ch'al veve l'abitudin di cjalà 
tal font dal poc, la ch'al lave a cjoli aghe. I plaseve tant 
viodi il rifles dal cil e lis ondis ch'a fasevin come stelutis. 

Une di, al cjale e al è dut maraveát e spaurit di viodi 
la muart ch'e spietave, li, dentri dal poc. 

— Ma ce fastu li dentri? Sétu vignude par me? O soi 
zovin ancjimó! No ai nancje trente ains. 

— No, no stà vé póre. No soi vignude par te. Scusimi 
di véti spaurit. 

— Ufa! Cuant che tu vignarás par me podarestu dimi- 
lu un póc prime, che mi prepari? 

- Ti promet di visati. 

— A ben! E par cui setu vignude alore? 

— O soi vignude a cjoli Claudio, il fi di Gjenio. 

- Claudio! Ma al è un frut, al à di fà dodis ains! 

— Forsit! Ma sul Libri de Vite al e scrit ch'e je la só 
ore alore lu spieti. 

Il omp al cor svelt là di Gjenio. 

— Gjenio! Gjenio! Dulà isal il to Claudio? 

— Al é lát a judá la agne Mafalde ch'e je vecjute. Par- 
ce lu domandistu? 

— O ai viodude la muart tal poc e mi à dit che lu 
spietave! 

— La muart! Se mi disistu li? 

— Propit cussi. No stà mandálu al poc che lu spiete la 
muart. 

— Va! No stà vé pore. Ti dis ch'al è da agne Mafalde. 

— Alore va ben! Disi a Mafalde che lu tegni dentri. 

- I dis subit. Mafalde! Mafalde! 

— Si Gjenio. Ce atu di sberlà cussi? 

— [sal là di te Claudio? 

— Si! Al è un bon frut, mi jude ben. Âtu bisugne di lui? 

— No! Ma no stà lassálu là für de tó cjase. 

— I disarai subit cuant ch al tornarà. Al è un bráf frut. 
A] è lat a cjómi un seglot di aghe tal poc...! 


Dopo di chel di, l'om nol veve mai póre di fà robis 
pericolosis. Si fidave di ce che la muart i veve prome- 
tut. No vignares a cjolilu sense visálu prime. Ducj a 
pensavin ch'al veve tant coragjo: nol veve póre di mu- 
e 

Rivat a scuasi sessante ains, une di al và a da un cuc 
tal poc come ch'al faseve simpri. Al viót la muart. 

— Ce fas-tu lì? Par cui sétu vignude uê? 

— O soi vignude par te! 

— Par me? Ma tu vevis prometiit di visâmi prime di 

vigni a cjolimi. 

— Ti ai za visát tantis voltis. 

— A mi? E cuant? 

— A son doi ains, cuant che tu sés stat tal ospedal pal 
stomit. E chel dolór di schene che tu cjapis ogni volte 
che tu puartis alc di pesant. La fature che tu fasis a là su 
pe scjale. I cjavei ch'a son diventáts blancs. La piel che 
no je plui lissie come di zovin. Il cür che si met a bati 
fuart cuant che tu sfuarzis un póc. 

A son ducj segnos che ti ài mandats chist ultins ains. 


Tal paesut ducj a an pensat che a fuarze di cjala tal 
poc chist om al jère colát dentri. 


MARIO MASAROTTI 

VISION 


Quarnan, Cjampon, cjadene dai Musi, mont Cjanine: 
lassù l'aiar al è plui fin e si sintisi plui dongje dal cil. 

Co criche di il clarór al tache a cressi, a deventa lu- 
sor, fin a incendia di lûs ogni cime. 

Vie pe matine il soreli al zuie di cucuc cu lis niulis fin 
ch'al rive sula colme dal misdi. 

Il soreli al incee e il calór al scjalde orts e práts, cja- 
sis e stradis, rois e sfueats. 

Prime di sere, sul amont, s'invie la fieste dai colórs: 
dal zàl indaurát al aur antic, dal rose simpri plui marcát 
al celestin e al turchin dal sotsere. 

Po, il scür de gnot. Doman si vara un altri spetacul. 

Dut chest dal panoramic balcon dal ospedal di Udin 
e la vision di une tal maravee e puarte vie lis malinco- 
niis. 


LUZIAN VERONE 

UNE STORIE DI CJACE 


Mi à tocját une volte di sintî une regjistrazion che mi 
plasarés di tornàle a sintî. E jere une zornade di tancj 
agns indaûr, un par di dis dopo de viertidure de cjace, te 
ostarie dal “Leon Bianco" a Muec. O bevevi un tai, 
cuant ch'o ài viodüt un trop di zovins, intor di une tau- 
le che a scoltavin cun religjon e cun tante atenzion, par 
no pierdi nancje il plui piçul sunsár, ch al vignive für di 
une scjtulute poiade su la taule. No jere musiche, al je- 
re alc di miór. 

Un pócs di dis prime de viertidure de cjace, Ugo e 
Claudio a jerin státs tal Foràn da la Gjaline, parsore dal 
rifugio de Crete di Graucarie, par tigni a ments il movi- 
ment dai gjai grancj e indi vevin viodüts un tre o cuatri. 
Inte di de viertidure, devant di, parcé che al covente jes- 
si pronts prime dal sclari, a an cjapat su la sclope e a son 
láts tal lùc che a vevin sielzút pe grande di de viertidu- 
re de cjace, cuant che al jere un disonór di tornà dongje 
cence nuie. A an puartát daür ancje chel tramai par reg- 
jistrá, che par talian si clame “dittafono”. Cuant che al 
à comencát a sclarî, a àn inviát il tramai. Al jere un con- 
cert di ucei picinins, tant biel che mai. Ogni tanti si sin- 

tive un sunsür plui fuart, stonát, ch'al someave un póc 
il sco sco di chés feminis cuant ch'a scorsenin lis gjali- 
nis. O ài domandat ce robe ch’e jere. Mi an cjapat par 
une manie de gjachete e mi àn dit sot vós: — Tàs che al 
è Ugo che al fas di reclam, par clamá il gjal grant. Tas 
e scolte. — Dopo un póc si à sintüt, su par jü, il stes sun- 
str, plui debul, parcé che al jere plui lontan, ma plui au- 
toritari, plen di fote, un gjal grant al jere vignüt a racuel 
chel segnal di sfide tal so teritori. Si viót che Ugo e 
Claudio a jerin distiráts sot un sterp cul "dittafono" 
dongje dal ciàf, parcé che ogni tanti si sintive a cisica 
un coment: — Ce biel e ce grant ch'al è.- Une altre scor- 
senade fuarte e un'altre rispueste autoritarie, ma plui ar- 
moniose te sò sfide. “Vèlu che cumò al fas la danze” e 
intant si sintive un tac, tac, un mit di cocoda mai sintút 
cussì inrabiát cuintri chel che lu veve sfidát e nol veve 
il coragjo di saltà für. 

Un altre cisicade: — Se o slungjàs une man o rivarès 
a cjapálu. 

Al à durât altris tré o cuatri miñúts e daspò un grant 
sbati di alis; si son sintüts altris coments a vós plui alte: 
— Ce biel ch'al jere. Ce spetacul. — A chel pont la ma- 
chinete no à plui dit nuje. 

— Lu véso cjapát?. — al à dit un di chei intor de taule. 

— No. - al à rispuindüt Ugo — Al jere masse biel. Nus 

à fat dil e mi sarès someát di tradilu a copâlu. Sul plui 
biel al à di vé viodât une gjaline, plui in jà e al è lát vie 
cuntune pachee cence inacuarzisi dal pericul cortìt. 
In ché volte Ugo e Claudio a son tornats cence gyal, 
ma contents come che a vessin vat il carnir plen. 
Cumo no stét a dimi che i cjaciadórs a son cence cur 
o che a sparin ancje a lis lisiertis! 


ENEA DE COLLE 

Cjace a Feagne 


Un miédi di zitát mi invidà a cjace. 

"Tu viodarás — disè — ce bièle la campagne... 
s'al dure il timp cussi ... sarà cucagne... 
varin ce trài a bestiis di ogni razze. 


O contarin i capos che ognun mazze... 
par faure viodi ai bulos di F. eagne... 
che ognidun al bale cun so ... agne... 
co li dal Bric o jevarin la tazze”. 


O savoltàrin blavis e baròcs 
fin che il cjanùt dal miedi si fermà 
e al fasé jevà un fasàn ... cence rivuart... 


"Ma chel al cor come un burlác...” 
mi dis, dopo vé trát a vueit cence tremá. 


"S al va cussì, però, al mûr istes d 'infart”. 


GIANNINO ANGELI 








PAR FURLAN E PAR TALIAN 


Ché altre di o tornavi a cjase cu la mé gnecute Mar- 
ta, di tré agns e miec. Mi dave la manute e intant mi cja- 
carave, contantmi lis sós robutis. 

Dopo un póc e tas, e pense par un moment e subit do- 
po e salte su a dimi, serie, serie: 

— None, no tu sàs? Mé nagne Franca e à la fiere e e 
sta tant mal! — 

— Ce che mi displàs —, i ai rispuindùt. 

Ma jê e continue: — E je colpe sô se e sta tant mal! — 

— Parcă? — 

— Eh, no à volût cjoli il “vasin”. — 

— Ma ce ise ché robe? — 

E jé mi rispuint: — Il *Vasin" al è ché medisine che si 
cjol par no buta für! — 

Jo mi met a ridi e i dis: — Ché medisine che tu tu cla- 
mis “Vasin”, al è il “Plasil”. 

Marta e reste un moment cidine e dopo, cuasi secja- 
de par jessi stade corezude, mi dîs serie, serie: 

— Ma jo chel non, tal ài dit par furlan! — 


GIOVANNA FABBRO 


La me magnacopa 


La me magnacopa 

lenta e sidina 

e zeva ca e là 

ta l'erbuta frescja, 

e cu li' sós moinis 
soemeava che mi disés 
tanti peraulis. 

Jo e jé si intindévin, 

ma un di a no era pi li. 
Ogni volta ch'i buti il vuli 
tal me vert giardin 

i la ricuardi cun avilimint. 


(Furlan di Ciasarsa - Scuola Media) LUCA VALLAVANTI 

Portugal - Portugal 








Otubar 





1M S. Taresie dal Bambin Jesu 
2M Ss. Agnui Custodis 
3 J S. Cjandit Martar 
4 V S. Francesc di Assisi Frari 
5 S S.Luis Scrosop Predi 
* 6 D S.BRUNO ABÂT È 
7 L La Madone dal Rosari 
8M S. Demetri Martar 
9 M S. Dionis Martar 
10 J S. Denél Profete 
11 V S.Firmin Vescul 
12 S S. Serafin Frari 
* 13 D S. EDUART » 
14 L $. Calist Pape 
15 M S. Taresie di Avile Muinie 
16 M S. Margarite Marie Alacoque Verg. 
17 J S. Ignazi di Antiochie Martar 
18 V S.Luche Vangjelist 
19 S Ss. Martars Canadés 
* 20 D S. IRENE MARTARE 
21 L S.Ursule Martare e lis11 mil Verg. 
22 M S. Donát Vescul 
23 M S. 'Zuan di Capestran Predi 
24 J S. Antoni Marie Claret Vescul 
25 V S. Grispin di Soisson Martar 
26 S S. Evarist Pape Martar 
* 27 D S. FLURINC MARTAR 
28 L Ss. Jude e Simon Apuestui 
29 M S. Ermelinde Vergjine € 
30 M B. Benvignude Boiane Vergjine 
31 J S.Lucile Vergjine 








FUARCE FRIUL! 


L'an passát, in ocasion de fiestute de fin dal Cors di 
lenghe e culture furlane, dulà ch'o vin presentát il librut 
cu la racuelte dai temuts butats jù di bande di duc] i cor- 
siscj, intant dal ghiringhel preparàt par passa un mo- 
ment di ligrie insieme, un mestri di lenghe furlane, une 
vore preseat, nus à dit plui o mancul: “Brafs! Paraltri, 
fevelait ancje dal presint, no nome di ce ch'al é stát tal 
passat. Bisugne cjala indenant!” 

Peraulis santis, mi soi dit. Juste apont la lenghe e a di 
jessi vive, senò e mur e nó cun jê. 

Ma nol è semplic par noaltris Furlans, stant che a 
scuele nus àn insegnát tantis robis, ma no cui ch'o sin. 

Nus contavin des invasions dai popui barbars jü pe 
Italie, ma no nus disevin dai magalicis ch'a fasevin in 
cheste tiere lant e tornant. Podopo o vin simpri savit 
che la nestre fede cristiane e jere vignude di Rome, li 
dal Pape. No nus an dit:*...viodét che la fede dai vue- 
stris vons a jè nassude inte scune di Aquilee!”. 

Po ben, cumò mi cjali atorsi e o viót cetantis, ma cetan- 
tis personis ch'a son nemoradis dal Friül e dal so Popul. 

Bielplanc o tornin a cjapa pit in ducj i cjamps. O vin 

screadis lis fondis par un avigni plen di sodisfazions, 
par vie che lis nestris lidris a son simpri plui fuartis. 

Pensin a l Universitat dal Friúl che si slargje sul teri- 
tori, inmaneant iniziativis a pro de culture furlane; ae 
lec 482 dal 1999 ch'e tutele ancje la nestre lenghe; ae 
"Bibie", al “Lezionari par furlan” e ae “Rassegne de le- 
terature furlane" scrite te nestre lenghe ancje tai co- 
ments. Ma ce ch'al è veramentri impuartanton al è il 
sfuarc ch'al ven fat di plui bandis, par dopra la mari- 
lenghe in ducj i cjamps sientifics e culturai. 

O vin parfin la “Societat sientifiche e tecnologjiche 
furlane", nassude za fa tre més cu la finalitat di “pro- 
movi e incressi la ricercje, la cognossince e la divulga- 
zion sientifiche e tecnologjiche doprant la lenghe fur- 
lane". 

Fuarce Friûl! 


SERGIO MISANO 

A Esterine 


Bessole 

intune strambe coriere 

nere e d'arint 

tu tornavis da Tumiec a Liussál 
Esterine! 

Ma no tu ás viodít il biel soreli 
di ché di d'Atom 

ni i cjárs país 

ni lis monts claris 

dal nestri Cjanál. 


Ni chel om che a Dimponc 
molade la cariole 

al ti saludave cu la man 

e nol ti cognosseve come nó 
che ti vignivin datir vaint 

e ch'o sintivin sierade 

inta ché casse lustre 

une part cussi grande 

cussi vive 

dal nestri mont liussan. 

Mi vignive di crodi 

che inta chel altri mont 

che tu varás cjatát 

al sedi ancje là un puestut 

clamât Liussiil 

dulà che si po’ gjoldi inmò 

chel atimin biel che ducj o vin provát 
intune cjalde Istàt intór il fen 

cuant che il scriul al sclopave dal cár 
e al coreve alt 

da une mont in ché átre. 


(Fevelade di Liussül) DEODATO CRAIGHERO 

IL PETAROS 


Una matina, viars la metat di otubar, a lu sinti. O cja- 
li di far e lu viodi salta sui prins ramacs da la cjaranda. 
Come ogni autün al é rivat e mi saluda. No sai se lui al 
é simpri l'istés; al é un solitari, ma an dopo an, al rispie- 
ta simpri chel calendari, come un vecjo ami. Cussi ogni 
matina al spieta che jo o vjarzi il balcón par cori a beco- 
tà 1 frucons di pan che i buti, e se daspo a rivin i merlots 
o chei sfrontats di passers a fai concorince, lui al si fas 
coragjo e al ven a mangja su la plana dal balcon. 

I] so cjant al compagna i miei prins lavórs di ogni di, 
po a un cjart moment al sparis e nol si fás viodi par du- 
ta la zornada. 

A planc a planc a passin lis zornadis, i més. Al riva 
marc e lui al è simpri puntuál al apuntament, fintremai 
una matina, viars la metat dal més, no lu sinti; lu ciri sui 
sterps, ma no lu viodi. 

Alora mi inacuarzi che e je rivada la primavera, lui al 
é tornat sui monts e fin a lis primis fumatis di otubar nol 
si fasarà vif. 


(Furlan di Migjea) LUCIA MACORATTI 


AFÁRS 


Chei di risultive no an mai vat nas pai afars. Jo ju ài 
simpri sintuts a fevela di puisiis, di vert, di amór, di 
Friül, di acents, di grafiis; di afárs mai. 

Dome agns indaür mi visi che an vit fevelát, par un 
póc, di compra une cjase viere tra Moruc e Sante Mar- 
garite par fant "la cjase di Risultive”. dome che fevelat, 
ma nol é stat cjolt nuje par vie de... liquiditat. 

Cumo al semearès che lis robis a’ sedin cambiadis. 

Finalmentri une, Rosine, la femine di Negro si è me- 
tude tai afárs. Jê, par di la veretàt, no veve mai pandút 
nuje, ma ché altre sere, biel ch'o cenavin là di Luzian 
Verone, `o vin fate la grande scuviarte. A tradile 'e je 
stade une telefonade. 

"O stavin mangjant chés buinis robis ch'e veve pre- 
parat la Veronesse quanch'al sune il telefono, rom- 
pint... lis devozions. 

Rosine 'e scate in pins come che la vessin sponzude 
tal daür: "Scusait, ma al é Milan par me" e con tune an- 
de di "só tuto mi" 'e va a rispuindi. 

Nô, ch'o jerin sentáts a taule, si sin cjalats ma no vin 
viate bocje. Al telefono 'e cisicave peraulis stranis, pe- 

raulis che nó no jerin usats a sinti tai nestris discors. 
“Lotti, aree fabbricabili, esproprii...". 

Si viót che intant la conversazion par telefono `e sta- 
ve scjaldansi, parceche Rosine, alzant di plui la vôs: 
"L'esproprio verrà deciso dal Comune, bisogna provve- 
der prima che questo avvenga. Ci sono tre lotti già di- 
chiarati aree industriali. L'affare è molto buono, direi 
ottimo... La cosa è urgentissima... Vi ho spedito un te- 
lex... Va bene: allora carta bianca... Il fax delle mappe 
l'ho fatto ieri sera e domattina vi farò quello degli altri 
documenti..." 

Nô, in taule, par educazion, no olsavin a là indenant 
cul mangja, ma jê, ve”, [e pensave a nó! `E veve l'afár 
pers mans, jê, altri che mangjá! 

Nus à squasit ruvinade la cene. Ma cjoh... Pai 
afárs... 

Cuanche 'e je tornade a fini ce ch'e veve tal plat 'e à 
scugnüt contánus dut. `E stave tratant un afar tal Porde- 
nonés, ma 'e veve un tic di pore di sbalià e magari anc- 
je di piardi alc. 

Nô j vin spiegát, e soredut jé “e à capit, che tal imprin 
tocje lavora un póc in piardite... ma dopo... dopo do- 
me che bécs! 

Anzit, Luzian, par che si sfrancj, j à regalat un libri 
dulà ch'al é dut spiegat par fil e par segno come che si 


fasin a sfrutà dutis lis buinis ocasions e parfin cemùt 
preparasi pal discors adat. 

In ché sere, a Rosine, nó (cu la nestre esperienze di 
afariscj) j vin dat duc’ 1 conseis pussibii. Tant al è vér 
che j vin proponût (ben sintint come ringraziament) di 
pajánus une cene là di Boschet. Par spindi un “centin” 
a teste là di Sar Trentin dal Boschet, par une ch'e je den- 
tri tai "business" come jé! Par cinc di nó! Cagneris... 

In ché sere, cuanch’o si sin lassáz l'afòr al jer evera- 
mentri ben inmaniat e la cene sigurade. 

Jar `o ai cjatade Rosine e mi à contát che l’afàr al è 
ancjemò in pins di vé tirat fur de sò sachete, par cumò, 
dome qualche centenár di mil francs. 

Eh, cjoh... tai afârs `e je cussì! Ma di sigár, in avi- 
gni... Bécs... bécs..., ma ce disio... Becons!! 


EVELINA RIGO 

Il farc 


Rumou di aga rumóu di cóculis. 
Cussi, ti à vignüt dentri il farc. 

Par sot da la mureta dal socul di siment 
dulà ch'a si secin li’ plantis 

fin sot i claps ator dal marciapiè 

a l'à sgarfat cul mustic da viers 

cul rosa dal so assál. 

Par dut ti à rebaltàt scugelis 
spluma di ciera nera. 

Ades sot l'erba ch' a sa doma il fil 
dai curtis ogni vot dis 

si slungin i brassuts da dispiés 

da l'aria, a cricin li cuestis 

dal prát sot i pié dai to fioi 

ch'a san ’ciamò cori par cori. 

E la puarta no ti serf: 

no si siera il nuia, no si viers il viert. 


(Furlan di Ciastions di Sopula) SILVIO ORNELLA 

A MANCIARES DOMA CHE... 


Ta la prima metát dal secul passat, tai nustris pais, no 
erin inciamo tanci Asili (vuoi au clàmin Scuole Materne) 
e nencia tantis Ciásis di Ricovero e Residenze Sanitarie 
Assistenziali. Ta li’ grandis fameis a si proiodéva a tindi- 
ghi sia ai fruts che ai vécius (sensa indenitat di acompa- 
gnamint): cualchi volta a erin 1 vecius ch'a tindèvin ai 
fruts e cualchi altra al sussedèva ència il contrari. 

Il fat chi voi conta al è sussedüt tal 1929 a Sopula, 
pais dal Friùl Ocidental. 

A era ora di sena e me nonu Anzul Grilu, dopo vei la- 
vorat duta la zornàda tai ciamps e vei governat li’ bestiis 
tal stali, al si era pena sintat a taula strac coma un mus 
e nol era in vena di monadis. 

Me bisnona Silia, che cui so’ scuasi 86 ains a no’ era 
pi tant salda e da un puc di timp in cà a zeva a tórsiu cul 
ciaf, mangiant a si a sbiciát intòr il plat da la mignestra 
di fasoi. 

Me nonu no’ ghi l'a fata a tratignissi e ghi a sigat: "A 
nol è pussibul zi avant cussì”. 

E jê par risposta: “Puora mi, duci me dan cuntra par- 
sè chi soi orfana de pari e de mari”. 

Me nonu, scjaldantsi inciamò di pì, a ghi a rispundút 
sclet pa’ li’ rimis: “Ti sós za tu un suplissi, a manciarès 
dòma ch a fòssin ucà ència to pari e to mari!”. 


(Furlan di Sópula) CLAUDIO PETRIS 








0 ai clonat l'om... 


0 SOI COME DIU! 


Di: "L'Avvenire", novembar 1998 


“Il Cjscjel di Bled” 


A straplomp su la mont 

sot il lac smeraldin 

dominava il vecju insediament 
encja il ceil turchin. 


Tancjus arcans recuàrs 
storiis passións muàrs 
doimil'agns són passás 
stds nó son dismintiàs... 


Celtics e Romans àn abitát 

ntai scavus curtis àn cjatát 

‘na vóra di tombis riesumadis 
vás ricjins anéi ben conservadis. 


L'om cu li gueris al copava 
al distruzeva al ricustruiva 
i segns al lassava pa la storia 


chel di voi scancela encja la memoria... 


(Furlan di Colvera) MARIO MILANESE 

FEMINIS DI CJASE 


Nol devi sei stát facil sei feminis di cjase une volte. 

Sveási denant di, da di tete al frut plui picul, cori te 
stale a molzi, scjerni lis vacjis, puarta il lat di corse te 
latarie cul buinc ch'al tae la schene e torná in timp par 
para dongje alc di golesion pai fruts che, dopo vé dade 
une man tor des bestiis, a corevin a scuele... 

La mestre ju cjalave cu la puce sot il nas: no simpri 
si presentavin ben... 

E la zornade e jere apene scomengade: sbati il stra- 
mac, tira su i bleons e la cussine, fà cjapà aiar al sac di 
spelae e vie indenant... 

Indenant tal camp a dà une man ai oms a slargjà i coi 
da jerbe par che si suin prime di gnot opür a preparaur la 
fertae cu la civole e la polente frede, che i fruts a lavin a 
puarta tai cjamps cul butag dal vin subit dopo scuele. 

A cjase al jere simpri alc di fà: freà lis breis des cja- 
maris cu la spassule di scuari; fà la lissie ai bleons e là 
a resentá la robe tai lavadórs su la Ledre; cjóli aghe al 
poc; svangjà l'ort e cjapa su di cene il lidric cul poc di 
cuincá cu lis cicinis (beat chel che al rivave a cjatantin 
une tal mieg des fueis...)! 

Po al rivave il cidinór de gnot, dopo vé mandat i fruts 
a puartá il lat e netât il spolér cu la paete e la cjarte di 
veri prime che si sfredi dal dit la lastre dal füc. 

Ma nol jere dut finit: al restave di ramenda, sbleca, 
gucjá e sopressá ... intant si stave in file tal clip de sta- 
le. Ancje lis vacjis a jerin strachis di rumià e si scrofa- 
vin tai scartos ... a cjalavin lis feminis cui lór voi grancj 
e vaiots ... par fâur capi che al jere timp di lá a poá i 
vues ancje par lór... 

A finive la zornade: cuissà ce ch'a pensavin prime di 
cjapà sium (se a vevin timp...). 

Forsit a speravin che lis robis a cambiassin e a lessin 
in miór par lis lór frutis... 

E cumo a podin di che a son cambiadis propit grazie 
ancje a la lór esperienze e ai lór sacrifizis. 

Cumo la tecnologjie e jude ancje lis feminis che pe- 
ró dispes a scugnin là a vore für di cjase... 

Se une volte a'nd ere cent di fà, cumo a'nd é dusinte. 

Se une volte si cjatave il timp par sta te stale a con- 
tasale, cumó no si rive a cjatási nancje a cene insieme: 
si mangje a ratis! 

Dut al cambie, dut al cór... 

Ma nol é dit ch'al sedi miór... 


PAOLA BENEDETTI 

MÉ MARI 


"Mé mari" mi par cussi maraveose cheste frase, cus- 
si biele, "mé mari". Al é passat masse timp di cuant che 
no pues plui clamá “MAME”. 

O jeri masse zovine cuant che mi à lassât, ancje se e 
veve tante voe di vivi. 

Di jé mi son restats ricuarts biei e no passe zornade 
che no mi vegnin intal pinsir lis sós peraulis buinis, lis 
sós ridadis, cuant che a carnavál si vistive in mascare 
cun chel póc che si veve tai scansei... 

Mê mari e jere pigule di stature ma bocone di cür. 

O vores cjatà il mút par disi “Grazie di sei stade cus- 
si" e soredut no dismentearai fin ch'o sarai vive, che 
l'ultime volte che jo e gno fradi la vin puartade intal 
ospedál, jê par dánus coragjo si è metude a cjantá come 
che o stessin lant a fà une biele gjite ducj insieme. 

Cumò che a son passáts vincj ains e o soi daür a in- 
vecjà, o speri di cür di podé lassá ancje jo un biel ricuart 
a mé fie, ma soredut, se une di e ves voe di dimi “Gra- 
zie mame" o speri di sei li a rispuindii cuntune bussade. 


VIDA CHIARETTA 

A l' Ana Viulina 


Da la ciasa di Pilón 
ti eris vignuda nuvissa, 
Ana, tan ché di Viulin... 


Ta la ciasa vecia di Viulin! 


Ta la ciasa 

induà che il veciu Viulin, 
vedul di ains, 

al viveva cu la so famea 
sensa feminis... 


Tù, tu eris la prima femina 
ch'a entrava in ciasa... 


Una ciasa granda, : 
di madons e claps, 
coma ch'a fasevin 
una volta... 

















E dongia, 

la stala granda, 
un curtil grant 
e tanciu ciamps 
di lavorá... 


Ti viodevi, Ana, 

tù nuvissa, 

cori sù e ju pal curtil, 

da la ciasa a la pompa... 


L'unica femina ch'a era in ciasa! 


E tal cianton dal curtil, 

un amolàr grant e neri. 

E in banda al coreva il fossal: 
che adès, tal pais, i fossài 

a son duciu siaras... 


Tu vignivis four, Ana, 

da la cusina a la pompa, 
e ti mi viodevis 

(frut di deis, dodis ains) 
ch'i mi rimpinavi 

su pal amolar... 

E ti mi ridevis e ti tasevis, 
tu, Ana... 


"Sotu lassù”, al mi diseva 
ogni tant il veciu Viulin, 
sintat ta la ciadréa 
four la ciasa... 


“Si!”, ghi disevi. 
e tu, Ana, ti ridevis anciamò 
e ti tasevis! 


Adès, duciu doi, 

lassù, 

i rideis di chel frut 
ch’al si rimpinava sidin 
su pal amolàr neri, 

tal cianton dal curtil, 

a mangià amui 
anciamo cris! 


E ju strens tai dinç, 
se no altri cul penseir, 
chei amui! 














E ti viot te, Ana, 

cori su e jù pal curtil, 

da la cusina a la pompa, 

ta la ciasa vecia dai Viulins... 


(Furlan di Savorgnan) EDDY BORTOLUSSI 


LU A DITE ... CJOSSUL! 


“Al jentrà te gjungle, dulà che la man dal omp no ve- 
ve mai mitât pit”. ( Emilio Salgari) 


Lis feminis sclagnis a son come i bragons cence sa- 
chetis: no si sa dulà meti lis mans. (Eugene Labiche) 


La brutece e à un vantag su la bielece: e dure! 
(Daniel Mussy) 


GJGI MESTRON 

DAL SPEZIAR 


Dal speziar al rive une di Toni, dut incuardit: - Bong- 
jorno, siór dotòr. — 

Il farmacist al salude il bon om e i domande ce ch'al 
è che nol va. 

Siór dotór, lis orelis, lis orelis, oh ce dolórs!, oh ce 
dolórs! 

Il farmacist al gjave dal scansel une scjatulute e i dis: 
"Toni, une di queste al giorno e tutto passerà”. 

Sperancós e, dut di buride, il bon om al salude e al va 
vie. 

lal doman il farmacist al torne a viodi, plui dis- 
cuincját che mai, Toni. 

"Cosa c'é che non va? Ha preso, come le avevo det- 
to, una supposta al giorno?". 

Berlant j rispuint: "Si, si siór dotór, ind'ài metude 
une ir e une vué, ma jo o ài dolórs, dolórs e no sint plui 
nuie, madocje!” 

Il farmacist i va dongje, lu cjale e si inacuarc, che lis 
supostis a son stadis metudis, ma ficjadis dentri tes ore- 
lis, une par bande. 

"Toni, Toni, cosa mi ha combinato?" e al cir di gai il 

just funzionament de medisine. 

Concludint il beát om al dís: *Siór dotór, ce tantis 
complicazions! 

Mi dulivin lis orelis e o ài pensát ben di fá come che 
o ài fat! Ce savevio jo che ficjantlis dut di un altre ban- 
de al sarés stat chel stes, se no miór? 


MIRIAM MOLINARO 

Il timp 


Nol passe mai il timp 
cuanche si spiete. 

Lis oris a son lungjis, 
no corin i miniits 

e il mont al pár fermási 
cun ducj i orlois fermáts. 
No rive mai ché ore, 

e la zornàde plete 

no à plui soréi jeváts 
opur tramonts. 

O pensi tra di me: 

ce biel podé blocálu 

tal mieg de nestre vite... 
e che si fermi li 
dismenteant di lá... 
opur che s'incjantás 
almancul in ché di. 


GIANNINO ANGELI 

A Pier Pauli 


Strissi rasint i múrs, 

olmi pa’ li’ sfesis dai barcons 

il strassá da li' vostris misaris vitis. 
Jo soi la cosiensa. 


Caselót inmagadór in bora 

e fioi ch'a san di ranzit, 

il polvar dal nuia cujars il vuet. 
Jo soi l'anzu cu la spada. 


Carezis di sarvidórs si strussin 
tal sosedá di amórs frováts, 

a me al è fradi il scûr da la luna. 
Jo soi l'impestát. 


Svuarps ch'i vives dibant 
sensa savé la pietát, 

sensa lagrimis par i disartórs. 
Jo soi la colpa. 

Scufát ta un cjanton di ombrena 
tenti di cujetá il mostru dentri, 
mi morzéa pi dai vostris cjans. 
Jo 'i covi la not. 


(Furlan di Sisarol di San Micjél) FRANCESCO INDRIGO 


Lenghis 


"Al jere un professór 
di lenghis muartis. 

Si è copàt 

par pode fevelális”. 


LEO LONGANESI 

UN MUSSUT PARTICULAR 


I Furlans, si sa, a son buine int, lavoradórs e une vo- 
re, une vore pratics. Chest lu si pó viodi ben tes flabis o 
in chés piculis contis che a son a miec tra la fantasie e 
la veretat, tra une barzalete e une storie vere. 

Di chestis contis a "ndi è une che mi plas plui di chés 
altris. La contave il gno von Dante a mé mari. No sai se 
la à inventade lui o se la à sintude conta di cualchidun; 
di chel istés, di cuant che o soi pigule mé mari la conte 
a mi, "par che no si vedi di fà come ché de storie dal 
mussut!”, e dis. 

Us e vuei conta ancje a voaltris. 

Al jere une volte un bráf zovin che, dut content, al je- 
re lat là dal so plevan par dai une biele notizie. “Siôr 
plevan! Siôr plevan! Finalmentri o ai cjatat la frutate ju- 
ste! E je tant biele. Ogni volte che o voi a cjatále, si pre- 
sente simpri ben vistude e ben petenade, jé e ancje só 
mari; e mi acolzin te cusine che e je simpri lustre". E il 
plevan che al veve nasat alc di particular in ché situa- 
zion: “O soi propit content par te! Ma cuant vastu a cja- 
tâle?”. E chel: “Eh beh! Di sere, simpri.” Alore il ple- 
van “Cjale, prove a fa une robe... Doman va a cjatále 

tor unids, misdi. Và cul to mussut e disii..." E 1 conte 
intune orele ce che al à di di a la morose. 

Tal doman, tor misdi, il zovin si presente là de moro- 
se cul so mussut, al bat te puarte di cjase e dopo un póc 
i ven a viarzi la sò morose, ancjemò in cjamesin e dute 
sgardufide e daür di jé sò mari, tes stessis condizions. 
Dopo un prin moment di malstà di duc] i tré, la zovine 
e fas comoda il morós te cusine, che no jere tant lusin- 
te come il solit e 1 dis: "Lasse lì il mus, che cumó i puar- 
ti un póc di fen!" E il zovin come che i veve dit il ple- 
van: "veramentri il gno mus al è un póc particular, nol 
mangje fen come duc] che 1 altris. A lui i plas che sorte 
di lanute che si cjate sot dai jets. Astu presint?” E ché: 
"Orpo, no vuelistu!! O indi vin a plen nó tes cjamaris! 
O voi subit a cjolije!” E vie svelte di sore. 

Alore il zovin cidin cidin al é jessüt di corse, al à dis- 
peat il mussut e talpinant come mai prime al è lat subit 
a ringrazià il plevan! 

Cussi la ai sintude e cussi us e ai contade. 


CARLA FIORITTO 

La ploe 


Ploe, ploe 

e ancjemo ploe... 

E je bielzà une setemane 
che il cil al sbicje jà 
aghe a mastelis. 


Ï orts, i práts e i cjamps 
a son incolms di aghe 

e tai agárs e nade 
cualchi fuèe secje. 


I brancs dal nogolár a gotin 
tanche un rubinet ch'al piart. 
Finalmentri viars misdi 

un sbrego di clàr 

al fás dismeti di plovi. 


I miarlis e lis tortorelis 

si curin lis plumis 

slargjant lis alutis par fális suiá 
cu la bavisele di aiarin 

ch'e sofle cun creance dal már. 


241 


La femine 

e salte für di cjase só 

cu la scove in man, 

par tirà dongje lis fueis 
sparnicadis di lunc il marcepit. 
Intant che lis ingrume e pense: 
"E jere ore ch'al fermàs di plovi, 
se nó cun ché umiditát culi 


ancje nó o varessin fate la mufe! 


ANELINA COLUSSI 


LU A DITE ... CJOSSUL! 
Lis tré etáts dal omp: la zoventüt, la maturitát e la “tu 
stàs benon”. p (Gardenál Spellman) 


Il pessimist al è chel che fra doi mái al sielç ducjdoi. 
(Louis Safian) 


GJGI MESTRON 

RICUARDANT UN CJÁR AMIC... 


A si clamava Gigi, ma cugnussut pi come Gigiota, 
forsit parse — che al era un toc di fantasson robust. 

Un biel zovenat, inteligente, e amant dal lezi, partant 
bastansa aculturát. 

Al veva si un an di mancul di me, ma mediant il so 
portamint a somejava chi ves jo un an di mancul di lui. 

Simpatic, e seben ch'al fos da la parensa un dur, al 
era un amic meraviglious. 

A chistu punt vuèi favi prisint un fat chi ai vivut di 
persona in timp di guera. 

Si trata di un spisodi vivut intal lontan 1941 za in au- 
tun avansat. 

Al era scuasin un an chi eri militar, e insieme a altri 
doi coleghis sartous j lavoravi in ta la pissula sartoria da 
la caserma. 

I sevi four in libera uscita a mondi di rár, ma propit 
in ché sera li, mi stavi preparant par zi a fà quatri pàs in 
pais, cuant chi sint a bati la puarta. 

Figuraivi la granda maraveia quant chi mi soi cjatat 
davanti il pi cjár amic proprit chel chi vi ai soradescrit, 
in divisa di Artilieir Alpin. 

Subit i si vin das la man, si vin imbrassas, lu ai fat 
comodă, e si vin contat e domandat i solis convenevui 
dai genitous e dai paesans jessint in timp di guera. 

Peró i vevi capit ch'al veva alc di pi important di do- 
mandami. 

Stà di fat che cun aria vergognosa a mi a fat la do- 
manda chi jò mi spietavi .. e sensa tanciu preambui ma 
cun timidessa, a mi a dita doma ... Elio no ti às par cas 
una pagnoca vansada, chi ài una fan...? 

Inmaginaivi la nostra reassion! 

Mi soi ziràt viars il me amic chi zà prin chi ghi do- 
mandi a mi a anticipat cul dimi, andè si Loretti, andè 
Si. 

Dopu ché sera a nol é mai mancjàt, doma chi seben 
ch'al veva tanta fan nol acetava se jò no acetavi di zi a 
bevi un tai di vin "nal spacio da la Caserma. 

Purtrop dutis li robis a finissin, e cussi encja chistis 
visitis a son finidis cun tant displasé e amaressa sedi par 
lui che par me. 

Parsé i pensareis, parse che la vita militar aé sempri 
plena di imprevisc. 

Tant aé vera che una sera dopu vé passat un'ora in- 
siemi al era pena zit via quant che un dai Furiers a mi 
a partat "na notissia biela par me ma no pal me amic. 

A] è vignüt a visàmi di preparami la valis parsèche i 











vevi di jessi trasferit cul treno da lis vot a Tarvisio, par 
cjapà servissi la matina dopu coma Sartou al Comando 
Tappa, coma aiutant riparassions a li divisis ch'a servi- 
vin par daighi il cambio ai soldas ch'a rientravin da la 
Russia plens di pedoi. 

Sigur che il displasé pi grant al era chi savevi chi no 
lu vares pi vidut parsè ch’al veva di jessi trasferìt encia 
lui. 

Sta di fat che il me colega sartou a mi à riferit che la 
sera davou al é stat, ma dopu no si a mai pi fat viodi. Al 
era orgolious. 

Doi tre meis dopu j ai savüt ch'al era stat spedit in 
Russia e purtrop di la nol è pi tornat. 

Incjamò vuei ricuardant chistu episodio mi sint co- 
movi, seben ch'a son passas scuasin 60 ains. 


(Furlan di Morsan al Tiliment) ELVIO LORETTI 

MOROSETS 


Mi soi nemorade in cuinte elementàr di un me com- 
pagn di classe; i fasevi i curuts daür da la lavagne cun- 
tune frece che a passave intal mieg da lis nestris iniziáls. 

Une biele di lui si é rabiat e mi à dit: 

— “Vonde satu, a son ducj che mi coionin par colpe 
t6, e po no tu mi plasis parce che ti salte für dai cotui 
simpri la puntine da la cotule-sot”. 

O soi restade mâl, ma mi soi metude tal cjâf che o ve- 
vi propit di riva a maridalu cu la cotule-sot intór e cus- 
si e je stade. 

Mi domandi: cumó che i zovins a an miór tirasi 
dongje e si maridin avonde póc, nol sarà mica parce che 
no si dopre plui la cotule-sot? 


LORETTA ZUCCOLO 

Impará 


O'nd ài imparát 
a muardimi la lenghe dai belstemadórs 
a no zuiá mai un centésin dai zuiadórs, 


a no bevi par nie dai cjócs e bevadórs, 
a pajà subit i débits ai miei debitórs, 


a no spietami nie dai biáts governadórs, 
a no contà balis di tancj fals oratórs, 


a no scrivi bausiis da diviars scritórs, 
a pred in cidin dai politics-preadórs. 


Difat a son méstris dal savé cussì amar 
che véju dongje al è come sei tal unfiàr! 


BRUNO NOBILE 


247 


IL MUS INGLASSAT 


Col ven tant frét a Spilinberc si dis che si “glassera il 
mus tal Barbacian". Chista dedula a diven da un fat di 
veretát, si dis, sussedût tancju ains indavór. 

Gno pari mi contava che in tuna di d'unvier freda 
tant che fintromai la roia stava glassantsi, al era vignút- 
ju da lis valadis un omp, Meni di Cjsiát, cul sio cjarus 
plen di lens e fassinis di brusà. Era di sabida, dì di merc- 
jàt a Spilinberc, e lis stalis tiradis-su dongja la glesia di 
San Roc fór da la muraria e i fossalons dal pais, erin 
plenis di bestiis. Vendüt in tun marilamp dut il caric e 
consegnada la cjama li di Rico a ret la cjasa dal Daziar 
dongja il Domo, prin di torna da lis sós bandis Meni al 
pensa ben di mangjà un bocon. Passat il puarton da la 
Tor, no cjatant puest pal mus nancja sot una lobiuta, 
cun ché di spessea, al pea bestia e cjarus in tuna cjavi- 
lia dal Barbacjan. Ancja se misdi al era passát di póc, la 
criura era mostra fata plui grivia da un vintat che al me- 
nava di tramontana. Entrat ta l'ostaria di Siore Rose, 
Meni al cjatà puest tal cjanton dongja il fogolàr. Al co- 
manda sopa di tripis, polenta, formai e mies di neri 
parant-ju dut in tun marilamp. Scjaldat il buldric e ben 

passüt, si pronta par torna cjasa ma nancja falu apuesta 
sortint da la puarta cjatà Vigj di Pincan, Zef di Ruvigne 
e Tunit di Flauigne. Amigons di una vita Meni nol po- 
dé parasi di bevi un tai in compania. Un tai tira chel al- 
tri e cinc tirarin la mora; finida ché tacarin a zuia di cjar- 
tis comandant cualchi altri bocal. Cussi Meni nol si vi- 
sa plui di cjasa, di famea, dal mus. Passavin lis oris e il 
frét difór al montava. Il soreli si era pognet di un toc 
cuantche Meni al riva a salta for da l'ostaria. 

Di torná a cjasa nancja tabaja, si disé. Bon, al vares 
cjatàt un fenîl cun tuna lobia dula paràsi cu la bestia e 
doman ... si sares jodút! Di sigür Miute a ghi vares fat 
il disio mah, ... in malora ancja lis feminis! In trambu- 
lis al zé a jodi dal mus cjatantlu ch'al sbolsava, püar, di 
fa creva il cór. Nissun e nuia rivarin a falu torna di cà e 
in póc timp la pora bestia tira i sgarets. Il frét lu veva 
copat! 

D'inchevolta col fa frét pardabon a Spilinberc ducju 
si visin da la storia dal mus e si passin peraula che la po- 
ra bestia a sta glassantsi sul Barbacian. 


(Furlan di Spilimberc) BRUNO SEDRAN 

Gnovis 
(in ricuart di Lorena e Adriana) 


Gnovis 

lis lapidis 

che mi clamin a preá 

vitis sarpidis, tal plen dal astát. 


Gnovis 
lis més preieris 
ch'a cirin rispuestis di eternitàt. 


Gnovis 

lis peraulis 

ch'a ricamin di ricuarts il jér, 
a vistissin di sigurece il vué, 

a volucin di sperance il doman. 


MORGANA BUSINELLI 








FA MERENDA 


L'ora de magna al paese la ze sempre un po’ partico- 
lare, nel senso che no la ze fissada a ore canoniche, ma 
la segui un so ritmo. El primo turno pal stomego el ca- 
pita col cafelate opur café puro dele sete dela matina: 
cualchi sopa de pan dentro pai piü piculi, café puro o 
scuro pai grandi, cuando che no i vol anca un biscoto. 

El cafè el vien sarvio bel penzo, sensa limosinà in tel 
sucaro: le mare le lo bivi prima, pena che le verzi i oci, 
metendo a suga o fà cualchi altro lavór. Piü tardi, verso 
meza matinada, soto dieze boti se fà merenda, che sa- 
ressi un pilucà cualcossa, cualchi volta in ostaria. La 
marenda la comprindi pesse vansó dela sera prima vis- 
sin a fete de polenta e in genere succidi che el pesse el 
va drio la staion; infati co’ ze fine otobre, novembre ze 
bone le canoce come che dizi el proverbio: a Santa Ca- 
terina (25/11) ze meio na canocia che na galina. Le ca- 
noce in sto periodo le ze piene de coral e piü foffe. Al- 
tro magná de marenda ze el bacalà, fato cuzina a longo 
col late e le olive opur cuel mantecato là dela Rosalia. 
No se pol desmentegá le capelonghe a scotadeo, scotàe 
sule bronse, perd sensa sabion. Cualchidun porta caru- 

zoli lessai e dopo consài in insalata, naturalmente ven- 
doghe gavo el bon che ze dentro col fero de calza. Ga- 
và e magna, magna e gavà e duto va butó su un unico 
piato che se tien al centro dela tola. 

— Magna ti un bocon del piato che mi intanto bevo un 
giosso. 

— Eh, tropo te ciò? Te ghe lassarà anca a cuii altri! 

— Sinti ciò, ma se la go pena messo in boca. 

— Magna, magna, ven grando. No sta anda drio de to 
pare. Fa come el sàntolo: ció do piranàe ala volta, cus- 
si te va manco volte in tel piato. 

— Bon?. 

— Bon, compare, bon. Li go ciapai in tel Fofolo. Tro- 
pi chili i sarà stài? 

— No voi fala granda, ma i sarà stó dieze chili de si- 
vuli (cefali). 

— Che bela boria, compare. 

— Ardela cossa che la magna! Vu savè compare che 
de cuando che i ga seró el canal del Mulin no scuri piü 
l'acua davanti el molo? Se ricordé na volta? 

— Oh, si. Anca me mare dizeva che co gera corentia 
davanti la pescaria e lore le vigniva de pescà le peve- 
rasse pal Canal de San Piero e le feva fadiga a tornà in- 
drio, parchè la corente la gera massa forte. E alora che 
tocheva spetà la colma ficando el pal in saca. 

— Compare, magno mi l'ultimo tocheto, ve despiaze? 
— Cjapè su, ciapè su. Rosalia altri doi tài e acua pa’ la 
fiola. 


(Fevelà maranés) M. TERESA CORSO 


LAVESU? 


Gusto dal Fossal, recuie, lu cognossevin ducj in pais 
parvie ch’al jere un omp giubiál, cu la rispueste simpri 
pronte, plene di bon timp: insome un mataran. 

Alore, sui prins agn corante, tantis feminis di Capri- 
ve, par cjapasi un franc, a lavavin e cusivin pai militars, 
stant ch'a jerin tancj ventiatór. Par chel une di un trop 
di feminis a jerin daür a lava robe di militar sul fossal, 
che in ché volte al veve simpri aghe limpide e al passa- 
ve propri denant de cjase di Gusto e lui, vignint far di 
cjase, ur domande: 

- Feminis, la vesu? — e lór dutis insieme (pensant che 
vés domandát se a lavavin) j rispuindin: 

— Si, Gusto, pai militárs! — E lui ur dis. 

— Poben alore tignitse! — 

BEPI DI DIANA 

A la mama 


Ciaviei sutii liseirs no ciàtin padin. 
I ti passavin dongia, 

ti podevis enciamò ridussà. 

A ti sèrcin enciamo. 

Giovanin al cor e al clama mama, 
al ’zuaja in tal prat andulà che il 
pas 

al è greif enciamò par puc. 

I vuei stati dongia se anciamò 

ti màncin chei pas 

parseche il scur al ti à fat poura. 
Cui clamia chel Anzulùt che Alice 
belromai a jot lassù? 


(Furlan di Ciasarsa) BERNART COLUS PICCINI 

GNO VON *MORO" 


Sbassát il saltel, un poc ae puarte e scaraventade la 
cartele intun cjanton de cusine, o vosai: 

— Nonos, o soi rivade! — 

Mé ave no fasè in timp a tira für il mescul de migne- 
stre che jo o jeri parmis a bussále. Il basevon, parsore 
dai siei ocjalins, mi scuadrà di insom fin dapit e mi do- 
manda: 

— Ce ástu imparat, po frute, cheste setemane a scue- 
le? — 

— No sta cjacaràmi di scuele cumò, bisnono, che o ai 
di là a saludà il gno zoculut ta stale. — 

E lui, ridussant, si metè di gnüf a lei il so libron. 

— None, dulà esal il nono Moro? — 

— No sâstu dulà ch'al è? Ta ostarie e cuissá a ce ore 
che al tornarà dongje. — 

Il von al jere un biel om, scùr di piel, tant che lu cla- 
mavin, apont, “il Moro”, inteligjent, cun dós mans che 
a savevin fa di dut, cjasis, cjacis, zeis, louzis o zapins e 
a turni al jere un vér artist. Al veve dome, se si pues di, 
une pecje: i plaseve masse il tai e cuant che al jere in 
briscule al contave dai fats di vuere che al veve vivut. 

— Al é achi, none! Lu sintistu che al cjante su pe ri- 
ve? — 

Spalancade la puarte, ve il nono Moro, vistút inta sò 
mude militàr cu la bandane rosse intor dal cuel! 

— Oh, e je rivade la nestre garibaldine. Ven mò a bus- 
sa il nono. — 

A] jere un garibaldin acanit e al contave ...: 

"Quando il Re ebbe bisogno di un condottiero per li- 
berare il regno delle Sicilie, chiamó Garibaldi e gli dis- 
se "Vai" e lui si mise sull'attenti e rispose "Ai suoi or- 
dini, Sire... . 

E al tiesseve ché storie fintramai a miezegnot. 

— Cumo tu ás stufat. File a durmi. — i vosave la none. 

— Silenzio! E à cjacarât la Gjermanie! Triste la mé fe- 
mine, come la Gjermanie! — al rispuindeve par cuintri. 

Al è di di che il von Moro al jere un di chei cuatri zo- 
vinuts disperats, tornats vifs de Bainsizze e che al jere 
stat fat presonir in Serbie dula che, par podé salva la 
ghirbe, i tocja mangja pantianis e scussis di patatis. A 
son passats za 80 agns e il so sacrifici e chel dai siei 
compagns nol à zováts a nuie, parcé che o sin simpri in- 
tes stessis miseriis e tai stes davois. E cussi il nono Mo- 
ro al à passat il rest de só vite dismenteat di ducj, cence 
il grazie di cualchidun, cence un blec di pension.com- 
pagnat dome des sós ilusions e des sós maluseriis. Al é 

lat a polsà sot i pegs di Sant Aroc cu la sô bandane ros- 
se e sul “attenti”, come ch'al voleve lui. Al vil sperât 
cun dut il cür che, cuant che il vér e unic Comandant 
lassù, al fasarà l'apel e al clamarà “Fante Macor Giu- 
seppe”, il nono Moro al rispuindarà "Presente, ai suoi 
ordini". 


BRUNA MAGRI 


LU À DITE ... CJOSSUL! 


Une fantate virtuose no à di cori daür ai zovins. Vé- 
so mai viodût un tramai cori daür a di une suris? 
(Julian Tuwin) 


Ringraziant il Signór, o soi ateo. (Anonimo) 


O soi contrari ai privilegjos dal clero: bisugne aboli 
il celibat. (Markus Ronner) 


GJGI MESTRON 

Unvier 


Sul pat de scjale 

il vas dai canelons 

a si e sprecát 

e une liserte umbride 

sore la piere frede 

e miir di fan. 

Tal ort il farc a nol rive 

a butà sù la farcadice. 

A no si uris pui aghe 

il poç a si è glacát. 

Un soreli lami 

al disfe la zulugne 

sul buing e sul cjaldir 

ch'al gote il vert 

tuessin 

sore il pedrát. — 

Ma chel got salmuedi 

al svée sul fa di 

un pestelac pramiedi. 
GIOVANNI URBAN 


Premio letterario Internazionale 
"Il Molino" XI Edizione 

La vere pas 


O jentri te glesie 

te ombrene cidine, 

o lassi di für 

insomp dai scjalins 

un mont ch'al rit 

tune sbeleade mare. 
Sore l'ultin banc 

mi buti in zenoglón. 
Signór, 

ce puar ch'o soi 

fat nome di cjativerie... 
Dal presepi, il Bambinüt 
sore il muscli flapit 

cu lis manutis par aiar 
al somee che mi clami, 
cui vogluts di cíl 

e la bocjute ch'e dis: 
“ti doi jo la vere pas”. 


Mi jevi su cujét 
plui serén e plui net. 

L'aghe sante, 

te pile di piere 
tune grispe di frét 
a trime contente. 


LUIGI BEVILACQUA 
Premio “Il Marzocco” - Firenze 2001 


LU A DITE ... CJOSSUL! 


Se tu judis un ch’al é tai fastidis, si visara di te. Si, la 
prossime volte ch’al sara tai fastidis. (Herbert Prochnow) 


Nancje il futür nol é plui chel di une volte. 
( Herman Josef Abs) 


Se i bécs a cressessin sui arbui, a mi mi capitares un 
bonsai. (Boris Makaresko) 


GJGI MESTRON 

LA GRANDE VENTURE 


O ce biele gran venture ch'o ài viodit al clâr di lune 
mentri o jeri intun balcon ch’o fasevi orazion, a corevin 
i pastorei cu l'agnul Gabriel. 

Si direzin, s'incjaminin, si svicinin e a jentrin dentri 
di ché stale mal cuvierte e spalanade, si butin in zeno- 
glon ch'a fasevin orazion e a domandin cun cortesie a 
la gran Vergjine Marie ch'a nus mostri chel cjar Bam- 
bin ch'al é tant biel e ch'al inemore. 

A] pareve indurmidit, al è sveat tant biel pulît. Ma 
cjalait ce brut destin ch'al a vüt il Re Divin. Re Erode 
al va a cirilu par volélu fà muri, ma d'un avis a San Jo- 
sef ch al doves parti ben prest ch al devi lá in Egjit, par 
scjampa di chel gran delit. Ave Marie cul micjarele ch'a 
si metin in cjamin Puartant in brac chel cjàr Bambin. 
Cuant ch'a forin a mieze strade dai sassins forin fer- 
mats. O grant Mari dal Signor ce voléso, traditórs? Nô 
o sin viandants, lasaitnus là indevant. 

Sin vicin de citàt, domandàrin di lozà. Ma nissun nus 
à volûts, su cheste place o sin pierdúts. Cheste sere ce 
vino di fa? Il cjár Bambin nus murirà. Trai da man la 
buere frede cence cuvierzi cun tante néf. 

Imparait l'orazion di Gjesü Crist. Varés perdon. 

LORENZINA PIDUTTI 


La vite 


La vite e je tant che 

un pas di bal; 

nus traviarse in nualtris 
cemiit che al úl lui, 

cemút che e il jê, 

cemút che a vuelin chei altris. 
E svole svole 

nus scjampe des mans 

cence inacuargisi 

cence cirî di fermále. 


SIORE ILVA SIMONIT 





Om 


Dulà vastu om, 

dulà coristu 

a ciri destin. 

Tu, sotan, salvadi, 
paron dal nuie. 
Scoreát dal scugni là... 
Svintadis tal atom, 
pulvin lizér 

tai tiei vol 

svuedâts di sapience. 
Om, cu la tô storie 
dentri la storie. 
Ridistu, vaistu 

ce impuartie! 

Il flum sterp al strissine 
la sò vôs, il to berla, 

la sperance 

e lis tós mans 
scridelidis e vueitis. 


(Furlan di San Duri) GIACOMINA DE MICHIELI 

UNE DI 


Come ogni di a buinore al jere vignüt jü dapit de 
montagne par là a vore in fabriche. Ce vitis ch'al veve 
fat a usàsi! Ma cun tré fruts picui nol rivave propit a ti- 
rá indenant. I timps a jerin cambiáts, ristiela il fen in al- 
te montagne nol rindeve plui, e chés bocjis ch'al veve 
cjase a vevin simpri fan. No i pesave la strade, ancje 
s'al veve di fale a pit, al respirave l'aiar net e al cjalave 
atór: al cognosseve ormai ogni piere dal troi, ogni quf di 
arbe e la tane di ogni besteute. Ma al jere unviar e za di 
un par di més la néf e veve taponat dut e il bosc al sa- 
meave cence vite. 

In ché sere jerin lis cuatri cuant che si jere mitüt sul 
troi par torna cjase. Al jere za scür e al nulive tal aiar alc 
di strani: un aiarin frét, insistent, dispetós, tant ch'al 
scugnive tigni dir la siarpe di lane e cjalcja jà la barete 
su lis orelis. Al pensave za al cjalducut atór dal fogolar 
e a la polente cuincade su la taule e al spesseave parce 
che cjalant adalt si jere acuart di chei bocons di nüi 
blancs che mo a corevin mo si fermavin; che i nüi no i 
plasevin propite. Nol veve nancje finit di pensálu ch'al 
à scomenzat a neveá e a plovi, nol viodeve ben il troi, i 

pareve di cjatâsi denant un mûr, cundiplui chel aiarin al 
jere aumentat e al svintave framieg i arbui dal bose che 
un gnûf dal puest al vares vude pore. Planc planc al la- 
ve indenant, ma al faseve vitis, la néf e veve taponat il 
troi e no si jere acuart ch'al veve cjapat une altre strade 
che lu menave lontan de sô cjase. 

Il timp al passave e al scomencave a domandási ce- 
mit mai che nol jere rivat, lis gjambis i pesavin e i voi 
a fasevin vitis a viodi. Ch'al vedi sbaliat strade? Lis 
pontis dai pins a tocjavin tiere di tant aiar ch'al jere e i 
flocs di néf no rivavin nancje a poiási ch'a vignivin par- 
tat su une altre volte: e jere une bissebove. 

A] jere avilit, cence fuarcis e ancje lui al veve póre; 
dulà parási, là indenant cussi no si podeve. Si butà par 
tiere, incopedát te nef, dut inglacát. Ma eco che lontan 
i parè di viodi une lusute, une sperance. Si tira su e 1 le 
daür, la lusute si faseve simpri plui dongje, ce podevie 
sedi? Cjamine e cjamine rincorat si cjatà subit denant la 
sò cjase e alore lis gjambis no sintivin plui dolór. A spe- 
talu la femine e i fruts che lu cjalin ridint. 

"Grazie dal lumin, mi jeri piardùt”. 

“Cuál lumin?" no capissin. 

Ju cjale, si sinte e ju busse un par un. Al é biel pensa 
che chei boins di cür a vedin un lumin che ju compagne. 

E intant difür la bissebove e lave indenant, ma dentri 

atór dal fogolár e jere sintade une famee ch'e veve un 
calór ch'al podeve disfá ogni glac. 
MIRTA ZANELLO 


A scuele di furlan 


Strissinant 

ains bondants 

la cjuce 

un fregul 

inrusunide. 

Passoná 

Marilenghe, 

cirî 

peraulis gnovis, 

savoltà 

chés smenteadis, 

sumià 

di tornà a zupâlis 

cu la polente e lat 

tal grin 

da la none. 
JUCHIN MALISAN 

Làgrimis glazzàdis 


Tal borc disòt 
si à sintàt sberlá vie pe gnot. 


Vôs di femine 
inte strade, fuarte, disperade. 


Lagrimis 
glazzadis su mosselis sgrifadis. 


Tancj balcons 
a si agriàrin di strichis di lis, 


ma nissun 
a' sincerási ce ch'al jere stát. 


In chest mont 
puór, vanitós, maglát, indiferent 


si è spietát 
il doman par ... dismenteà dut-quant. 


BRUNO NOBILE 

IMO UN GOT 


Un invier, Poldo, al lassà la só mont par là ju te pla- 
nuro a dà uno man a un parint ch'al ero devór a fà lu cu- 
viert de s6 cjaso novo. 

Al lavorà di leno duto la setemano, ma la sabedo de 
sero al sinti la bisigno di là a sbrogási, di là, insomo, a 
fa un girut pes bètolos di chel pais sprofondat tei vignal. 
And'ero tantos, ma a làs passà fór dutos! 

Te ultimo al fassé comàcjo cun tun bacan da venti. 
Pàio tu ch'i pai jo, a la fin la vinaco a ju trasforma in 
amigóns al al pont cu Bepo, lu bacan, al invidà Poldo a 
bevi un got a cjaso sò. 

Dato l'oro tardo, no i cjatàr nissun te grando cussino 
di contadins. Lu paron di cjaso al menà diret lu so ospit 
à visità la cantino ben furnido. 

Lu vüoli di Poldo al colà ret soro uno damianuto ple- 
no di niori di chel pin bon. 

— Ce bielo formo ch'e à — al suspirà, gletint la salivo. 

Chel ati, capido l'antifono, a la puartà di là e a la poià 
soro uno lungjo tavolo. 

Cussi, sentáts ator de damianuto, sui cuindis litros, 
un got a la volto, a la svuedár justo in chel ch'e spunta- 

vo l'albo. Dopo un tic ch'ei ero restáts a sut, dal plan di 
soro e rivà jü la parono di cjaso ch'e vevo durmit duto 
la santo not cenco nacuargisi di nuio. 

Apeno vedudo la séno: la damianuto vueto sul plan 
de tavolo e chei doi plens òltro ogni misuro, si riscjà di 
domanda al ospit “special”: 

— Siorut, s'al val, cumó 1 prepari un bon cafè, par pa- 
rà jù ...— 

E chel di rimando: 

— No noo sioro, ch'a no si disturbi afàt, semai e in- 
sist, ch'a mi puarti imo un got par distudă la siót! — 

La conclusion di chesto vicendo di vinaco, e fo che 
lu nesti Poldo a si fassé regala la damianuto vueto, ch'e 
vevo uno tal “bielo formo” ... e ch'al puartà a cjaso sò 
su pe mont, par riguart di ché “impréso”. 


(Furlan-cjargnel-riguladot) GUIDO CANDIDO DI NART 

Puartis in sfrese 


Puartis in sfrese 

su stortis mai scritis, 
Su Sorel masse grancj 
ch'a van jù masse adore 
ta chiste stagjon 

di pinsirs scurtissáts. 
Su mareis antighis 
che ancjemo ti cirin 
tal sflandór sfacát 

di une gnot di lune. 
Sul jér peát a curt, 
sul stravint da la ploe 
ch'al imbroe il vai. 
Su mans bramadis 
dome di lontan, 

su curtiis picui 

come siums d'amór. 
Lasse la puarte 

in sfrese. 


GRAZIANA CIANI 








MI PAIARA... 


Clarute e frecuentave la cuarte elementàr tes scuelis 
dal so pais. 

Par di la veretat, no jere tant fuarte in aritmetiche e 
une di che sò mari e jere lade a fevelà cu la mestre, che- 
ste 1 veve dit di mandále a cjapá des lezions privadis, 
là di une brave vecje mestre in pension. 

La mari no veve voe di spindi, parvie che no pode- 
ve plui di tant e inalore e ciri di fâi alc jê. 

La mestre si inacuarzé subit che Clarute si jere un 
póc sveade e cussi, par dai un sburt e tacà a clamale ae 
lavagne dispes. 

Un di la mestre i disè: "Clarute, o soi tant contente 
di te e viót di continua cussi! In pagjele ti metarai un 
biel vot”. 

Ma prin di mandále al puest i disè: “O vuei fati anc- 
je une domande. Pense di jessi une rivindicule. Jo, o 
ven te tó barache a compra un chilo di milucs, ch'a co- 
stin mil e dusinte francs al chilo; po un chilo di erme- 
lins a doi mil. 

Trop ao di dati, in dut? 

Clarute e pense un póc e po dute ridulinte e dis: 

“Siore mestre, che no stei a fastilid! Mi paiarà cuant 
ch'e torne!”. 
AGNUL COVAS 


Muri alti 


Muri che no se pól 
Scavalcá 

Perché no i se véghe 
Ma i xe là. 

No quili 

Fra prao e prao 

Ni quili 

Fra cità e cità. 

Xe i muri fra le persone 
Ï più alti 

Che no se pól scavalcá. 
O forsi ... se pól 

Basta prová. 


(Gradese) G. MARCHESAN STIATA 

3] dicembre 2000 


Al témp al cór 

al va de rive in do. 
Le to dornade 
dute intassade 
puli, a ciét: 

legne vèrde 

sècie, sabulide. 
De grosse e pi sutile 
de nosoler, fagièr 
làres e peth. 

A no la ciai 

la tassa. 

De ca e de là 

la tassa mata 

la tégn in pés 
anc' la legna 

pi conastra. 





(Furlan di Claut) BIANCA BORSATTI 

UNE CONTE DI SUÓR EUGENIA 


Suór Eugenia e je la sür di gno puar pari, la uniche 
dai fradis ancjemò vive. Co e jere zovine, e a vit vivût 
par tancj agns a Rome, insieme cun átris muiniis che 
come jé a partignivin al Ordin des Ancelis di Gjesü 
Bambin. 

Si ocupavin des voris de cusine e dal proviodi de 
mangjative, de robe di vistisi, de “Cjase Mari” di un Or- 
din di missionaris ch'al tignive a sotet zovins che a vi- 
gnivin di ogni bande dal mont par studiá e ancje pai 
missionaris che a tornavin culi par polsà. 

Cumo che e je anziane e vif in tune cjase di ricovero 
dal stes Ordin, in tun biel pais dongje Vittorio Veneto. 

Il prin di utubar ducj nó nevóts o sin stat invidats ae 
fieste pai siei cincuante agns di muinie. 

E je stade une biele fieste, organizade a puntin in dut 
e pardut. Plui che par nó invidats; o ai capit che e Je sta- 
de une zornade di grande fieste par dutis chés muiniis 
che, come jé a jerin là. 

A Nadal Suór Eugenia e je stade cjà di mé sûr che mi 
veve clamade ancje mé cu la famee. Come simpri co e 
je cun nó i plas conta alc che e veve vat fat di frute. 

Cheste volte nus a contát di ché di, che fra fradis e 
cusins, si disevin un cul átri a cui che a someavin. 

Vigji al someave a Guido, Nino al someave a Fiori, 
Gjeme a Ustine, Checo a Marseline e jé invecit no so- 
meave a nissun. Inalore la frute ufindude parcé che no 
someave a dinissun e disè: 

“Poben, jo mi somei dibessole!”. 


SIORE ODILA TOMBA 


O PENSAVI... 


Astu fat câs? A son doi i moments là che ti scrivin 
tancj “amis” che scuasit no tu sas di vé: sot Nadal e ... 
sot elezions! 

In cont di elezions: o volevi ancje jo fonda un partit. 
Stant la mé "nature" o vevi pensát a di un Moviment 
Umoristic Satiric; ma dopo o ai pensat che cun ché si- 
gle lì (M.U.S.) nol vares vit cuissà ce furtune: al vores 
podit tira su cualchi vòt, salacór, nome a Feagne! 


GJGI MESTRON 


2T] 

Ce che o sai dal timp 


Il colór dal timp al é un colór di albis, 
un colór di lamps e di blancje néf, 

un colór di rais e di un vivi libars 

cul vol davierts. 


Il colór dal timp al é un colór di ombris, 
di spietis ch'a brusin, di rifüts, di berlis, 
un colór di presons e di fredis spadis, 

di davois amárs. 


Il colór dal timp al é di mil colórs, 
colór di flamis, dal aur e dal arint, 
di crit disordin e di altis cjantis, 
di soreli e di gnot. 


Il colór dal timp nol à nissun colér, 

al é il colór di alc che nol vé principi, 

il colór di alc che nol vara une fin, 

al é il colór di Cui ch'al dà salvece, 

il colór dal No-timp, il colór dal Simpri. 


ANGELO PITTANA 





TABELE 


Preambul: Monedis gnovis, Pier Carlo Begotti.... pag. 6 








GENÁR 

Sperance, Agnul di Spere wa wa. UA luna » l 
Emigrant, Andrea Lilla Kokai ...................... » -12 
Cjase, dolze cjase, Ginetto Mattiussi............... »  ]3 
La strada bassa, Dorino Fabris..................... m 14 
Un prodot gjenuin il mangjà di contadin, 

Gloria Lauzzuna......... aa PORT » ` 16 
Se... se... Gnovis News, Donatella Stocco ........ » 17 
Barba Bortul di Mania, Aldo Tomè ................. » 18 
In glesie cun mé mari, Deodato Craighero ........ » 19 
INET, Lucia Fator corta SEMEN st » 21 
Soreh. Nicole COMES ernia » 22 
Lezions di furlan, Zuanut dai Stradariti............ » 23 
Furlans, fevelait furlan, Dino Peresson............. » 24 
Bisugne savé il todesc, Giuditta Fabbro ........... » 1 25 
Silenzi: si gire!, Gigi Mestron ...................... » 26 
La cjase, Giuly Cisilino o.: Venne eoe »: 27 
Dongje il mar, Enzo Driussi ..................... Ee IIT 
FEVRÁR 

Pina, indavour..., Giacomo Vit ..................... wet 3] 


279 





Fieste dal Patrono, Bruno Fantini .......... Lier pag. 33 


No le vevi pensade!, Gigi Mestron ........ VERTE » 34 
Misuris furlanis par lavòrs..., Giorgio Cividino ... » 35 
Malandret, Mirella Gaspardo....................... » 36 
Une gnot d'unviar, Viscardo Marcigaglia .......... » 3] 
Lu à dite...cjossul!, Gigi Mestron ..... AEn » 38 
Lis dôs etis, Marisa Tonizza ................ ci... » 39 
Il pin e il garofulár, Nonu Luzio .................... » 4] 
Se...se...Gnovis News, Donatella Stocco ......... » 44 
Il gno vistit di mascare, Sandra Osso ........... pA bord 145 
L'Agnul dal Signór, Alan Brusini................... » 46 
Belo, G. Marchesan Stiata..................... Mi. » 47 
A Manlio. La partide a briscule..., Ovidio Colùs.. » 48 
Fat sucedút in Israêl, Franco Mossenta ............ » 50 
IE vêr pecjât, Pauli Cemo jus sian Muss dd » ` 52 
MARÇ 

L'albe di primevere, Ermido Picco................. » 55 
Vivi, Catine Vencjaruf..…..............1 clt » 58 
Il popul la conte ancje cussi, Graziella Perti....... » 59 
Via Crucis, Franca Mainardis...................... » ól 
Compiuter, Velia Vadori.......... (OM Fet a was 13 23911163 
Viertis, Giovanni Pillinini. w. III LL » 65 
Malatiis a bon prèsit, Lucia Scoziero............... » 66 
Ce ise la vita?, Beno Fignon........................ » 68 


280 








La uera, Alice Govoni ........ >. Oeo. ooa ch ss pag. 


Jo; Elsa TAS SUE ci A A a ONA RE » 
Avierte, Latine: Venciarit......... EA AR » 
Une storie di frut, Ester Bidoli...................... » 
Se...se...Gnovis News, Donatella Stocco ......... » 
Gnuot fonda, Bruna Borsatti............. islam » 
AVRÍL 

ll tèt e Tilio, Bepi Mariur e oan sb. my 
Profüm di viarta, Eraldo Jus....................... » 
La paveute, Luciana Lupieri........................ » 
Lu à dite...cjossul!, Gigi Mestron.................. » 
L'agnulut, Serena Chiapolino.................. ëss » 
Cenca titul, Lucina Dorigo................... ME À 
sarta EMI el certa » 
Viac di gnocis, Vanni Micelli ....................... » 
Il lampadari di Barbe Fedél, Loris Azzano ......... » 
Vio la fortuno, Giovanni Maria Basso ............. » 
Letare di vite, Mario Martinis (trad.).............. » 
MAJ 

Save the seeds..., C. R. Cirenă.. el. Hu » 
La mo val, Roberto Leschiutta...................... » 
Barba Bortul di Mania, Aldo Tomé .............. es.» 
Il ever. Paolo Venti corio na IDEAS » 


68 
70 
7] 
72 
75 
76 


79 
80 
81 
82 
83 
89 


91 
93 
96 
97 


101 
102 
103 


281 


La licence di cjace, Roberto Ongaro ............... 
Rose di cjamp, Agata Deana ....................... 
Korgazions, Enzo Filipuzzl en Moe sw. 
A la Prima Cuminión di Chiara, Ovidio ( Colussi . . 
Lei o no lei, Andrea Natolino....................... 
Cuanche in Cjargne al coreve il treno, 

ARCO Vois Poo ncm sean mame dm d REA lt I 
Cjaminade, Mirella Zilli ....... eu cem sete ea 
A Ischia, Sandra Folegotto 22 EN veie wes 
Lu à dite...cjossul!, Gigi Mestron .................. 
Zovintut, Giorgio Fornasari ........................ 
Ricuárts di primevere, Sergio Gentilini ............ 


JUGN 

Musute di agnul, Giorgio Miani .................... 
La furlane, Alberto Fabris .......................... 
Par mé mare, Renato Pauletto ...................... 
La pote, Eligio Piemonte... 2. acsi. 
Ce biela musuta, Maria Lirussi................... ză 
Sia lodato Gjesù Cristo, Gino Della Mora ......... 
Il plui content, Loredana D'Ambrosio. ............. 
La femine e il diaul, Antonio Ornella .............. 
Storiutis, Rino Stringaro ............. eei adius 
La femine in biciclete, Mirella Gaspardo ....... e 


282 


125 
127 
130 
131 
132 
133 
135 
139 
141 
142 








LUJ 


Sium di pavee, Bruna Magri........................ pag. 145 
E óotllot Gipi CSR oc anon TOC. ANA. » 146 
Lunes i pas, Gilberto Gamberini ................... » 148 
Gnovis, Stefania Pittaro .................... A SANT » ]49 
Cjalá, Gilberto Gamberini.......................... » 151 
La pension, Olinto Dominici................ sa IAEA TIS2 
La predicje dal plevan, Ermes Munini.............. » 154 
Buinore, Giuseppe Faggin............... pa. » 155 
Fantasie, Fabio Toi TN. » 156 
"Sef, Adriano Pussig .......... AULAM UA » 158 
Cjasis di une volte, Carlo Fabro ................... » 159 
La cusine, Anita Brach..................... Sle » 160 
Tramónt, Mario Zoececoloan. 004. » 163 
Suae quisque fortunae faber!, Paolo Pascolo...... » 164 
AVOST 

Amor e rispiet pa natura..., Anna Bombig ......... » 167 
Seneositàts, Noemi Rupil Del Forno ............... » 168 
Lise, Amelia Artico....... BR. sd a ut » 169 
Zillertal, du bist mei’ freud’, Dino Virgili .......... » 171 
Mularie, Pupo Marin............. Su TM » 172 
A] mé pais, Guerrina Altran ..... iip PALIO RM Ae TIS » 176 
Lu à dite...cjossul!, Gigi Mestron.................. » 178 
Fiesta di complean dopla, Toni Zoffi ............... » 179 


283 


Puisia me, Fabiana Castellarin..................... pe 


Nuie gnovis...buinis gnovis, Rosanna Piazza ..... 
Dio salvi i fruts, Lucia Scoziero .................... 
Tiket; Gipi Mesion a Ven ee sat est cee 
Scjaraç, Beno PICHON UN IUE 


SETEMBAR 

Sequals: il Cret di Pascalat..., Alberto Picotti ..... 
Il timp al è lari, Paola Dell'Anna................... 
Maine; Enea DE Colle... oo us ARE e. 
Lunis e Palme, Lussie Osso......................... 
Interviste al mestri Fausto Zoff, Renato Cracina .. 
Il me cour al è un mar, Anna Agrusti............... 
Aiar (bavele de vite), Anita Forgiarini......... LA 
Ti ài za visât, Mario Masarotti ..................... 
Vision, Luzian Verei kel e aa a ana a e me SIRE 
Une storie di cjace, Enea De Colle................. 
Cjace a Feagne, Giannino Angeli................... 
Par furlan e par talian, Giovanna Fabbro .......... 
La me magnacopa, Luca Vallanti ....°.............. 


OTUBAR 

Fuarce Friül!, Sergio Misano ....... b sen E ` 
A Esterine, Deodato Craighero...... ach Jost, 
Il petaros, Lucia Macoratti.......................... 


284 


» 


X 


» 


Li 








Afars;s Evelina Rigo... pag. 218 


Il fare, Silvio Ornella... bec eee » 
A manciàres dòma che..., Claudio Petris.......... » 
O soi come Diu, A. Venir. dos... » 
Il Cjscjel di Bled, Mario Milanese ................. » 
Feminis di cjase, Paola Benedetti .................. » 
Mê mari, Vida Chiaretta coi DE » 
A l' Ana Viulina, Eddy Bortolussi................... » 
Lu à dite...cjossul!, Gigi Mestron .................. » 
Dal speziar, Miriam Molinaro ...................... » 
Il timp, Giannino Angell.............. Anania » 
NOVEMBAR 

A Pier Pauli, Francesco Indrigo.................... » 
Lenghis, Leo Longanesi. sess ani reno. » 
Un mussut particulàr, Carla Fioritto A EL UI RUE » 
La ploe, Anelina Colussi c nen enn » 
Lu à dite...cjossul!, Gigi Mestron............ ad » 
Ricuardant un cjár amic..., Elvio Loretti........... » 
Morosets, Loretta Zuccole.......................... » 
Impară, Bruno Nobile... De. TRA ea » 
Il mus inglassát, Bruno Sedran ..................... » 
Gnovis (in ricuart di Lorena e Adriana). 

Morgana Businelli.......... RP EA 
Fi merenda, M. Teresa Corso... uero » 


237 
238 
239 
24] 
242 
243 
246 
247 
248 


250 
251 


285 


Lavesu?, Dept Di Diana ie... DRM MUN pag. 253 


A la mama, Bernart Colus .......................... » 
Gno von “Moro”, Bruna Magri .................... » 
Lu à dite...cjossul!, Gigi Mestron.................. » 
Unvier, Giovanni Urban ............................ » 
DICEMBAR 

La vere pas, Luigi Bevilacqua ...................... » 
Lu à dite...cjossul!, Gigi Mestron........ DO... » 
La gran venture, Lorenzina Pidutti ................. » 
A AN OMS COUR » 
Om, Giacomina De Michieli........................ » 
Une di; Mirta Zanello Ae Actas ona AM » 
A scuele di furlan, Juchin Malisan ................. » 
Lagrimis glazzadis, Bruno Nobile .................. » 
Imó un got, Guido Candido Di Nart ............... » 
Puartis in sfrese, Graziana Ciani ................... » 
Mi paiarà..., Agnul Covas .......................... » 
Muri alti, G. Marchesan Stiata ..................... » 
31 dicembre 2000, Bianca Borsatti................. » 
Une conte di suór Eugenia, Odilà Tomba .......... » 
O pensavi..., Gigi Mestron ......................... » 
Ce che o sai dal timp, Angelo Pittana.............. » 


286 


261 
262 
263 
264 
265 
266 
268 
269 
270 
272 
273 
274 
275 
276 
277 
278 








Finit di stampa 
tes Grafichis GEAPprint 
a Vil di Flun (Fiume Veneto) / Pordenon 
'e Vilie di Sante Catarine dal 2001 














. 


“iis si 


AXE 








